
सम्पादकी 
आजादी दे पंजाह साल 


आई हर माहनू दा जन्मजात हकक्‍क ऐ। आजादी च जीने आला माहनू खु'ल्लै 
दमाका कन्‍ने अपने ते अपने देश-कौम, समाज बारै सोची-परखी सकदा ऐ। 
ओहदी त्रक्की बाद्धे दी गलल करी सकदा ऐ। गुलामी इक घुटन ऐ, इक घुप्प न्हेरा ऐ 
ते जिस च माहनूं किश बी नेईं दिक्‍्खी समझी सकदा। इस्सै घुटन-न्हेरै गी खत्म करने 
आस्तै साढ़े वजुर्गे अपनी जिन्दू दे बलिदान कीत्ते। अग्रेंजी हकमंत दे लक्खां जुल्म सैहन 
कीते। जेलें च सड़दे रेह। पर उनें अपने मकसद गी हासल करने आस्तै अपना संर्घष 
नेई छोडेआ ते आखर 5 अगस्त 947 गी आजादी हासल कीती। 

अज्ज आजादी दे पंजाएं सालें दा जे अस मुल्यांकन करचै तां पता चलदा ए जे 
इनें पंजाएं सालें च साढ़े देशा ने काफी त्रक्की-बद्धा कीता ऐ। आजादी कशा पैहलें 
जित्थें इक सूई तक बी बाहरा गै औंदी ही अज्ज उयै देश हर चाल्ली दियां मोटर-गडियां, 
रेलगडियां, हर किस्म दे जहाज, मिजाईल अपने गै देशा च देशा दे साईसदान त्यार 
करा करदे न, ते हूनै पोखरन धमाके करियै देशा गी गिने-चुने दे देशें दी लिस्टा च 
आननी खड़ेरेया ऐ ते ए सब आजादी दे गै कारण ऐ। अनाज दे मामले च बी साढ़ा देश 
कसा बी चाल्ली घट्ट नेई ऐ। नमें ढंग ते रसैनी हैलें दे तजरबें कनने अनाज पैदा 
करिये पूरा देश अनाज दे मामले च खुदखफील होई गेदा ऐ। 

शिक्षा कन्‍ने कुसा बी देश, समाज दी त्रककी दी टकोदी नशानदेही होंदी ऐ। ते 
असें शिक्षा दे खेत्तर च बी मती त्रक्की कीती ऐ। अजादी कशा पैहलें जित्थें असेंगी कोई 
टामां-टामां गै पढ़े-लिखे दा नजर औंदा हा पर अज्ज आजादी दे बाद पढ़ाई दे गै 
कारण अज्ज जागत-कुड़ियें च कोई फर्क नेईं रेहदा ऐ। अजादी दी गै बदौलत 
जनानियां मर्दे कनन्‍्ने मूंढे न मूंढा मलाइयै हर खेत्तरा च कम्म करा करदियां न | फौज, 
पुलस, जज, बकील, इंजीनियर, साईसदान ते दफततरें-स्कलें, कालजें च कम्म करने च 
जनानियां कुसा चाल्ली बी मर्दे कशा पिच्छें नेईं हैन | अजादी दे बाद जित्थें साढ़े देशा 
ने चौनें पासै इन्नी त्रक्की कीती ऐ उत्थें किश गिरावटा बी जरूर आइयां न । दिक्खने 
च आया ऐ जे किश स्वार्थी लोकें अपने निजी स्वार्थ कारण घुटाले, क्रपशन, रिश्वतखोरी, 
जमाखोरी ते मनाफाखोरी करियै देशा गी कमजोर करने दा यत्न कीता ऐ|। 

पर अज्ज अंसें सारें अजादी दे पर्ब-ध्याड़े पर इनें निक्कियें - निक्कियें गल्लें च 
नेई उलझिये देशा दी त्रक्की बाद्धे बारै नमें रस्ते तलाश करने चाहिदे न। 

** विजय गंडोत्रा 

किला जल ३3 छाए फल 

















पिछले दिनें किश अखबारें च पढ़िये ते 
सज्जने मित्रें थमां सुनिये इस गल्ला दी 
खुशी होई के सूचना विभाग पास्सेया डोगरी 
इच लो” पक्तिका निकली ऐ, अस इसदा 
दिल दी गहराइयें थमां स्वागत करने आं 
ते सारें गी मुबारकबाद दिन्ने आं। अस 
आशा रक्‍्खने आं जे लो” पत्रिका इस 
शहर-ए-बेचिराग गी अपना लो' दी किरणें 
कन्‍्ने रोशन करी देग। असेंगी भी लो' 
पत्रिका दा सदस्य बनाई लैओ। 

अपनियां किश रचनां भी भेजा करना। 


“ लो" दा पैहला अंक मिलेआ। इस 
अंक थमां गै क्याफा लाया जाई सकदा ऐ 
जे इस पत्रिका दे तेवर कैसे होडन ? 
पत्चिका दा टाइटल पेज बड़ा चित्त लग्गना 
हा। कन्‍्ने गै, प्रो० रामनाथ शास्त्री, 
नरसिंहदेव, प्रशांत, डॉ० वत्स जनेह 
प्रतिष्ठित रचनाकारें दी रचनाएं कनन्‍ने इस 
अंक च होर मता गुहाड़ उठी आया ऐ। 
मेद ऐ डोगरी दे होर दुए प्रेमी साहित्यकार 
बी इस पत्रिका परिवार च तौले गै शामल 
होडन। 





















































मेरा. निवेदन ऐ जे बाल पाठकें आस्ते | एं। 
बी पत्रिका च किश समग्री होऐ। होई रमेश राही 
सके तां डोगरी दे नमें प्रकाशनें बारै बी 22 काली जननी, जम्मू 


इक स्तंभ शुरू कीता जा होर मजा आई 
जाग 
बांकी फ्ही कंदें लिखडी.। 
. ... ... .... डॉ० शिवदेंव मन्हास 
.__ जम्मूं विश्वविद्यालय जम्मूं तवी-6 | 








कु० विजय गंडोत्रा जी । | | | 
लो” दे पिछले अंक गी पढ़िए मने गी मती गै खुशी होई ते तसल्ली 
वी। सच आखो तां डोगरी “च पत्र-पत्रिका कड्डना कोई सखल्ला कम्म 
| नई ऐ, बड़ा मुशकल ऐ। में आपूं ने .... भरी चुके दां। मिगी मेद ऐ, ए 


पत्रिका दिन दूनी तरक्की करग। छपाई, कागज ते लेखें दे लेहाज़ कन्‍्ने 
: |ए पत्रिका बड़ी गै छेल ते सन्हाकड़ी ए। मती 'मती ममारख। 


धर्मचन्द प्रशान्त 











स्वतंत्रता दिवस 


कप्मीर दे कृसे हिस्से गी बक्स नेई होन देंगे : मुख्यमंत्री 





ज म्मू कश्मीर राज्य दे मुख्यमंत्री डॉ० फारूक अब्दुल्ला ने 5]वें अजादी दे दिना 
- मौके पर श्रीनगर वकक्‍्शी स्टेडियम च तिरंगा झंडा चढ़ाया ते इक शानदार परेड 
दी सलामी लैती। मुख्य समारोह वक्‍्शी स्टेडियम च सम्पन्न होआ। ए मुख्य समारोह 

इस आस्तै बी मता महत्वपूर्ण हा। की जे ए साहड़ा “स्वतंत्रता स्वर्ण जयन्ती” दा 
सम्पन्न समारोह हा। 
मुख्यमंत्री डॉ० फारूक अब्दुल्ला ने इस मौके उप्पर पाकिस्तान गी असलियत गी 
स्वीकारने आस्तै आखेया जे उसी जम्मू कश्मीर राज्य च परोक्ष युद्ध इच मूंहे दी खानी 
पेई ऐ। ते उसी भारत सरकार कनन्‍नै गल्तबात करने दे इलाबा मित्रता आले सरबन्ध 
गै दौनें मुल्के दे लोकें दे हिते च न। उनें आखेया जे पाकिस्तान अपनियें परानियें 
गल्‍्लें पर गै खड़ोता रेआ तां उसी एह्दे कन्‍ने कोई बी नफा होने आला नेई उल्टा 
उसी मूंहे दी गै खानी पौग। उनें अग्गें आखेया जे पाकिस्तान ए गलल शैल चाल्ली 
जानदा ऐ जे ओ कश्मीर दी इक इंच भूमि बी नेई लेई सकदा ऐ। सब किश जानदे 
होई बी ओ साहड़े कन्ने परोक्ष युद्ध करा करदा ऐ,। 
मुख्यमंत्री ने अग्गें आखेया जे पिछले मुश्किल अट्ठ (8) ब'रे परैन्त भारत ने 
जम्मू कश्मीर राज्य पर पाकिस्तान दे बुरे इरादे ते नुआड़े आतंकबाद उप्पर विजय 
पाइयै सामने आई खडोते न। कश्मीर म्हेशा पाकिस्तांनी हुकमराने दी अक्खैं दा कंडा 
बनेया रेआ। कश्मीर गी हथियाने आस्तै उनें चानचक्क त्रै हमले कीते ते मूंहै दी गै 
खानी पेई। फी इक दशक थमां अघोषित युद्ध आली इक नमै किस्मा दी नीति कड़डी । 


इस मिलिटेन्सी गी दूर करने गित्तै दूरदर्शी निणर्य ते विनमतापूर्ण दृढ़ता ते 
सहनशीलता दी मती लोड़ ही। उनें अग्गें आखेया जे इनें भरपूर परिणामें आस्तै सुरक्षा 
बले दी ते संबधित गुप्तचर एजेसियें दे असैनिक प्रशासन करनन मते सारे सहयोग दी 
जरूरत ही। उनें आखेया राज्य दे लोकें ते सुरक्षा बले दे किट्ठे सहयोग कन्‍ने इस 
अघोषित ते बिनाशकारी बक्खरे करने आले तत्बें दे काले इरादे गी खधड़ने आस्तै 
सरकार गी सफलता थ्होई ऐ। ए गल्‍्ल पाकिस्तान बी मनन लगी पेआ ऐ॥। उनें 
पाकिस्तान गी आखेया जे ओ भारत दी मैत्री आली पेशकश दा जवाब मैत्री कन्‍ने देऐ 
ते अपना बैर बरोध छोड़ी ओड़े जेदे कनने इस उपमहाद्वीप च शांति आबे | डॉ० अब्दुल्ला 
ने आखेया जे इक दिन न्यां जरूर होग जदूं पडोसी मुल्क पाकिस्तान मित्रता आला हत्थ 
अग्गैं बधाग। दौंने देशें च मैत्री पाना कोई औक्खी गल्ल नेईं ऐ। 


उनें आखेया जे कु'न्‍न सोचदा हा जे अमरीका ते रूस इक दुए दे नेडे आई 
जांगन ते विश्व शांति आस्तै मिलियै कम्म करंगन । तिरंगा चाढने परैन्त उनें आखेया 

क॒'न्‍न ए आक्खी सकदा हा जे बरलिन दी कंध ढाई दित्ती जाग ते दोए जर्मन देश इक 
होई जांगन । क्या इससे चालली भारत ते पाकिस्तान दोए शांति कन्‍्ने नेई रेही सकदे। 
राज्य दे पिछले 0 सालें दा समां साहड़े आस्तै बड़ा नहेरो रेआ ऐ। इस दुरान मतेहारे 
बेगुनाह लोकें दी मौत होई ते केई परिबारें गी बे-घर होना पेआ। राज्य दा टांचा 
खराब होई गेआ। राष्ट्रीय ते अंतराष्ट्रीय अलोचनें दी बावजूद चनौती बड़ी बड्डी ही। 
पर स्थानिय लोकें सुरक्षा बले ते पुलसा ने हिम्मत कनन्‍ने सहरानेयोग कम्म कीता। 
डॉ० अब्दुल्ला ने अग्गें आखेया जे भारतीय सैनिकें ते सुरक्षा बले दुश्मन दी कुसा बी 
चनोती कन्‍ने निपटने आस्तै त्यार न। ते कन्‍ने गै इस मौके उनें अनुरोध करदे होई 
आखेया जे सुरक्षा बल आतंकबाद दी कारबाई गी खत्म करने दे दौरान मानवअधिकारें 
दा बी ध्यान रखंग। सुरक्षा बल जिस मुशकल हालात च कम्म करा करदे न ए उनेंगी 
शैल चाल्ली पता ऐ। अज्ज सरकार दे पक्के इरादें सुरक्षा वलें दे ठोस प्रयासें ते सक्रिय 
जन - सहयोग दे कारण गै हून आतंकबादी गतिबिधियें च कमी होई ऐ। 

डॉ० अब्दुल्ला ने आतंकबादियें दी धमिकियें दा मूंह तोड़ जवाब देने आस्तै उत्थों 
दे लोकें दी बड़ी सराहना करदे होई आखेया जे हून आतंकबाद बललें - अल्लें घट होया 
करदा ऐ। उनें आखेया जे बिचारें दा मतभेत लोकतांत्रिक ब्यबस्था दा इक पक्ष ऐ। 
राजनीतिक दलें गी आखेया जे गुआंडी मुल्क पासेया परोक्ष युद्ध अजें मुक्का नेई ते 


आतंकबाद थमां पैदा होई दियें राज्य वियें परेशानियें गी खत्म करने दा सहयोग 
मंगेआ। 


मुख्यमंत्री ने इस मौके उप्पर केन्द्र सरकार दा आभार दस्सदे होई आखेया जे 
उनें पिछलेइउऊं सालें च राज्य दी शैल आर्थिक सहायता कीती ऐ। उनें योजना आयोग 
दा आभार प्रकट करदे होई आखेया जे इस आर्थिक सहयोग कनन्‍ने गै राज्य दे पुल 
सड़कां ते दृए विकास कीते जांगन । मुख्यमंत्री ने झंडा चाढ़ने दे बाद सीमा सरुक्षा बल 
के. रि. पु. व., जे. के. ए. पु, जिला पुलिस, आफ सर्विस, होम गार्ड, एन. सी. सी. ते 
स्कूली जागत - कूड़ियें दी परेड दा निरीक्षण कीता। इस मौके राज्य सूचना विभाग 
पास्सेया इक सांस्कृतिक प्रोग्राम बी पेश कीता गेआ। 


5]वें स्वंतन्त्रता ध्याड़े दा समारोह पूरे जम्मू राज्य च बी बड़े जोशा कनने 
मनाया गेआ। जम्मू च मुख्य समारोह परेड ग्राऊंड दे मिनि स्टेडियम” च आयोजित 

कीता गेआ हा। इस समारोह दी प्रधानता करदे होई स्वास्थ्य मंत्री डॉ० मुस्तफा कमाल 
ने राष्ट्रीय झंडा चढ़ाया ते केंद्रीय रिजर्व पुलल बल, जम्मू कश्मीर पुलस, राष्ट्रीय कैडर' 
कौर ते स्कूली व्याणें दी परेड दी सलामी लैती। इस मौके बोलदे होई डॉ० मुस्तफा 
कमाल ने उनें लोकें गी श्रद्धाजंली. जिनें लोकें जिन्नें देशा दी अजादी आस्तै अपने 
जीवन दी बाजी लाई ओड़ी ही। उनें आखेया जे इस अजादी गी कुसै बी कीमत उप्पर 
बंचाई रक्‍्खना लोड़चदा ऐ। इससे मौके बोलदे होई उनें पिछले 5 दशकें च भारत च . 
होई दियें उपलब्धियें दा बी जिकर कीता। उनें पिछले पंज साला योजना च समाजिक 
ते आर्थिक खेतर च मिली दियें सफलताएं दां बी जिकर कीता। उनें आखेया जे 5 ब!रे 
दी योजना दे पैहले हिस्से च 2050 करोड़ रपे राज्य दे विकास दे कम्मै च खर्च कीता 
गेआ ते 0,000 करोड़ रपे इस साल खर्च करने दी योजना ऐ। उनें शिक्षा, स्वास्थ्य, 
बिजली खाद्य अ्रसांधन सड़क निर्मान ते दुए खेतरें च होई दी त्रक्की दे बारै च दस्सेआ। 


डॉ० कमाल ने गलाया जे साहड़ी त्रक्‍्की गी दिक्खियै साहड़ा गुआंडी खुश नेईं। 
इस अस्तै साहड़ें राज्य च उन्‍न अशांति फैलाई दी ऐ। पाकिस्तान पास्सेआ छेड़े दे द्वन्द 
दें कारण सज्य च फैली दी बेईमानी दे बारै च बोलदे होई आखेया जे नेह्‌ वातावरण 
दे बाबजूद बी साहड़ी सरकार गी राज्य दे विकास कम्मै च सफलता थ्होई ऐ। कन्ने 
इक साल अमंरनाथ यात्रियों दी ते सैलानियें दी गिनती च वी बाद्धा होआ ऐ ।उनें जोकें 
गी बंधाई दिंदे होई आखेया जे उनें राज्य च लोकतन्त्र, आपसी भाई - चारे ते 
समाजबाद गी बनाई रक्‍्खने च बड़ा मता योगदान दित्ता ऐ। इस मौके जम्मू शैह्र थमां 
35 स्कूल थमां आए: दे 2000 व्याणें सांस्कृत कार्यक्रम परेड ते दुएऐं कार्यक्रमें च हिस्सा 
लैत्ता। कठुआ, आर. एस. पुरा., अखनूर, साम्बा, बिशनाह च बी इस मौके मते सारे 
समारोह कीते गे। वनी ते बसोली च उत्धें दे 80. ने झंडा चढ़ाया। ऊधमपुर च 
उद्योगमंत्री श्री बोध राज बाली ने कौमीं झंडा चढ़ाया ते फ्ही इस मौके पर बोलदे होई 
श्री वाली होरैं लोकें गी जातीबाद दा मुकाबला करने लेई आखेया। 
पुन्छ च आयोजित संमारोह च॒; शिक्षामंत्री एम० एस० तारिक ले कौमी झंडा 
चढ़ाया। डोडा, रामवन, किश्तवाड़ ते दूइयें थ्हारें पर बी झंडा चाढेया गेआ ते _ 
सॉस्कृतिक कार्यक्रम कीते गे। .. 
5 क्‍ ४ कु० विजय गंडोत्रा' 

सूचना विभाग दियां उपलब्धियां 





वतंत्रता दी स्वर्ण जयन्ती दे मौके पर राज्यपाल श्री गिरीश चन्द्र सक्‍सैना ने सूचना 
विभाग पास्सेया प्रकाशित पंजे (5) कछछक्क॑ गी जारी कीता। इस मौके उप्पर 


उनें बक्ख - बक्ख भाशा च छपे दे'झीराजा गी ते कल्चरल अकैडमी पास्सेया त्यार 
कीते गेदे 5 कैसेटें गी जारी कीता। 


आजादी दी स्वर्ण जयन्ती दे समापन समारोह दे मौके ७]6०6 आस्सेया आयोजत 








इस खास समारोह पर जारी कीती गेई कताबें ते कैसटें दी पैहली- प्रतियां राज्यपाल श्री 
गिरीश चन्द्र सक्‍सैना ने मुख्यमंत्री डॉ० फारूक अब्दुल्ला गी भेंट कीतियां। 


इससे मौके सूचना केन्द्र आस्सेया प्रकाशत “जम्मू कश्मीर दे 50 साल” नां दी. 


अमुल्ल कताब जिसदे 430 बरके न। ते जेदे च कोई ऐतिहासिक घटना दुर्लभ तस्बीरां 
ते 947-48 दे अखबारें दे खास - खास समाचार दियां प्रतियां, इतिहासक ते पिछले 
(5) दशकें च होई दियां बक्ख - बक्ख खेतरें दियां उपलब्धियें दा ब्यौरा ऐ। 


अपनी भांति दी इस पैहली कताबा च केई चाल्ली दे लेखे गी प्रकाशित कीता गेदा 
' ऐ। जेहदे च गिलगित्त, हुन्जा, नगर, चित्राल सकरदू बगैरा ऐ, वेधानिक स्टेटस 
(दशा) प्रमुख पत्र कानून ते ओहदे च कीतियां गेदियां तब्दील्लियां ते शेरे - ए - कश्मीर 
शेंख मुहम्मद अब्दुल्ला दे प्रमुख भाशनें दा ब्यौरा ऐ। 
_ राज्यपाल पास्सेया जारी होर कताबें दे इलाबा इक होर. कताब जारी कीती गेई 
जेंदे च राज्य दे सारे जिलें दा इतिहास खास - खास थाह्र ते विकास कम्मै दा ब्यौरा 
' दित्ता गेदा ऐ। एंदे इलाबा 400 वरकें आली कताबा च पूरे राज्य दे आंकड़ें दा बर्णन 
कीता गेदा ऐ। राज्यपाल द्वारा जारी त्री कताब च उनें लेखें दा संक्षिप्त ब्यौरा ऐ जेहड़ी 
सूचनां विभांग पास्सेया प्रकाशिंत कताब “कश्मीर टुडे” च लैत्ता गेआ ऐ। जेहड़ी पिछले 
बल धमां प्रकाशित होया दी ऐ। 26] वरके आली इस कताबा च 67 चुने दे 
नं। | 


जारी कीती दियें होर कताबें च कश्मीरी च प्रकाशित कताब “आलब” ही जिसी 

मुख्यमंत्री ने पिछले साल 5 अगस्त गी प्रकाशत कीता हा । एह्दे इलाबा इस विभाग ने 

स्वतंत्रता दी स्वर्ण जय॑न्ती दे मौके पर आयोजित समारोह पर डोगरी भाशा दी कताब 
“लो5” जारी कींती। 


इंसं भौके पर सूचना विभाग दे अध्यक्ष श्री के० वी० जंडियाल होरें प्रकाशत 
कताबें दी इक - इक कॉपी जम्मू - कश्मीर हाई - कोर्ट दे मुख्य न्यायधीश श्री भवानी 
सिंह होरें गी पेश कीती।.... 

इस मौके पर जम्मू - कश्मीर कल्चरल अकैडमी पास्सेया प्रतिष्ठत प्रकाशत 
कतांबं शीराजा गी बी जारी कीतां गेआ जेहंड़ा उर्दू, कश्मीरी, गोजरी, प्हाड़ी डोगरी ते 

लद्दाखी भाशा च ऐ। मुख्यमंत्री ने स्वतंत्रता दी स्वर्ण जयन्ती दे मौके प्रकाशत इनें 
कताबें आस्तै सूचना विभाग ते कल्चरल अकैडमी गी बधाई दित्ती। 

इस समारोह च बोलदे होई मुख्यमंत्री ने आखेया जे कुसा बी देश दी कला ते 
सांस्कृति उस देशा दी पन्छान होंदी ऐ। अपने देश दे गौरव गी बनाई रक्‍्खने आस्तै 
ए जरूरी ऐ जे उसी सम्महालेया सुआरेया जा तां जे साड़ियां औने आलियां पीड़ियां 
अपनी परानी सभ्यता उप्पर मान करी सक्‍कन। इस गल्लै च कला ते संस्कृति अपना 
बड़ा योगदान देई सकदियां न। 

उपना संदोख दस्सदे होई उनें आखेया ते आतंवाद कन्‍ने भरोचे दा राज्य होने 
दे वाबजूद बी संस्कृति च मता गै नखार आया ऐ॥। उनें मेद दस्सी जे इक दिन 
पाकिस्तान गी आखर अपनियें गल्तियें दा एहसास जरूर होग। ते फ्ही ओ अशान्ति दा 
रस्ता छोड़ियै परतिय राज्य दे लोकें गी सुख ते अमन कन्‍ने अपना जीवन बीतान देग। 

इस मौके मुख्यमंत्री ने सुतन्त्रता दी स्वर्ण जयन्ती उप्पर आयोजित कम्मै आस्तै 
बाकी होर विभागें दे इलावा कल्चरल अकैडमी ते सूचना विभाग गी शुभकामनां 


दित्तियां । विजय गडोत्रा 
प्र प्र पै 


# परिवर्तन गै जीबन ऐ, स्थिर होना मौत ऐ, निठललापन 'पतित मरण” ऐ। 
है खुश करने दी कला खुश होने कन्‍ने ऐ। 
है सब्भने कशा संक्षिप्त जबाब ऐ किश करियै दस्सना। 
* मैहन्त कन्‍ने शरीर निगर होंदा ऐ, ते कठनाइयें कन्‍ने मन। 
है कोई पल बी नेहा नेई, जेहड़ा कर्त्तब्य थमां खाली होऐ। 
#ै एहदे कोला पैहले जे लोक तुसेंगी मुर्दा आक्खन नेकी करी जायो। 





और बिश्बास कनन्‍ने आश्चर्य जनक प्रोत्साहन मिलदा ऐ। 
है चुप्प रौंहना बिबेक गी ताज़ा करी ओड़दा ऐ। 
#7 हर चंगी मंजल पैहली गैंईं थमां गै रम्भ होंदी ऐ। 





हु लत ऋण झा षकलतजतलनन्श््ट्ष्ण्क्क्ललाड्डछ। _ ध्ज्ा 


कहानी 





खा पानी दा गलास देई जायां पर दनां तौले। रकेश ने रेखा गी बाज मारी। 

. “आखर वर्दाशत दी बी कोई हद होंदी ऐ।” रेखा आक्खना चांहदे होई बी नेई 
आखी सकी ॥ चानचक्क ओहूदे दमागा च अपनी माऊ दे आक्खे दे बोल उब्भरी आए, 
जेहड़े उन्‍न बिधाई बेल्लै उसी आक्खे हे। उसी भलेआं चेत्ता हा जे ओहदी माऊ ने 
अपनियें परसिजलियें दियें अक्खें गी पूजदे होई आखनेआ हा। 'धीए ! मेरी इज्जत हून 
तेरे गै हत्थ ऐ। कोई ए नेई आक्खै जे रंडा दी धी ही। चार दिन बी सौहरे घर खाई 
नेईं सकी ते कंघा - परांदा लेईयै परतोई आई। 

.. माऊ दे ए बोल चेत्ते औदे गै ओ मन मारियै चुप्प रेही गेई ही। उन्‍न मांझने 

आले भाड़ें इंक्क बक्खी कीते ते प्ही इक्क गलास लेइयै उसी शैल छलेआ ते प्ही पानी 

_कन्‍्ने भरिये बैठका आई गेई, जित्यें रकेश- खडट्टाः पर लेटे-दा कोई पत्रका पढ़ा करदा 
हां; “ए लेओ परानी।” 


रकेश ने पतरका इक्क बक्खी कीती ते प्हीं नजरां उब्बड़ियां करियै रेखा अल्ल 


दिखदे होई बोल्लेआ “इन्ना चिर ? इनने चिरा च ते जनानियां खूहा दा बी पानी भरी 
लेई औंदियां न। पर तूं - तू के ही करा करदी ? हेऊ कन्‍ने मेरा सारा गला सुक्की 
गेआ। 

... “भडे मांजा करनियां ।” रेखा ने शांत लैहजे च परता दित्ता । 

. _“एं! अजें भांडे नेई मंजोए ?” रकेश ने मुंढ़ी ल्हादे होई रेखा गी आखेया ते प्ही 


खंड पर वौंहदे होई “आऊं ते ए सोचा दा हा जे तूं भाडे मांजी बैठी होगी ।” प्ही रेखा: 
दे हत्था पानियां दा गलास लेइयै उसी इक्कै डीका कन्‍ने पीइयै गलास बापस रेखा गी.. 


दिंदि होई, बोल्लेआ, “आऊं ते अपने मना च ए सोचा दा हा जे तुगी दनां बैहल लग्गदी 


ता मेरियें पिन्नियें गी दनां हारा तेल लाई ओड़ंदीं। बड़ी अचमी होआ करदी ऐ॥” 





सुर्दशन रत्नपुरी 


“तुस सहारे होइयै लेटो अऊं पैहलें तुदियें लत्तें गी तेल गै लाई दिन्नियां।” रेखा 
ने गलास इक भेठा रखदे होई परता दित्ता। “पैहलें उस त्राड़ा गी ते सम्हाली आ, 
जेहड़ा तूं अंदर पाए दा ऐ। सारे अंदर मक्खियां भिन्‍न-भिन्‍न करन लगी पेइयां न।” 
प्ही रकेश ने मुंढी मारदे होई आखेया “मेरी समझा अज्ज तक ए नेईं आया जे कम्म 
तेरे कशा होंदा गै नेईं जां करने गी गै तेरा मन नेईं करदा। अऊं ते तंग आई गेआँ 
तेरे इस सिन्तै कम्मै कोला।” प्ही मत्यै पर हत्थ.मारदे होई बोल्लेआ “मिगी ते अपनी 
किस्मत गै खराब सेही होंदी ऐ। लोकें दियां जनानियां कियां दिखदे-गै दिखदे सारा 
कम्म मुकाइयै खसमा दी बर स्हाड़ लैंदियां न। ते इक तूं ?” मुंढी मारदे होई, “दऊं 
फुल्लके के पकाने होंदे न अश्कै जियां तेरे सिरा पर कोई पहाड़ आई पेआ होए।” 


रकेश दी गल्ल सुनियै रेखा दे मना च जियां कोई लाबा-जन खौलन लगी पेआ 
होऐए। उन्‍न अपने मना च सोचेआ जे अऊं अज्ज पुच्छी गै लैं जे तुसें दफ्तरा आइयै 
छड़ी खट्ट गै त्रोड़ी ऐ। ते अऊं बी तुंदे आला लेखा दफ्तरा गे आई आं ते आइयै सारी 
रुट्टी पकाइयै सारें गी खलाई ऐ ते हून मसां रुट्टी कशा बैहले होइयै झूठे भांडे मांजन 
लगी आं। एहदा ए मतलब नेईं जे तुस मर्द ओ ते तुसें गी अराम करने दा मता हक्‍्क 
ऐ। ते अऊं इक जनानी आं ते मिगी कोई बी.हक्क नेईं ऐ - सबाए बुड़ढ़ने दे। पर 
ओ पता नेईं के सोचियै चुप्प गै रेही। 


“हून इत्थें खड़ोइयै मेरी शक्ल के दिक्खी जा करनी ऐं।” रकेश ने रेखा गी 
चुप्प खड़ोते दे दिक्‍्खी आखेया, “अज्ज अऊं नमां-समां ते नेईं आया इत्थें, जे इन्ना 
धोइयै दिकक्‍्खी जा करनी ऐं।” 

“रोज बड़लै अक्ख खुल्लने पर तुदे गै दर्शन करनियां” रेखा ने अपने मना च 
पैदा होऐ दे ज्हैरा गी पीदे होई दनां हस्सी परता दित्ता। “मेरे आस्तै तुंदी शक्ल इन्नी 
पबित्र ए जे इसी जिन्‍ना बी दिक्खां मन उन्‍ना गै होर दिक्खने गी करदा ऐ। कदें बी 
रज्ज नेईं होंदा।” 

“हून इत्थें खड़ोइयै एमें जानी दियां गललां नेई बना।” रकेश ने त्रुढ़ी चाढ़ी 
रेखा अ'लल दिखदे होई आखेया तौले. ने भांडे मांज ते मेरे कपड़े बी प्रेस करने न। 
में संजां इकक मैरज पार्टी पर जाना ऐ। आखी रकेश सिद्धां होइयै खट्टा पर लेटी गेआ। 
“मिगी अपनियां अक्खं नींद्रा कन्‍ने किश भारियां - भारियां सेही होआ करदियां न दनां 
नींद्र फंडी लैं।” आखी ओ अक्खां मिट्टिये सेही गेआ। | 








रेखा किश चिर रकेश अ”ल्ल दिखदी रेही। फ्ही चुप्प-चाप निक्कियां-निक्कियां 
गेइयां पुट्टदी रसोई पासै टुरी आई। रसोई च आइये ओ परतियै भांडे मांजन लगी पेई। 
भांडे मांजदे-मांजदे उसी अपने बारै च सोच आई। उन्‍न सोचेआ जे ओहदा जीबन 
किन्‍ना निरस ते घुटन भरोचा ऐ। उसी हर पल रकेश दी खुशी आस्तै गै जीना पौंदा 
ऐ। रकेश दी हां कन्‍्ने हां मलानी पौंदी ऐे। ओ ते इक मशीन बनियै रेही गेदी ऐ। 
जेहदा हैंडल रकेश दे हत्थ ऐ ते रकेश दी अपनी मर्जी ऐ, जे ओ जित्थें जिद्धर बी 
ओहदा मन करै घुमाई लै ते उसी ओहदे शारें पर फिरकी आला लेखा चक्‍्कराना पेई 
जंदा'ऐ। ऐसा की ऐ ? की जे रकेश इक मर्द ऐ ते मर्द होने कारण ओहदे च सोच 
समंझ मंती ऐ। ते मेरे च घट्ट, की जे अऊं इक जनानि आं। 
ए गल्‍ल नेईं ऐ। समाज च बनाए दे असूल, जेहड़े सदियें कशा चलदे आबा करदे 
न। लोक लांज ते अपने खांनदाने दी मान-मर्यादा गी कायम रखना असें जनानियें गी 
गै नभांने पौंदे नं। पर कदूं तक इनें खोखलें असूलें पर असें गी अपने अरमानें दियां 
बलियां देनां पौंगन ? इक दिन ते इनें गी त्रोड़नां गै पौना ऐे, आदिकाकल शा चली 
ऑबा दियें इनें घासें गी मेटना गै पौना ऐ। 


रेखा जदूं बी अपने मना च रकेश दियें इनें ज्यातियें बारै बोलने दा निश्चा 
अपने मना च॑ बनादी तां ओहदे क'न्‍नै च ओहदी माऊ दे ओ बोल गूंजन लगी पौंदे 
हे। मांऊ दे आक्खै दे बोल्लें गी चेत्ते करियै, ओ अपने आप गी हालात दे सहारे छोड़ी 
ओड़दी ही। पर हून उन्‍न पक्का निश्चा बनाई लेदा हा जे ओ एहदे खलाफ जरूर उट्ी 
खड़ोग। एहदा नतीजा भाएं किश बी निकलग पर आबाज जरूर ठआग। चानचक्क 
उसी अपनी माऊ पर होने आंले इकक़र-इक्‍्क जुल्मा दा बी चेत्ता उठी आया। माऊ दी 
बेबसी ते बब्बा दी घछूरता दा चेत्ता औदे गैं ओहदी अक्खें च पानियां दे किश तोपै 
अंपने-आप॑ गै किरन॑ लगी पेए 


उसी इक संतां दा चेत्ता बधो - बधी आई गेआ, जदूं ओहदी मां रुट्टी पका करदी 
ही ते ओ ओहदे कोल गै बैठी दी कम्मा'च हत्थ बटा करदी ही जे इनने च ओहदा बापू 
झूमदा - झामंदां आई गेआ। रेखा ते ओहूदी मां साह्‌ सिक्कियै चुप्प कम्मैं च लग्गी 
रेहियां। ओहदे बापूं कंशा बोलन ते घंड् गै होआ करदा हा। पर फ्ही बी उन्‍्न बड़ी 
मुंश्कलें रेखों गी बाज मोरी, “रेखा ! ओ. रेखा !” 





है . “जी !” रेखा ने पंरता दित्ता ते रंसोई चां निकलियै बापू कोल आई। 








“तेरी मां कुत्थें ऐं ?” ओहदे बापू ने लड़खड़ांदी अबाजा च पुच्छेआ। 
जी, ओ रुट्टी पका करदी ऐ।” 


“दनां बुलायां उसी। पर दनां तोलै।” आखी ओहदा बापू उत्थें ढड़ी दी खट्टा पर 
लेटी गेआ ते अक्खां मिटी लेइयां। 


रेखा रसोई च चली गेई ते थेड़े चिरा बाद ओहदी माऊ ने आइयै पुच्छेआ, “जी 

दस्सो के कम्म ऐ ?” फी दनां रुकियै, “रुट्टी लेई आमां।” 
द रेखा दी माऊ दी आबाज सुनियै, रेखा दे बापू ने अक्खां खोल्ली लेइयां ते फ्ही 
खट्टा पर सहारा होई बेही गेआ ते बड़े हिरखा कन्‍ने दिखदे होई बोल्लेआ, “आ पार्वती 
आ ! आ मेरे कोल इत्थें बेही जा।” फ्ही इक लम्मा साह लैंदे होई, “पारो में तुगी बड़े 
दुक्ख दित्ते न। पर हून तूं दनां चिंता नेई करेयां अऊं तुगी ओ सुक्ख देंग जे तूं पिछलें 
सारें दुक्‍्खें गी भुल्ली जागी।” फ्ही अपना हत्थ अग्गें बधाइयै ओहूदा हत्थ अपने हत्थे . 
च लैंदे होई बोल्लेया। “ए तेरे गोरे - चिट्टे हत्थ किन्‍ने मैले होई गे न। लोके दे कम्म 
करी - करी भलेआं सुआई रंगे दे होई गे न।” फ्ही ओहदे हत्थें गी चुम्मदे होई, “ए 
सब मेरे गै काइण होआ ऐ। अऊं तेरा बड़ा गुणागार आं।” ओ हत्थें गी चुम्मदा जा 
ते अखदा जा। 

ए के करा दे तुस ?” रेखा दी मां बड़े हिरखा कन्‍्ने बोल्ली ते पही 
इद्धर - उद्धर दिखदे होई “हून छोड़ो कोई आई गेआ तां के दिखग।” उन्‍न अपना 
_ हत्थ छुड़ाने दा जतन करदे होई आखेया, “तुस रमाना कन्‍ने बेही जाओ। अऊं तुदे 
आस्तै रुट्टी लेई औन्नी आं।” 

“नेईं में अजें रुद्टी नेई खानी।” फ्ही किश सोचदे होई “इक पंजाह रपे हैन तेरे 
कोल।” “पंजाह रपे ते नेईं हैन मेरे कोल।” रेखा दी माऊ ने बड़ी बेबसी कनन्‍ने 
इद्धर-उद्धर दिखदे होई परता दित्ता, “पंजाहें दां इक नोट ए ते सेही, पर ओ में रेखा 
दे स्कूला दी फीस देने आस्तै रक्‍्खे दा ऐ। 

“ओ तूं मिगी देई ओड़। रेखा दी फीस फ्ही देई लैगे। रेखा दे बापू ने बड़े लाडै 
कन्‍ने उसी समझादे होई आखेया।” 

“नेईं, ओ में नेईं देने ।” रेखा दी माऊ ने ना च मुंढ़ी ल्हांदे होई परता दित्ता 
“फीसा कारण अग्गों गै ओ दऊं दिनें दी स्कूल नेई ए जा करदी।” 

“ओ तू मिगी देई ओड़। बड़ी सख्त लोड़ ऐ।” 

“में आखेया न जे ओ में नेईं देने ।” रेखा दी माऊ ने धोती दे लड़ै दी गंढी गी 
घोटिय फड़ी छपैलने दा जतन करदे होई आखेया। 


“के आखेया ? तूं नेईं देने।” रेखा दे बापू ने घरूर नजरें कन्‍्ने घूरदे होई 
_आखेया, “ओ ते तेरा बब्ब बी देग।” आखी उन्‍न इक जोरा दी दुआथड़ रेखा दी माऊ 
दी पिट्ठी पर मारी ते फ्ही ओहदा हत्थ मरोड़ियै धोती दे लड़ै दी गंढ़ी चा पंजाहें दा नोट 
कड्डंदे होई बोल्लेआ। “लाडा कन्‍ने ज़िन्ना बी समझाओ कोई समझदा गै नेईं।” 

इक. जोरा दा धक्का देइयै रेखा दी माऊ गी परें सुट्देद होई बोल्लेआ, “हून रोह्‌ सालिये 
जम्मने आलें गी।” आखी ओ बाहरा गी टरी गेआ। 


.. रेखा दी मां बुसकी - बुसकियै रोन लगी पेई। रेखा बी दूर खड़ोती दी सब किश 
दिक्खा करदी ही। बापू दे जदे गै माऊ कोल आइयै उसी चुप्प कराने दा जतन करदे 
होई बोल्ली, “में तुगी पैहलें गै किन्‍ने बारी समझाया जे तूं बापू गी आखी ओड़ जेकर 
शराब पीनी ऐ तां इत्थें नेई औना। तेरा रस्ता होर ते साड़ा होर। अस अपना गजारा 
हे करी लैगे। पर तूं - दनां हस्सियै बुलाया तां कोल आई पालां पान लगी पौन्‍्नी 

। 

रेखा दी माऊ ने ग/ललें पर आए दें अत्थरूं पूंजदे होई परता दित्ता, “अऊं के 
करां ? तंग आई गेइआं इसी समझाई - समझाई। पर पता नेईं एहदी समझा किश की 
नेई औंदा।” इक ठंडा साह्‌ लैंदे होई, “भलेआ लोका ए पीना पलयाना हून छोड़ ते 
हज्जा - चज्जा दी गलल कर। पर - पर मेरी ते किस्मत गै फ॒ट्टी गेदी ऐ। नां ते पिछले 
कुल्लै किश रमान हा ते नां गै इत्यें कोई सुखा दा साहू लेआ। मेरे ते नऊं बी घस्सी _ 
गे न लोकें दे कम्म करी - करी” फ्ही दनां रूकियै बोल्ली, “पैहलें ते तेरा बापू बड़ा 
, खरा हा। दुखा - सुखा गी बी समझदा हा पर बेड़ा गर्क जा गौतमा दा। जियां ओहदे 
साथें लग्गा सब किश भुल्ली - भलाई गेआ। दिन - रात पीने दे होर कुसा दी सुधया 
गै नेई रौंहदी इसीं। में इसी एबी आखेया जे तेरे कोला क़ोई कम्म नेईं होंदा तां बी 
कोई गल्ल नेईं, घर बेही जा जेहड़ी लूनी - मिस्सी होग खलांग पर शराब पीना छोड़ी 
दे।” दनां रुकियै, “रातीं सब किश मन्‍्नी जंदा ऐ पर दिन चढ़दे गै इयै हाल। पैसे नेईं 
देआं तां चोरी चुक्की लैंदा ऐ। ते हून तेरे सामने गै। तूं सब किश दिक्खी ते लेआ 
आपूं। 
छोड़ परें ! ईंयां गै गल्‍्लां नेईं बना:। तेरे गै इंस नर्म सुभा कारण बापू सिर 


कि 








चढ़ी गेदा ऐ।” रेखा ने माऊ गी द्रंडदे होई आक्खेआ,, “तूं दिन रात भांडे मांजियै ते 
लोकें दे कपड़े सियै पैसे किट्ठे करनी ऐं ते बापू उंदी शराब पी औंदा ऐ।” फ्ही साह्‌ 
लेइयै, “ए की नेईं आखदी जे तूं आंपू गै इसी सिरा पर चाढ़े दा ऐ।” 

“जदूं तेरा ब्याह होग तां तूं आपूं सब किश समझी जागी जे इस समाज च जनानी 
गी कियां जीना पौंदा ऐ। कियां गलला गी जानदे होई बी नजर - अंदाज करना पौंदा 
ऐ।” रेखा दी माऊ ने मुंढी ल्हांदे होई रेखा गी समझाया। 

“अब्बल ते में ब्याह गै नेईं करना। जे कीता तां अऊं दस्संग जे घरैआले गी 
कियां रखदे न।” रेखा ने द्रविड़ निश्चै ने परता दित्ता। 

“ओ ते तूं इन्ने चिरा लेई गै आक्ख करनी ऐं धीइये, जिन्‍ना चिर तूं इस समाज 
गी भलेआं चंगी - चाल्ली नेईं दिक्‍्वेआ - भाल्लेआ।” रेखा दी माऊ ने इक लम्मा साह्‌ 
लैंदे होई परता दित्ता। “इस समाज च असें जनानियें गी मता किश सुनना - जरना 
पौंदा ऐ।” 

ओ की ? अज्ज समाज च जनानी मर्दें कशा कुसा बी गल्‍ला घटूट नेई ऐ। फी 
केहड़ी गल्‍ल आई गेई सुनने - जरने आली।” 


“तूं नेई जानदी। असें जनानियें गी मतियें गल्लें दा ख्याल रक्खना पौंदा ऐ। 
लोक - लाज, खानदानें दी मान - मर्यादा, माऊ - बब्बै दी इज्जत - मान | इनें सारियें 
गल्‍्लें गी ध्याना च रखदे होई, असेंगी चुप्प - चाप मता किश जरना पेई जंदा ऐ। दुआ 
साहड़े समाज च ए रबाज बी नेईं ऐ जे नमें ट'ल्लें आला लेखा अस घरैआले गी बी 
बदली लैचे।” फ्ही इक लम्मी सूंक सुट्टिये बोल्ली, “असें गी ते इयै दस्सेआ - आखेया 
जंदा ऐ जे घरैआले गी परमात्मा दा गै रूप समझो।” 

ठीक ऐ । तूं समझदी रौह्‌ परमात्मा दा रूप ते कर रज्जियै ओहदी सेबा ते 
कनन्‍ने खा मार। अऊं ते ए सब नेईं जंरी - दिकक्‍्खी सकदी।” रेंखा ने बड़े तरारे कन्‍्ने 
आखेया ते फ्ही दृए कमरे च चली गेई। इंयां गै दिन बीतंदे गे। रेखा दी मां दिन - रात 
म्हैनत मजूरी करियै घरा दा निरबाह करदी रेही ते ओहदा- बापू क़दें मंगियै, करें 
लड़ी - घुल्लियै जां कदें चोरी घरा पैसे लेइयै शराब पींदा रेआ। इननी मती शराब पीने 
कारण इक दिन चानचक्क ओ रेखा ते ओहदी माऊ गी रोंदे छोड़िये इस दुनिया शा 
चली गेआ। 


रेखा दी मां दिन - रात मजूरी करियै अपनी धीऊ दे ब्याह दे आहरा च लग्गी 

गेई ते रेखा अपनी पढ़ाई च। रेखा शैल म्हैनत करदी दे हर साल शैल नम्बर लेइयै 
पास होंदी गेई। इंयां उन्‍न बी० ए० पास करने दे बाद इक दफ्तरा च नौकरी करी 
लेई। रेखा दी इयै धारणा ही जे ओ ब्याह नेईं करियै अपनी माऊ दी सुख - सुबधा दा 
गै ध्यान रक्खै। पर ओहदी मां उसी मौके - बे - मौके समझादी रौंहदी ही, जे इस 
दुनियां च कल्‍ली जनानी दा जीन बड़ा मुश्कल ऐ। जियां कुसे मोए दे मुरदाड़े गी 
दिक्खियै ओहदे पर कुत्ते त्रुट्टियि पेई जंदे न ते ओहदी बोटी - बोनी करी ओड़दे न, इंयां 
गै जनानी बी इस दुनियां दी नजरें कशा नेईं बची सकदी। 
“तूं ते ऐं मेरे कन्‍ने । अस दोऐ रल्लियै इस दुनिया दा मकाबला करी लैगे।” 
रेखा ने माऊ दी गल्ल बिच गै कट्टदे होई आखेया। 
“अऊ तेरा किन्‍ना चिर साथ देंग । इक ढलदे सूरजा शा कोई के मेद रक्खग जे 
. ए किनन्‍ने चारा तक लो देग।” रेखा दी माऊ ने इक ठंडा साह लैंदे होई परता दित्ता। 
'फ्हीबी?' 
“किश नेईं। जनानी गी कुसा न कुसा रहारै दी लोड़ ते जरूर गै रौंहदी ऐ। 
जेहड़ा उसी दुनियां दी बुरी नज़री कशा बचाई रक्खै। बचपुने च॑ बब्बै दी, जुआनी च 
खसमें दी ते बुढ़ापे च पुत्तरै दी लोड़ पौंदी ऐ।" रेखा दी माऊ ने रेखा गी समझाया। 
आख्तर नेईं चांहदे होई बी रेखा दा ब्याह होई गेआ। ब्याह्‌ दे किश चिर ते 
जीबन ठीक - ठांक चलदा रेआ पर पही बललें - बललें पाबंदियां ते हुकम बदूदे गे। 
रेखां ए सब दिक्‍्खी - सुनियै अपने मना च कुड़दी रौंहदी पर मुंहां बुआसरदी किश नेईं 
ही। ओहदा गोरा ते लाल रंग बललें - बललें गंडीले दे फुल्लें आला लेखा होंदा गेआ। 
ओ ते चांहदी ही जे ओ अपनी माऊ आला लेखा जरदी - धरदी चुड़ी - चुड़ियै 
नेई मरै। आख़र जनानियें किन्‍ने चिर मर्दें दी बेन्याई दा शकार होना ऐ। पर उसी 
अपनी माऊ दे उनें बोल्लें दा परतियै चेत्ता आई गेआ। 'कोई ए नेईं आक्खे जे रंडा 
दी धी ही। चार दिन बी सौहरे घर खाई नेईं सकी।' 
. पर ओ चुप्प - चाप भांडे मांजदी रेही। टप्प - टप्प करियै ओहदियें अक्खें चा 
अंत्थरं अपने - आप गै ग/ल्लें पर टपकन लेंगी पेए। 

च्यतावनी 


प्रद्युमनसिंह जिन्द्राहिया' 


भारत महान .,स्हाड़ा भारत महाज़ ऐ। 

भारत दी म्हानता गी जानदा जहान, ऐ।। 
चाहन्ने अस मनै थवां भला सरबत्त दा, 
इये स्हाड़ा सदा थवां धर्म ईमान ऐ।। 


अमन अमानै कन्‍नै सदा रौना चाहन्ने आं। : 

दुयें दिये बेड़ियैँ च बट्टे नेई पानने आं। 
करदा ऐ साहड़े कनन्‍ने जेका बी खजातलतां, 
चंगी चालली उस्सी फिरी सबक सखान्ने आं।। 


मूर्ख सरीक साहड़ा सदा मार खन्‍्दा ऐ। 
सदा मार खन्‍दा पर फिरी भुल्ली जन्दा ऐ। 
अमन अमानै इस रौना बिन्द भाखा नेई, 
सोचदा बचारदा ए संदा लेई मन्दा ऐ।। 
साहड़ै कन्‍ने खैहरी उन्‍न चक्खे दा सुआद ऐ,। द 
दुनियां च 'सारें कोला बड्डीहार” याद ऐ। 
पिछलियें करतूतें कोला मत्त लैनी चाही दी, 
रखना ऐ, मुल्खे गी जेकर आबाद ऐ।। 


चोरी चोरी साहड़ै उंग्गरबादी बाड़ी जा'रदा। 

भीड़े बिच गड्डियैँ च बम्ब बी फटा'रदा। 
दीन ते इमान सब भुल्ली भाली गेदा ऐ, 
भोले भाले मानुयें गी नित्त गै मुरा'रदा।। 








ऐमै जानी साहड़ै कन्‍नै खुत्तां लेई जा'रदा। 

एमै जानी साहड़ै कनन्‍ने दुशमनी बदाहू“रदा। 
ऐदी कोई चाल असें सफल होन देनी नेई, 
ऐमै जानी इल्लै आंगू चींच्याड़ा पा"रदा।। 


सोची लै बचारी लै ते अक्खी खोली दिक्खी लै। 

पंगे बाजी छोड़ी छाड़ी चंगी मत्त सिक्‍खी लै। 
आपू सुखी रौ कन्‍ने असेई सुखी रौन दे, 
ऐमै नी रौने दा सुआद बी ते चक्खी लै।। 


बड़ा भाई भारत ऐ ते निक्‍का पाकिस्तान ऐ। 
इक्के नेया साहड़ा रैहन सैहन खान पान ऐ॥। 
हिरखैं समोध्ैं कनन्‍ने सदा रौना चाहीदा, 
लड़ी भिड़ी झेड़े झिड़ी रौने च नुकसान ऐ।। 
आ सल्लैं बातें राह झगड़े मुकाई लै। 
आ मड़ा साहड़े कन्‍ने दोस्ती बनाई लै। 
भारतै ने दोस्ती गै तुक्की लाभकारी ऐ,&, 
वरना फी समझ तबाही गै तबाही ऐे।। 


४ 767 महल्ला पक्का डंग्गा, 
जम्प्ू 


लिन सौभाग्य सदा परिश्रम दे साए च रौहन्दा ऐ बजुर्गे दे आ्शीबाद दे बगैर 
साहड़ी हर उपलब्धि हवा दे इक झोंके जनेई ऐ। 


# समाजिक रिश्ते दियां तीव्र अक्खियां अन्त तौड़ी साहड़ा पीछा करदियां न । 


| 8 प्रकति साहड़ा दुःख दूर करने ताईं सफलता दिन्दी ऐ पर अभिमान पैदा 
हुन्दें गै प्रकति इनें दु:खेंगी छोड़ी चली जंदी ऐ। 























श्री वेष्णो देवी दी यात्रा दे पुराने रस्ते 


प्रो० रामनाथ शस्त्री 








ष्णो देवी दी यात्रा 40-50 साल पैहलें, श्रद्धालु लोक अक्सर पैदल चलियै पूरी 
करदे हे। अज्ज बीहमीं सदी दे मुक्कनै उप्पर, इस यात्रा दा रूप सरूप गै बदली 
गेआ एै। इनें दिनें, सुनेआ ऐ, ब'रे च कोई 50 लक्ख यात्री ए यात्रा करदे न। हर 

ब'रे इस संख्या च बाद्धा होआ करदा ऐ। कटड़े दी शक्ल बिल्कूल बदली गेदी ऐ। 
कटड़े दे लोक बदली गेदे न। कटड़े च बे-श्मार होटल खुल्ली गेदे न। कटड़े तक 
यात्रियें गी लेई जाने आस्तै बस्सें, टैक्सियें, कारें बगैरा टांस्पोर्ट दा धन्दा दिन-ब-दिन 
बच्चै करदा ऐ। 

जिनें पंजाह ब'रे पैहलें माता वैष्णो दी पैदल यात्रा कीती होग। ओ लोक अज्जै 

दी वैष्णो यात्रा दी कल्पना मात्र बी नेईं हे करी सकदे। इस यात्रा दा पुराना हवाला 
जो असेंगी मिली सकेआ ओ ऐ 'ावा जित्तो दी कारक” इस कारक च लोक कवि ने 
बावा जित्तो दे लड़कपनै दी चर्चा करदे होई लिखेआ ऐ : 
द नवें ब'रें दा होआ दाता, ठौगर पूजा लाई। 
ठोगरें दी पूजा करदा, हर-हर राम ध्यायी।। 
वैष्णो दा पच्याला बावा, बन्दे त्रिगटा माई।। 
कटड़े कोला रियासी गी जाने आली सिड़का उप्पर लगभग पंज कि० मी० दूर 
बावा जित्तो दा मूल ग्रां 'अग्हार' ऐ। इस ग्रां दे उत्तर आली बक्खी माता वैष्णो दी गुफा 
गी जाने आली इक चढ़ाई ऐ। जित्थों ए चढ़ाई शुरू हुन्दी ऐ उत्थें पर्वतै दी चट्टानी कन्धट 
+ै चा चार-पंज, ठंडे-मिद्ठे पानी दे चश्में हमेशां बगदे रौंहदे न। इनें चछमें दे कोला गै 
ए चढ़ाई दा रस्ता, वैष्णो देवी दी गुफा तक जाई पुजदा ऐ। इस रस्ते गी 'रसैनी गुफा' 
आला रस्ता आखदें न। 
पराने समे च, तसील रियासी ते तसील अखनूर दे देहातें ते कस्बें थमां औने 
'आले श्रद्धालु यात्री, अग्हार ग्रां च बने दे बावा जित्तो दे मन्‍्दरै च मत्था टेकियै, इससे 
रसैनी गुफा” आली चढ़ाई दे रस्तै, माता दे दरबार हाज़री भरन ज॑दे हे । ए इस इलाके 
दा पैहला, प्राचीन यात्री-मार्ग हा। पर वैष्णे देवी दी पैदल यात्रा करने आलें आस्तै 
जेहड़ा पैदल रस्ता उनें दिनें आम तौर पर बरतोंदा हा ओ पराने जम्मू शहर दे 
पंजतीर्थी महल्ले दे आगें, तबी गी ढलने आली धौंथली दी ढक्की कोला शुरू हुन्दा हा। 


इस रुस्ते दी बड्डीं गल्ल ए ही जे इस रस्ते च वैष्णो माता दे ओ सारे थाहर औनन्‍्दे . 


न जिनें धाहरें बने दे मन्दरें च, यात्री मत्था टेकने दा अपना मनोरथ बी पूरा करदे 
है। बावा जित्तो दी कारका च इनें धाहरें दा बर्णन लोक-कवि ने इयां कीता ऐ: 

पैहला दर्शन कौड़-कंडोली, दूआ देवां माई। 

. त्रियां दर्शन चरण-पादका, चौथा आद-कुआरी।। 

पंजमां दर्शन भैरो जती दा, छैमां गुफा प्यारी।। 
उन्हें दिनें माता वैष्णो देवी दी ए यात्रा, खत्रियें दी गिनतरी दे स्हाबें बी ते यात्रा 
आस्तै प्रचलित दिनें दे स्हाबें बी बड़ी मुख्तसर यात्रा हुन्दी ही। भाएं उनें दिनें बी, यात्रा 
करने आस्तै कुतै मौसम, म्हीने जां दिनें बारै कोई मनाही नेईं ही, पर पिरत इयै ही 
जै ब'रे च, अस्सू महीने ते चेतर म्हीने औने आलें नरात्रें च ते इनें दऊं म्हीनें च जां 
इन्दे अगों-पिच्छें पौने आले कुसै पर्व ध्याड़े दे स्हाबें लोक ए यात्रा करदे हे। जियां 
अमर किसान बांवा जित्तो दे देहरे पर कत्तक पुन्यां दे मौके हफ्ता भर लग्गने आले 

लोक-मेले दे मौके श्रद्धालु लोक बावा जित्तो ते उसदी न्‍्यानी घिऊ बुआ गौरी दी हाजरी 
देइयै उत्थों अग्गें, वैष्णो देवी दे दरबार हाजरी भरन जन्दे हे। इयां गै चेत्तर म्हीने दे 
नरात्रें च श्रद्धालु जम्मू शैहरा च, बावे दे किले दे अन्दरोआर भगवती दुर्गा दे प्राचीन 
मन्दरै च हाजरी देइयै फ्ही वैष्णो देवी दी पैदल यात्रा पर निकली जंदे हे। इनें नरातें 
च राम नौमीं दे शुभ मौके उप्पर प्रसिद्ध श्री रघुनाथ मन्दरै च हाजरी भरियै उत्तों 
निकलने आली भी राम दी शोभा यात्रा च बी शामल हुन्दे हे। 

पंजाब ते रियासत दे दूए अलाकें थमां औने आले श्रद्धालु अपनी पैदैल यात्रा दा 
प्रारम्भ धौंधथली दी ढकक्‍की परा गै शुरू करदे हे। इस यात्रा दे रस्ते दी रूप-रेखा मुट्टे 
तौरै उप्पर इस चाल्ली ही : 

जित्थें तवी दे प्रवाह दे कोल धौंधली दी ढकक्‍की खत्म हुन्दी ही, उत्थें अम्बें दे 
खासे रुक्‍्ख हे। उन्हें बूहटें दे कोल इक सरकारी चुंगी चौकी- हुन्दी ही। नगरोटे 
पासेआ, जां तवी पारा दे इलाके च जो कोई चीज शैहर बिकन औन्‍्दी ही, ओहदे पर 
चुंगी देनी पौन्दी ही। इक सरकारी मलाजम (म्हालदार) चुंगी दा इन्चार्ज हुन्दा हा। - 
बार-बरदारी दा सारा कम्म खच्चरें-धघोड़ें पर हुन्दा हा। ए ब्हैंतर औन्दे जन्दे इनें बूटे 
दे खल्‍्ल बसां करदे हे। इनें ब्हैतरें दे गलै च घुगरूएं दियां मालां पेदियां हुन्दियां हियां। 
डोगरी च इनेंगी घंगरेल आखदे न। बजुर्गें कोला सुने दा ऐ जे तवी दे प्रवाह दे कन्‍ने 
कन्‍ने बगदे इस रस्ते पर दिन-रात इनें घंगरेलें दी मिट्ठी अवाज सुनचदी रौहन्दी ही। 
रातीं त्रै-चार चैंटे, ए मर्कवान ते उन्दे ब्हैंतर बसांड करी लैन्दे होने न। काश, कुतै 
ए ब्योरा बी लिखे दा असेंगी मिली सकै, जे धौंथली दे खललें बनी दी इस चुंगी-चौकी 
पर, ओ के चीजां हियां जो इस इक मील लभेते लगभग अद्धा मील ध्याड़े शैहरा दी किश 
हजारें दी अबादी आस्तै बाहरा दे अलाकें थमां बिकन औंदियां हियां। मेरा अनुमान ऐ 
जे उनें चीजें दी चन्दी च ए बस्ता बी शामल हियां 

(]) बसाठियैं दे भार-भरोट (2) परोला, मकोल (3) मित्ती, रेत, बज्जरी 
पत्थर (4) किंब, गलगल (5) कांशी फल हिबरी घंडोली बगैरा सब्जियां (6) उन्‍नी 
कम्बल, लोई पट्टू बगैरा (7) पत्थरै दे कूंडे, मित्ती दे भांडे (8) लकड़ी दा घरेलु सम्यान 
(9) भिड्-बकरी ते कुक्‍्कड़ बगैरा (0) धूफ कुठ बनशकां बगैरा जंगली पैदावार 
() अम्ब, ढल्ले, बैर, गरने, ककोए (2) हरड़, आमले, बेहड़े बगैरा जंगली पैदावार 
बगैरा बगैरा। 

जम्मू थमां सवेरे-सवेरे यात्री धौंथली थमां 9- 0 किलो मीटर दा रस्ता पूरा . 
करिये नगरोटै पुज्जियै कोड़ घंडोली दे रूप च मन्दरै च बिराजमान माता वैष्णों दा 

'पैहला दर्शन” करियै ते उत्थें गै किश नहारी दुबारी करियै जगटी कोला हुन्दे पुगाली 
पुज्जियै, सराईं च डेरा भरी लैंदें हे। ते फ्ही लग्गी पौन्दे हे, संजां, न्हेरा घनोने कोला 
पैहलें-पैहलें बनाने खाने दा सरिस्ता करना त्रै पत्थर रक्खियै क॒ृतै खु'ल्ले थाहर चुल्ल 
बनी जन्दी ही। कोल जाड़ा चा, लो रौहन्दे सुक्कियां बसाठियां कठेरी लैंदें हे। ढोडा, 
फुल्का, भत्त जां खिचड़ी, जनेहा साथ होऐ, जनेही सुबधा होएऐ बनाइयै खाई पन्‍्द-फूड़ी 
बछाइये ते चादर लपेटियै, माता दा सिमरण करियै ओ सरल पलोके सेई जन्दे हे। फ्ही 
सवेरे नहाई धोइयै, बाकी दी यात्रा पूरी करने आस्तै निकली पौंदे हे । इक अद्धी बारी, 
मनै थमां माता दा जैकारा बी लाई लैन्दे होंगन | पर सारी बत्ता माता दा सिमरण ते 
कदरे होंगन पर दखावे आस्तै करलान्दे नेईं हे जन्दे। 
दूए दिन बढ़ द्राबी ग्रां, गुंढला, बम्याल रस्तै औली दे मन्दरे कोला निकलियै, द 
रस्तै कोला बिन्द छिंडे, लगभग इक कि० मी० दी चढ़ाई चढ़ियै, माई देवां दे मन्दरै च 
हांजरी भंरियै ते फ्ही बापल ढक्‍की उतंरियै नमाई आई पुजदे हे, ते उत्थों अग्गें पंज कि० 
मी० दूर कटड़ै आई जन्दे हे। माता वैष्णो देवी दी पैदल यात्रा दा इयै रस्ता बाकी सबनें 
रस्तें थमां ज्यादा प्रसिद्ध ते ज्यादा बगदा रस्ता हा। पर इक दूआ रस्ता बी, उनें दिनें 
पैदल यात्रा आंस्तै बड़ा बरतोन्दा हा। कत्तक पुन्या कोला शुरू होइयै सत्त दिन चलने 
ओलों झिड़ी नां दी जगह पर बावा जित्तो ते बूआ गौरी दी बलिदान-गाथा दे चेतें च, 
बड़ा प्रसिद्ध मेला लगदा ऐ। उस मेले च रियासत दे अलावा पंजाब थमां भी सैकड़े लोक 
हिस्सा लैन औन्दे न। बावा जित्तो दे मेले च शामल होने दे बाद इन्दे चा केईं श्रद्धालु 
माता वैष्णो देवी दे दरबार बी हाजरी भरन ज॑दे हे। जिस रस्तै ए लोक, ए पैदाल यात्रा 
पूरी करदे हे उसदी रूप-देखा इस चाल्ली ऐ : 

: * बम्याल पुज्जियै ए रस्ता जम्मू आले पैहले रस्ते कन्‍नै आई रलदा ऐ। एहदे अग्गें 
ओली दा मन्दर, देवां माई, नमाईं ते कटड़ा ए थाहर औंदे न जिन्दा बर्णन अस पैहले 
रस्ते दीं रूप-रेखां चे करी आए आं। 

.. मेरी जानकारी दे मताबक माता वैष्णो देवी दी पैदल यात्रा दे इयै त्रै रस्ते हे: 

।. जित्तो दे ग्रां अहहार कोला शुरू होने आला रसैनी गुफा आला, चढ़ाई दा रस्ता 

. जिस रस्तै बावा जित्तो माता दे दर्शन करन जंदा हा। द 

2. धौंधली-नगरौटा, बंम्याल कीला नुमाई आला प्रसिद्ध रस्ता ते 

3. बावे द्वा तला$ (झिड़ी), गरोटा, रांजन, ते बम्याल आला दूआ आम रस्ता। 

तूं की रोननी ऐ. 


. डॉ० चम्पा शर्मा. 


जीव जगत दी सिरजन हारी। 
अपनी कत्थ सुनी लै नारी।। 
तूं धरती माता दी जाई। 
तेरी व्यया बयानन लाई।। 
मेरे कालजै करदे छेक। 
नारी तेरे रूप अनेक।। 
धी, भैन अम्बड़ी ते नूंह। 
जलदी-तपदी तेरी रूहू।। ... 
प्हाड़न, शैहरन रूप अनेक। 
सभनें गी इक्के नेह सेक।। . 
तूं की रोन्‍नी एं, मेरिये धिये। - 
तेरे लेई करड, कजीए। 
. _ जशैल खलाड, शैल पढ़ाड। 
उच्ची टीहसी पर बठलाड।। 
शन्‍्ना नै उच्चा करियै। _*- 
 चलेआं गौरव'ने गैं भरिये।। 
बलबूते पर करेआं राज। 
सौरी जाने तेरे कांज। 
खुशियां आनन फानन होडन। 
तूं चिड़िये। मेरे मन भानां। 
बावल बेहड़े रूणझुन लानीं।। 
भरें डुआरी तड़फै रूह। 
अम्बड़ी रोंदी भरदी खूह। 
तेरे पर आऊं बड़ी पसोनी। 
तूं की रोन्‍नी ऐ।। .. . 
# डोगरी विभाग, जम्म्‌ युनिवर्सिटी जम्मू 

'किश ते करा कर 


प्रो० शक्ति शर्मा 


सच दे शुरूआति समें ते अनसंभ जुगें परानी गलल ऐ। परमात्मा ने मनुक्ख 
८ बनाया ते उसी इक पासे ब्हालिए अपनी सृष्टि दे दुएं सरिस्तें च लगी गेया तुस 
जानदे ओ सृष्टि दा कम्म काज बड़ा गुंझलें आला ऐ। ओ इक गुंझल खोलदा तां दुआ: 
पेई जंदा हा परमात्मा ओदे च रूज्ञी जंदा | 
...._ उद्धर मनुक्ख इक थाहर बैठा-जैठा बोआसियां मारी मारी ते कदें इक्क बक्खी 
ते कदें दुई बक्खी प्रास परती परती बड़ा बोअर होई गेया । कदें गासे दी उच्चाई नापन 
लगदां ते कदें धरती दे ख़लारे गी। पर ए किन्‍ना चिर करदा ? खीर ओ खिंझी पेआ, 
ते परमात्मा गी आला देइए पुच्छन लगा - “ओ बनाने आलेया ! मड़ा ए ते दस्स मीं 
हुन के करना ऐ ते किन्‍ना चिर बेहला नठल्ला पे रौहना ऐ ? मड़ा किश ते करने 
गी दे।” परमात्मा सोचें पेई गेआ सच आखादा ऐ के फैयदा होआ बनाने दा जे उसी 
कोई कम्म नीं लाया तां। पर तत्तकाल उसी कोई कम्म नेई लब्भा ओहदे जोगा उन्‍न 
. चौन्ने पासें नंजर दड़ाई तां मनुक्त् जिस खंदोली पर बैठा दा हा ओदे किश नींगड़े 
उघड़े दे लब्भे तां उन्‍न आखेया अबे कम्मै दा के घाटा अपनी उधड़ी खंदोली सी लै । 
डे पल 8 “एबी कोई कम्म होआ दर्ऊं पलें च ए उवें नींगडे पेई जाने न। प्ही 
करेंगे??? . ...- द 
: परमात्मा गी सच्चें गै चेंता होई गेई। उन्‍न दो पल साचेआ ते आखन लगा 
उड़ेया.मीं बड़ो कम्म ऐ| मीं तुगी तेरे कम्में दी फरिस्त बनांडः ते देडः। तू जेहड़े कम्म 
करने न दुनियां च, उंदा निर्णा सोची समझी करना ऐ। फिलहाल ---- 
नहीं है अगर कुछ भी करने को ए बशर, 
 खंदोली यह अपनी उधेड़ कर सियाकर। 
कक .मनुक्खै गी कम्म थ्होई गेया ओ अपनी खंदोली सीने ते प्रेड़ने दे कम्मे च रुज्ञी 
| 
ए घटना घटे दे अरबां खरबां जुग बीती गे मनुक्ख निरा खंदोली प्रेड़दा ते नित्त 
नींगड़े पांदा ऐ। ओ जेहड़ा डजैन पांदा ऐ «्होड़े चिरें परैंत कुसै होर नमें डजैने दी 
हुफै च उस्सी ध्रेड़िएि किश दुए ढंगे ने खंदोली सीन लगी पौंदा ऐ। इस सीने ते प्रेड़ने 
दे चंक्करें च ओ ए बी भुल्ली गेआ जे परमात्मा ने ओहदे करने लेई जेहडे कर्त्तब्ब कार्य 
दीं फरिस्त बनाई ऐ उसी इक बारी पढ़ी ते लैं। 

कहानी 


आहलड़े 





विजय सेठ 


च्च ने रुक्ख बूहूटैं च इक्क निक्‍का नेआ ग्रां बस्सै दा ऐ जेहदे चढ़देआ चिन चनांदे 

पानी दी चोई बगदी ऐ। चोई दे खब्बै कण्डै इकक बड़ी बड्डी आड़ ऐ। आड़ी 
दे पारें इक्क खेतर ऐ। इस आड़ी च रजैन, किकर, ते टाहलियें दे बूहटे न ।..इन्हें 
बूहटें पर भांत सभांती दे आहलड़े लग्गे दे रौंहदें न। इस्सै थाहूर चोई च इक्क बड़ी 
डूंहगी डबर ऐ। उबरी च ललाईयां, गरोज, टिप्परां ते डबलें रौंहदे न। 

में जदूं दी होश संभाली दी ऐ अदूं दा गै में इस चोई अ'ल्ल सैर करन आना 
शुरू कीता दा ऐ ! रोज त्रकालें अपना कम्म काज करी बैहला होइयै इन्हें बूहटें पर 
लग्गने आले आहलड़े ते आहलड़े च बस्सौआं करै करदे पक्खरुंए गी किन्‍ने किनन्‍ने चिर 
दिखदा रौंहदा ! पक्खरुएं दी दुनियां च आइयै इनना मस्त होई जंदा जे मिगी अपनी 
सुद्ध-बुद्ध बिस्सरी जंदी। पकक्‍्खरुए दी आहलड़े बनाने दी कारागिरी गी दिक्खी दिक्खी 
राहन होई जंदा ! डबरी च मच्छियें दे करतब बक्ख मिगी मोहित करी दिन्दे। 


घरें च बी किश चिड़ियां अपने आहलड़े लाने लेई अपनी मनपसन्द थाहर दी 
तपाश च होंदियां | चिड़ियें दा इक जोड़ा हर ब'रे साढ़ी बैठका आनियै आहलड़े लांदा। 
दमैं चिड़ी-चिड़ा सुक्के दा कुंगला घा$ अपनी चूंजें च पाई लेई आंदे ते फुर्र कीते दे 
फ्ही डोआरी भरियै सुक्के दे घाउ दी तलाश च निकली जंदे। किश दिनें दी मिन्ते मगरा 
आहलड़ा तैयार होई जंदा। बैठक च बस्सौआं करी रौनक बधी जंदी। चिड़-चिड़ दी 
अबाज अक्सर क'ननें च पौंदी रौंहदी। आहलड़े च निक्‍के निक्‍के परौहनें दे आई जाने. 
करी चिड़ी-चिड़े दियां डोआरियां बी वधी जंदियां। इन्हें बच्चें दियां दिक्‍्खने गी पीलियां 
निक्कियां निक्कियां चूंजां गै सेई होदियां बोट टुण्ड मरुण्डे होदे। जिस्ले चिड़ी-चिड़ा 
चूग लेइयै परतोंदे तां एह्‌ बोट अपनियां चूंजां चुक्की चुक्की उम्बली उम्बली पौंदे। 
चिड़ी अपने क़न्नै आंदी दी चूग अपने बच्चें गी बण्डी त्रुंडी खलाइयै फ्ही खराक दी 
तलाश च डोआरी भरी दिन्दी। दिनो दिन बोट मठोन लगी पौंदे ते ए सरोखड ते स्टेह 





होन लगी पौंदि | हून ते ए अपनियां अक्खियां मीहटे दे गै अपनी मां दे चूग लेई औने 
पर मूंह बाकी बाकी चूं चूं..... चूं..... चूं दी रिणी लाइयै उम्बली पौंदे। मां दी 
ममता ते प्यो दी छत्तर छाया च पल मठोंदे। हुन ते एह्‌ फंग सौआकन लगी पौंदे । 

अपनी मां ते प्यो दी दिक्‍व रिक्त च पैहली डोआरी भरदे। किश दिने दी दिक्ख रिक्ख 
च कटढे डोआरियां भरदे। आख़र ओ ध्याड़ा बी आई जंदा जिस दिन ओ नेही लम्मी 
डोआरी भरदे ते फ्ही कदें बी नेईं परतोंदे। आहल्ड़े च इक्कले चिड़ी-चिड़ा रेही जंदे। 
फ्ही सोहे दी ब्हार आंदी चिड़ी-चिड़ा अपना आहल्ड़ा नमें सिरे बनान लग्गी पौंदे। 
खुशी-खुशी बस्सौआं करदे। नमें परोहने आंदे चिड़ी अपनी ममता दी सीर पलैंदी ते 
चिड़ा अपनी छत्तर छाया प्रदान करदा। रौनक च दिन कटोदें। बच्चे फंग सोआकदे 
ते चिड़ी-चिंड़ा इक बारी फ्ही इक्कले रेही जंदे। ए सिलसला चलदा गै रौहदां। 


अज्ज मिगी पराना आहल्ड़ा तज्जै दे मसां पनद्रां ध्याड़े होए करदे न। इन्हें पन्दरं 
ध्याड़ें च पराने आहल्ड़े दियां नेईं नेईं करदे बी त्रै डोआरियां भरी बैठा। अपने आपै 
गी बत्थेरो मना कीता पर मन ऐ जे टलदा गै नेईं। एहदा ते उयै स्हाब होआ जे पलै 
च॑ तोला ते पलै च मासा। उंआ थोड़े समय गित्ते टली जंदा ऐ पर दूए गै पलै च 
आहलूड़े अ'ल्ल परतोने गित्तै फड़फड़ान लग्गी पौंदा ऐ, सच्च बी ते हे नैहें थमां मासा 
गी कु'नन भला नंखेड़ी सकदा ऐ। अपना खून अपना गै होंदा ऐ। भ्राएं भ्रजाइयें ते मापै 
कन्‍नै भांएं लक्खां झगड़े बखैद बी की नेईं होन, रिश्ते दियां सोहल रेश्मी तंदां लोहे 
दे मुट॒टे संगलें कोला बी मतियां निग्गर ते अनत्रुट्‌ट होंदियां न। पर इत्थें ते इब्बी 
गल्‍ले नेईं ही जे आखों कसै लड़ाई झगड़े मूजब अपना पराना आहल्ड़ा तज्जेआ होऐ,। 
अपना घर कीई संखल्लां नी छोड़दां। में अपनियें मजबूरियें दे हत्थें मजबूर होइयै 
खड़-खक़ख़ड़ं कठेरी नमां आहलडा बनाने पेआ हा ! में घरै दा मूंह न्हेरै निकलदा ते 
संजां लै धक्का हुटूटां चिरंका घर पुज्जदा। खट्‌टै पर पौंदे गै नींदरै दी गोदी च होंदा! 
के देंस्सां इंक्क ते कम्म धंधा ते उप्परै दा शौक बी उये जनेह पाली लैते देन ! 
पंयविरण ते रिमोट मैंसिग विभाग च कार्यरत आं, स्वतंत्र पत्रकार ते गैर सरकारी 
संस्था “पेंखेरू जगत” दा प्रचार मंत्री आं। पंखेरू जगत ग्राएं पिंडें च जाई - जाइयै 
गीष्टियों, सेमिनार ते विशें दे माहिर लोकें कन्‍नै मलाटियें दा आयोजन करिये लोकें 
च॑ पंखेरूएं धथमां माहनूएं गी होने आले लाहें दी जांनकारी देना ते उन्दे पर कीते जाने 
अले कात्नलाना हमले गी छोड़ी उन्दी दिक्ख भाल करने दा पाठ पढ़ांदी ऐ ए संस्था। 
त्रीमत शैहरैं च मशटरेआनी लग्गी दी ऐ। जागतें गी शैहरै दें खरे जनेह स्कूलै च दाखल 

करोआना हा। ए सब्ब किश होंदे सोहन्दे दिक्‍खी नमा आहलड़ा बुनी टकाना गै इक्‍्क 
सैहल हल्ल हा मेरे कोल। जदूं दा शैहरै च नमें आहलड़े च बस्सुआं कीती दी ऐ अदूं 
दा गै पलपल खिनखिन ध्यान पराने आहलडे च गै होंदा कि जे घरै च फौजे दी नौकरी 
करी पैंशनी आए दे पिता होर माता जी ते भैनां - भ्राह सब्ब अपने ग्रां आहले मकानै 
च गै रौहदे न। ग्रांच अपनी जिमीढ़ेरी ऐ ते दाना फक्का, सागसब्जी ते धंदोआला 
बारां म्हीने रौंहदा ऐ। 

साहड़े घर सारे दे सारे पर्वे पर बशेश जशनें दा आयोजन करने दी प्रथा चलै 
करदी ऐ। जदूं पिता होंदी नौकरी बाहर होंदी ही ओ इन्हें पर्वे दे शुभ मौकें पर एहता 
घर औंदे हे। घरै दे सब्बै जी कटठे होइयै बेही जंदे ते मैहफल जन लग्गी जंदी। इस 
मैहफल च छड़े अस भैनां भ्रा गै नेई सगुआं दमें चाचे ते उन्दे टब्बर बी शामल होंदे । 
ए मैहफलां अद्धी अद्धी रातीं तककर चलदियां रौंहदियां। भुक्ख त्रेह ते नीदरैं दा 
चेतो - चेता बी नेईं रौंहन्दा। मैहफलां बड्डे खाने कन्‍नै सम्पन्न होंदियां। लोहड़ी दे 
क्या कहने । घर धानां भनोई जंदियां, मुंगफली, चिडूए, रेओड़ियां, गरी, बदाम, शुहारे 
ते दुआ निक्‍कड़ शुक्कड़ बी आई जंदा ! जागतें दियां हरनें दियां निक्कियां - निक्कियां ' 
टोलियां, ते लोहड़ी मंगने अहलियां कूडियें दियां टोलियां सत्तें सबेल्ला ग्रां च आन लगी 
पौदियां ! ए टोलियां ग्रां च सारें थमां पैहले साहड़े घर गै औंदियां | बड्डे जागत हिमांशु 
दी पैहली लोहड़ी पर ते बड़ा भारा जशन होआ हा। लोहड़ी मंगन आई दियें सारियें 
टोलियें गी मूंह मंगियां बधाइयां दित्तियां गेइयां | बधाइयें दे कननै - कन्नै सुक्‍के मेबे ते 
पुढ़ी कढ़ाह बी बंडेआ गेआ। ए जशन रातीं बड़ी देर तककर चलदा रेआ। 

अज्ज बी लोहड़ी दा पर्व ऐ ते ए नमें आहलड़े च औने आली पैहली लोहडी ऐ 
अज्ज बड़ले थमां गै बड़ी गैहमा गैहमी ऐ नाते साक मिलन गिलन आबै करदे न ग्रां 
दा भैन, भ्रा बी मिलन आए दपैहरी लै पिता होर बी आइयै मिली गे। में सोचै करदा 
हा जे भैन, भ्रा ते पिता होर ते मिली गै गे न रेही गल्ल माता होंदी ते चाचे दी, उन्हें 
गी कस होर दिन जाइयै मिली औडः ते एगती लोहड़ी इत्यैं गै मनाई लैनेआं। मिगी ते 
इस गल्लै दा बी पूरा जकीन हा जे मेरे साथी ते दृए नाते साकें तरकालें गी इत्थैं नक्क 
औना ऐ जे में इत्यैं नेई होआं तां ओ के सोचगन | ए सब किश सोची बचारी पराने 
आहलडे नेईं परतोने दा मन बनाई लैता। पर अंदरो - अंदरी मन ग्रां जाने गी कलपै 
करदा हा। ममता ते हेज दियां सुखम ते सोहल तंदां बक्ख खिच्चै करदियां हियां। हून 
में जाने नेई जाने दी दुबिधा च फसी गेदा हा। खीर च में इस्सै निरणय पर आई पुज्जा 

जे में पराने आहलडे दा चक्‍कर लाइयै तोले - तोले परतोई आडः। 
हून तरकालां पेई गेदियां हियां। संज घरोन लगी पेदी ही। ते में घर सारें गी 
मिलियै सिड़कै पर परतोई आये दा हा। में इक्कला - मुक्कला बस स्टाप पर बस्सै दी 
निहालप च हा। सिड़क सुनन - मसान ही ते दूरै - दूरै तक्कर कुसे बी बाहन दा नां 
नशान बी नेई हा। दिक्‍्खदे - दिक्खदे न्हेरा घनेरा होई जा'रदा हा। अम्बरै पर तारे 
चमचमा करदे हे। इयां सेही होऐ करदा हा जियां आखो तारें दी बरात चढ़ी दी होऐ। 
छुट्ट ब्हा दी सां - सां दी बुआजै कोई होर रोहल नेईं ही। में किन्‍ने गै चिर बस्सै 
दी निहालप च खड़ोता दा रेआ ! मेरे दमाकै च इक सोच घर करन लगी पेई जे कुतै 
सारे दे सारे बस्सें दे डरैबर लोहड़ी मनाने गी अपने घरें गी ते नेईं टुरी गेदे होन। 
शैद किश इये जेही गलल लब्भदी ऐ तां गै ते जिस्लै दा में इत्थें आई खड़ोता दां पर 
इर्त्थं कोई बस्स नेईं आई। मिगी इत्थें आऐ दे किश मता गै चिर होई गेआ। मेरे दमाके 
च इक्क दे मगरा दूआ ते फ्ही त्रीया बचार आई - आई जा करदा हा। 
फ्ही किश चिर बलगने मगरा सिड़का पर कुसै बाहन दे औने दी बुआज सुनचन 
लगी पर लब्बा किश बी नेईं। इन्ने चिरै च में लाना लाग लगी पेदा हा जे एह् ते 
मेटाडोर दी बुआज ऐ। में सोचेआ चलो किश ते होग गै। में अजें ए गल्ल सोचे गै 
करदा हा जे इन्ने चिरै च दौं मेटाडोरां मेरे केला सैहरदियां इयां निकली गेइयां जियां 
आखो दरऊं संड़े इक्क दुए गी ध्रूड़ देइयै टप्पी जंदे न। में बेबस होऐ दा बस्सै दी 
निहालप च चुप्प नचुक खड़ोता रेआ। में रेही रेहियै इयै फैसला कीता जे जेकर हुन 
कोई बस्स नेईं आई तां में थहोड़े चिर बलगने मगरा बापस पराने आहलड़े गी परतोई 
जाड। पर इन्ने चिरै च सिड़कै पर बस्सै दी दूर - दूर तक्कर पौन लगी। में आंदी 
बस्से गी हत्थ दित्ता ते बस्स मेरे अगैं आई खड़ोती | में तोले - तोले अगली बारी 
खो/ल्ली ते बस्से पर चढ़न लगी पेआ। बस्सै दे अंदर दिक्‍्खना के आं जे बस्सै दी त्रौं 
आली सीटै उप्पर छेह्‌ आहलड़े लड़कै करदे हे। ए आहलड़े इक्क टाली कनन्‍नै लग्गै 
दे हे जेहड़े ब्हा कन्‍नै झुल्लै दे हे। ए टाली बस्सै च खडत्त सुआरियें दे फगडने गितै 
बस्से दे मंजो - मंज लग्गै दे लम्मे डंडे कन्‍नै अड़काई दी ही। इन्हें आहलड़ें गी इत्यें 
झुल्लदे दिक्खी मिगी सन्‍न बली पेआ। जिस्सलै मेरी नजर उससे सीटै पर बैठे दे दौनें 
सज्जनें पर पेई तां मिगी इयां सेही होआ जे ए दमें सज्जन मेरे जानू पछानू न। 
में इसदे सामनै दऊं आली सीटे पर बौहन्दे - बौहन्दे पुच्छेआ जे ए आहलड़े 
कु 'न्‍न तरोड़ी आंदे न। ए गल्ल सुनदे सांद गै ओ दम मेरे सिरीनगरै दे जमाती बोल्ली 

पे “असें आंदे न।” उन्हें ए गलल बड़े फखर कन्‍नै आखी जियां आखो ओ बड़ी कृप्पी 
फुन्ड़ी आबै करदे होन। उंदी ए गल्ल सुनदे सार गै मिगी सन्‍न बली पेआ, कम्मनी 
जन छिड़ी पेई ते में तमसियै ए गल्‍ल आखनी पेई “अज्ज तुसें छेह घर जुआड़ी दित्ते 
न।” उन्हें किन्‍नी मिन्‍्तै कनन्‍ने इक्‍क - इक्क तीला किट्ठा करी ए आहलड़ें बुनने गी 
पता नेईं किन्‍ने ध्याडे लाऐ हे ते तां जाई कुतै ए आहलड़े त्यार होए। इन्हें आहलड़े 
च रौहने आले पक्खरू अपने आहलड़े उत्धें नेई दिक्वी करलद्द पाई दित्ता होना ऐ, 
ते ओ बचैरे उड़री - उड़री फामे होई पे होने न ते उनेंगी अपनी अक्खियें पर जकीन 
गै नेई होऐ करदा होना इन्दे भा दी नाठ पेई गेदी ऐ। इस स्यालू कड़ाके दी ठंडू च 
अपने टब्बरटौरे गी लेइयै कृत्थें कट्टने न ए ध्याड़े ? 

कैसी कीता ए तुसें ए नर्थ। तां इननै च दमै साथी बोलली पे, “अस दमै पक्खरूएं 
दी आहलड़े बनाने दी कला पर शोध करै करनेआं।” में आखेआ “कित लानी ए तुन्दी 
ए शोध। तुसें ते पूरी दी पूरी बस्ती गी पनाहगिर बनाई दित्ता ऐ। ए कुत्धें - कुत्थें जाई 
बितोताडण | तुस अपनी शोध दा कम्म आहलडें दे फोटू खिच्ची बी करी सकदे हे।” 

उन्हें आखेआ “सच्च मन्‍्नेआ मित्तरा छड़े फोटूएं कन्‍नै साहड़ा कम्म नेई हा 
चली सकदा। असें ते इन्दे फेबरिक कराफट दा अध्ययन करना ऐ ते एहदे गित्ते असें 
ए आहलड़े थोआंटी आनने पे।” 

मेरे कोला आप मुहारा निकली गेआ, “संड के जाने पुत्तर वयोग।” तुस 
माइगरेशन दी पीड़ा गी के जानो। ए गल्ल जाई उन्हें 947 दी नाढै च पाकिस्ताने 
च अपना घर बाहर छोड़ी आए दे उन्हें पनाहगिरें गी पुच्छेओ जिंदा अपने मुल्खै च 
बी किश नेई बनी सकेआ। इन्हें पनाहगिरें कोल बोललने दी शक्ति बी ऐ तां बी इन्दा 
किश नेई बनी सकेआ। पर इन्हें पकक्‍्खरूएं दी नेई समझोने आली बाणी गी कु'नन 
समझूग । 

में अपने दोनें कश्मीरी जमातियें गी पुच्छेआ, “कुत्थें गे न तुन्दे ओह लम्मे - लम्मे 
भाषण जेहड़े तुस पकखरू जगत संस्था दे संस्थापक ते सक्रिय सदस्य होइयै लोकें गी 
दिन्दे हे। लोकें गी पकक्‍्खरूएं कन्‍ने हमदर्दी बरतने ते इन्दी रखबाली करने दे पाठ 
पढ़ांदे हे। 


# ग्रां : गजय सिंह पुर, 
डा. नागवनी जम्म्‌ - तवी 

कडी दा काया कल्प 


मनसाराम चंचल 


लफशऊ थमां अखनूर कोला बी दूर अग्गें तकर फैली दी सैकड़ें मील लम्मी ते 

अद्द थमां पन्द्रां मील प्हाड़ें आली भेठा थमां दक्खने अ'ल्ल दी पट्टी गी अस कंडी 
आखने आं। | 

बट्टें, कडें ने भरोचेदे जूड़ें ते रूक्‍्खें दा ए प्रदेश, जित्थें अपनी उब्बड़ खाबड़ 
धरती दी बजाह कनन्‍ने बड़ी दुर्गग ते कठन ऐश, उत्थें गै पानी दी लगातार थोड़ 
आओजाई दे साधनें दा नेईं होना इस प्रदेश गी होर बी औखा बनाई दिंदे न। बरसांती 
नालें दियां तेज धारां नेईं छड़ी खेत्तरें गी रोहड़दियां न, बल्‍्के ग्राएं पिण्डें गी बी तबाह 
करी जंदियां न। 

इक बेल्ला हा, जंदू लोक इस इलाके गी मारू कंडी” आखदे हे ते इत्थुं दे लोकें 
गी शापग्रस्त आखदे हे। खेत्तरें शा पूरी फसल नेई थ्होंदी। पानी दे तोपे तोपे आस्तै 
तड़फना। हर बेल्लै बरखा दी बक्खी दिक्खना। तलाएं, डबरें ते सैकड़ें फुट डूहगे खूएं 
थर्मा पानी भरना ते जदूं सोआ आबै तां ए बी सुक्की ज॑दे हे, ते केई-केई मीलें थमां 
सिरें पर घड़े चुक्किये पानी ल्यौना इन्दी किस्मता च लिखेदा हा। तां गै इस प्रदेशे गी 
मीहं बरेया देस” आखदे हे। 

बरसांती सप्पें, बिच्चुएं दी भरमार, मलेरिया दी तपाली ते इस कन्‍ने हर व! रे 
सैकड़ें लोकें गी जानें कोला हत्थ धोना इक आम गल्‍्ल ही। 

आओजाई आस्तै तंग रस्तै ते पख्डंडियां ते ओ बी ब्टें ते कंढें आले जूहड़ें कन्ने 
भरोचे दे । पढ़ाई आस्तै स्कूल नेईं, दबादारू आस्तै हस्पताल नेईं। पैदाबार नेईं। बपार 
नेईं। कल-कारखाने रोज़गार नेईं। मतलब ए जे किश बी नेईं ते इस दे बावजूद ए 
धरती डोगरें दी ऐ। मैहनती ते बीर जोद्धें दी, जिन्दी शूरबीरता दियां कत्थां संसार 
जानदा ऐ। द 

इस दे बावजूद जेकर तुसें खालस डोगरा चरित्तर, सभ्यता, संस्कृति, सुभाड, 

घ्श्ज्ा। 





इतिहास ते मिट्टी डोगरी जुबान दे दर्शन करने होन, तां ओ इस कडी प्रदेश च गै होई 
सकदे न। इसदे इलाबा कुदरती ते मानवी शलैपे दा बी इस प्रदेश च इक लाजंवाब 
संगम ऐ। पर अजादी दा दिन चढ़ने दे बाद जेकर कुृसै प्रदेश गी भरपूर फायदा मिलेयी 
ऐतां इससे प्रदेश गी। सुतन्तरता दे पिछलें पंजाएं ब'रें च कंडी दा आमूल-चूल काया 
कल्प होई गेआ ऐ। ए कल्ला दा सारें कोजा पिच्छड़े दा प्रदेश अंज्ज जम्मू कश्मीर दा 
अमीर ते खुशहाल खित्ता बनी चुके दा ऐ, ते उत्थें अज्ज ओ सारियां सुख सुविधां प्राप्त . 
न। जेहड़ियां कस बी प्रदेश दा रंग रूप निखारने आस्तै जरूरी होंदा ऐ। अज्ज इत्थों 
दे कच्चे खड़, दे टपरे इक आधुनिक ते खूबसूरत भवनें च तब्दील होई चुके न। सांध् 
नन-हीने पिडं निक्‍्के-निक्के नग्गरें दा रूप धारण करी चुकें दे न, जित्थें जीवन दी हर 
सुविधा मुयस्सर ऐ। पक्की सड़कें ने हर पिंड जुड़े दा ऐ। स्कूल हर दो किलोमीटर 
दे अन्दर गै मिली जंदे न। हस्पताल ते डिस्पैंसरियां बी नेड़ै गै नं। नैहंरां न। पीने 
आस्तै साफ पानी टयूबवेलें ते नलकें राएं हरं पिंडे तकर पुजांए गेंदे नं। आओजीॉई दे 
पूरे साधन मजूद न | बपार फला फुल्लारदा ऐ। कल-कारखाने बी बड़ी तैदाद॑ च लंग्गी 
गेदे न ते चबक्खै खुशहाली गै खुशहाली लब्भदी ऐ ते अज्ज ए सोचना बी मुश्कल ऐं. 
जे ए उय्चै कंडी ऐ, जिसी अस मारू कंडी गलांदे हे। 

भारत दी अजादी इस प्रदेश आस्तै खुशिएं दा बरदान लेइऐ आई दी ऐ, जेकर 
अस ए गल्‍ल आखतचै तां गलत नेईं होग। जम्मू कंश्मीर गी शेंषं भारत कन्‍्ने मिलाने 
आला राष्ट्रीय राजमार्ग लखनपुर थमां जम्मू तकर इस प्रदेश गी गब्भे धर्मों चीरदा दऊ 
बरोबर हिस्सें च बंडदा ऐ, जिस कन्‍ने कंडी दा काया-कल्प गै होई गेदा ऐ। ते फ्ही 
. इस थमां निकली दियां लिंक सड़का सारे कंडी खेत्तरे गी इक थां गी दूए ने मिलांदियां 
जंदियां न, जिस. कन्‍ने ए प्रदेश पूरी रौनक आला ते फलदा फुल्लदा लब्भंदा ऐं।. 

इंयां गै पठानकोट-जम्मू रेल लाईन बी इस्सै प्रदेश चा होंदी होई जम्मू पुज्जदी 
ऐ। इस लाईन उप्पर बने दे दस्से दे दस्स टेशन बी कंडी च गैपौंदे न। इस- कन्‍ने 
आओजाई ते बपार दे नमे सरिश्ते खु'ल्ली गै न। ए बी सुतन्तरता दीं गै सुगात ऐ। 
_कंडी दी खुश्क धरती दी त्रेह मटाने आस्तै नैहरें दा इक जाल ज़न बुनेय़ा गेदा ऐ। 
अजादी कोला पैहलें जम्मू दी रणवीर नैह्रा दे इलावा उज्झ ते रांवी दी बंसंतपुर नैहर 
गै इस प्रदेश च सिंचाई कर दियां हियां। पर 947 दे बाद रावी-तवी कंम्पलैक्स ने 
. इस घरती उप्पर इक इन्किलाब आननी दित्ता ऐ ते हर बक्खी सैल्लें-सैल्ले झुल्लदे. 

खेत्तर गै लब्भदे न अज़ादी दे बाद जित्थें सरकारा ने पुरानी नैहरे दी मुरम्मत करिये 
उनेंगी नमां रूप दित्ता ऐ, उत्यें गै लखनपुर थमां इक बड़ी नैहर कड़ी गेई। जसरोटे 
कोल उज्झ दरया पर इक बैराज बनाइये इक होर बड्डी नैहर दा निर्माण कीता, जिसी 
साम्बै कोला बच्तैन्तर दे उप्परा टपाइये विजयपुर दे इलाके गी बी सिंचाई दियां सुविधा 
देई दित्तियां गेइयां। इंयां गै इक लिफ्ट स्कीमा राएं बसैंतर दा पानी बी इस च मिलाई 
दित्ता गेआ। .... द 


* इस दे इलावा जम्मू बाहवे कोला तवी चा बी इक नैहर कट्डिएि जक्ख तकर दे 
खेत्तरे तकर पानी पुजाई दित्ता गेआ ते इस चालली कंडी दा लगभग अद्धा हिस्सा सिंचाई 
हेढ आई गेदा ऐ। इससे चाल्ली चनां थमां बी इक होर नैहर कड्डिएि अखनूर ते खोड़ 
दे इलाके तकर पानी पुजाई दित्ता गेआ ऐ। इसदे कन्‍ने गै बसन्तपुर कोला गै रावी चा 
. इक बच्डी नैहर लिफ्टसिंचाई स्कीमां ने कट्टी जाग, जिस दे पानी दा इक हिस्सा उज्झ 

बैराजं च सुट्टिए. उज्झ नैहर दे पानी दी मिकदार बधाई दित्ती जाग, ताकि कंडी दे 
ज़्योंदा कोला ज्यादा इलाके गी सिंचाई आस्तै पानी मिली सके । 
: * कीं दी इक होर॑ बंड़ी बडी समस्या ही पीने दे पानी दी। अज्ज तकर ए जरूरत 
: खूए तलाएं धमां गै पूरी कीत्ती जंदी ही। इक्क ते इंदे थमां पानी थोड़ा थ्होंदा हा ते दूआ 
ए सेहंतूं आस्तै'बड़ा माड़ा होंदा हा, जिसने केई बिमारियां लोंकें गी लग्गी जंदियां हियां । 
पर हून॑ सरकार थां-थां पर ट्यूब-वैल, डगवैल ते होर दूएं तरीकें ने साफ पानी लोकें 
तकर पुजारदी ऐ ते हर पिंडे ग्राएं च नलके बी लग्गी गेदे न, जिसने ए समस्या बड़ी 
हैँदं तंकर ह'ल्ल होई गेई दी ऐ। द 
. इंयां गै शिक्षा दा मसला बी हा। अज़ादी थमां पैहलें इत्थें प्राईमरी तकर दी पढ़ाई 
आस्तै बी पूरे स्कूल नेईं हे बड़े घट्ट हे। मुड़े कुड़िएं गी पढ़ने आस्तै केई-केईं मील 
पैदल गै चलना पौंदां हा। मिडल स्कूल ते तसीला च इक्क जां दरऊं गै होंदे हे । हाई 
स्कूल ते ज़िला हैडक्वार्टरें च गै हे। कालेज ते छड़ा जम्मू शैहरे च गै हा। इयै बजाह्‌ 
हीं जैं उची पढ़ाई तें दरकनारं प्राईमरी पासं करना बी औखा हा। ते इंयां चबक्खै अन 
पढ़तां गैं नजर औंदी ही। 5 | 
पर, हूंन हालंतें ब्रदली चुक्के दे न। अज़ादी मिलने परैन्त सरकार गी अपना 
ध्यान पढ़ाई गी आम करने आली भेठा गै लाना पेआ। अज्ज इत्थुं दे हर बड्डे ग्रां च 

प्राईमरी, मिडिल जां हाई स्कूल जरूर ऐ। ते प्राईमरी दी पढ़ाई आंस्तै कंस बच्चें. गी 
बी इक किलोमीटर कोला दूर नेईं जाना पौंदा। हर इक तसील च केईं हाई ते हायर 
सैकेण्डरी स्कूल न । अज्ज हर जिले च कालज बी हैन । इसदे कन्ने इस प्रदेश च पढ़ाई 
दे प्रसार च बड़ी मदद मिली ऐ। 


पढ़ाई दे बाद दुआ बड्डा ते जरूरी खेत्तर ऐ सेहतू दा। अजादी थमां पैहलें जित्थें 
सारा कंडी खित्ता मलेरिया, टाईफाइड ते इयै नेइयें दूइएं महामारियें दा शिकार रौंहदा 
हा, जेहड़ियां के हर साल अपना उग्ररूप धारण करी लैंदियां हियां। इसदे मुकाबले च 
इलाज दियां स्हूलतां भलेयां गै नेईं हियां ते ज्हारां लोक बिजन इलाज दे गै प्राण त्यागी 
ओड़दे हे। 


पर अज़ादी दे बाद इलाज मुलाजे दी सुविधाएं च-बड़ा बड्डा विस्तार होआ ऐ जिले 
दे मुख्यालयें च जिला हस्पताल न । तहसीलें ते कस्बें च साफ सुथरे हस्पताल न ते हर 
निक्‍के बड्डे ग्रां च हैल्थ सैंटर ते आयुर्वेदिक डिस्पैंसरियां कम्म करा करदियां न। कंडी 
च सप्पें दे डंगे कन्‍ने बी केई मौतां होई जंदियां हिया। हून हर हस्पताल ते डिस्पैंसरी . 
च सप्पें दे डंगे दा इलाज होंदा ऐ। 


इसदे बाद नम्बर औंदा ऐ बिजली दा। इक जमाना हा, जदूं छड़े जम्मू गैहरे च 
गै बिजली होंदी ही। बाकी सारा इलाका घुप्प न्हेरै च डुब्बै दा रौहन्दा हा। लोक देसी 
ते मिट्टी तेले दे गै दीए बालिये लो करदे हे। पर अज्ज कंडी दे हर पिंडे ग्राएं च बिजली _ 
दे बल्बें ने चिट्ट चनैन होई गेई दी ऐ। लोकें गी हून गर्मी थमां बचने आस्तै रुकसें 
हेठ बौहने दी जरूरत नेईं। घर-घर बिजली दे पक्खे लग्गे दे न। हून चक्किएं ने 
आटा पीहने जां उक्खलें च धान छड़ने कोला जनानिएं दा छुटकारा होई गेदा ऐ। ए 
कम्म हून आटा प्हीने ते चौल छड़ने आलियां मशीनां गै करदियां न। 

अज्ज कंडी जम्मू कश्मीर दा इक खुशहाल ते रज्जे-पुज्जे दा इलाका ऐ ते कंडी 


दे बारै च पुरानियां सोचां अज्ज बीते दे जुगे दियां गल्लां बनी चुकी दियां न ते इसदा 
अजादी दे औने कन्‍नै गै काया कल्प होई चुके दा ऐ। 


फ्रेप्रैफ़े ., 

कवता 


इन्दरजीत केसर 


अंबर बी तेरा धरती बी तेरी, 

धरती पर रौहने आहले बी तेरे, 

जान बी तेरी ऐ दिल बी तेरा, 

विलेन पेदे छाले बी तेंरे। 
वुक्ख बी तू ऐ सुक्ख बी तू ऐ$, 
दुख्क्खड़े दे मेरे दी कारी बी तू ऐंं, 
ब्हार बी तू ऐ पतझड़ बी तू, 
फुल्लें नै मैहकदी क्‍्यारी बी तू ऐ। 

संञ बी तेरी सबेरा बी तेरा, 

गरमीं बी तेरी स्‍याले बी तेरे, 

जान बी तेरी ते दिल बी तेरा, 

दिलै च पेदे ए छाले बी तेरे। 
चग्गा बी तेरा ते मंदा बी तेरा, 
भुक्खा बी तेरा नंगा बी तेरा, 
छलल बी तेरे हाड़ बी तेरे, 
हाड़े गी राकै जो ड॒ंग्गा बी तेरा। 

तर नी तर डंबदे बी >तेरे. 

गोते खाने  आहले बी तेरे, 

जान बी तेरी ऐ दिल बी तेरा, 

दिले च पेदे ए छाले बी तेरे। 
धरमीं बी तेरे न पापी बी (तेरे, 
ऋणी बी तेरे न मुनी बी तेरे, 
मूर्ख बी तेरे स्‍याने बी तेरे, 
बड़े गै पुज्जे दे गुणी बी तेरे। 

मस्जद बी तेरी गिरजे बी तेरे, 

मंदर ते ए शावाले बी तेरे, 

जान बी तेरी ऐ दिल बी तेरा, 

दिले च पेदे ए छाले बी तेरे।.. 
तू मालक ऐ तेरा गै सब किश, 
तेरे असूलें गी मनदा नीं कोई, 
पापै दा घड़ा अज्ज गेआ भरोची, 
की आनिये भनदा नीं कोई। 

दुदूधे च की जैहर पांदा ऐ माहनू्‌, 

गौ बी तेरी ऐ गुआल्ले बी तेरे, 

जान बी तेरी ऐ दिल बी तेरा, 

दिले च पेदे ए छाले बी तेरे। 
माहन्‌ दे रस्ते च कंडे खलारी, 
दूर खड़ोइये हस्सा दा माहन्‌ू। 
बेही तमासा विक्ज़ा नां तुम्मीं, 
माहनू गी अज्ज डस्सा दा माहनू। 

तू ते सब किश करी सक्‍कनां ऐ, 

जादू बी तेरे दुआले बी तेरे, 

जान बी तेरी ऐ दिल बी तेरा, 

दिले प पेदे ए छाले बी तेरे. 
जिनन्‍ने पाप नेई कीता कोई, 
सारी बरेसा ए धरम नभाया, 
भुक्खे रेहिये बी दान गै कोता, 
हर मनुक्खे इई गले ने लाया। 

पींहूग सुखे दी पाई दे उसगी, 

रस्से * बी तेरे टा'ल्ले बी तेरे, 

जान बी तेरी ऐ दिल बी तेरा, 

दिले प .पेदे ए छाले बी तेरे। 

इतिहासक प्ष्टभूमी 


बसोहली दी रास लीला ते भगतां 


शिव दोबलिया 


ब्भने थमां पैहलें रास लीला दा श्री गणेश उत्तर प्रदेश दे विन्द्राबन थाहरां पर 
श्री कृष्ण दे समें च होआ। श्री कृष्ण अपनी गोपियें ते गुआलें कननै रासलीला 
करदे हे। उसदे परैन्त उंदे भगतें रास लीला करनी शुरू कित्ती। इस चाल्ली 
रासलीलस दा प्रचलन होआ। इस दा प्रचलन उत्तर प्रदेश दियें उस बेल्लै दियां 
लौहकियां - लोहकियां गुआंडी रियासतीं - रजवाड़ें च फैलन लगा। 
बल्‍्लभा चार्य (478 ई०) ते उदे पुत्तर विट्ठला चार्य दे चलाये दे भगती मते दा 
प्रचार सोहलमीं सदी च उत्तर भारत च मता होन लगा। इंदे अलाबा सूरदास 
(438 ई०) मीरां बाई (509 ई०) केशव दास ((58] ई०) ते विहारी लाल 
(662 ई०) ने कृष्ण दी भक्ति राहें मुक्ती प्राप्त करने दा जोरदार प्रचार कित्ता 
सोहलमीं सदी च उत्तर भारत दे खास करियै प्हाड़ी रियास्तें लौहके - लौहके रजवाड़ें 
च बैश्नों भक्तिधारा मति प्रचलत होई। गोपाल कृष्ण दा चरितर इनें भलोकें लोकें गी 
बिन्द बी ओपरा नेईं ब्लोआ। गवां चारने आला नट- खट गुआला, जेहका जंगल जाड़ें 
खेडां करदा उस कृष्ण दी पूजा अराधना, प्यार शरधा ते भक्ति दे तौरा पर होन लगी । 
कलाकारें लेई गोपाल कृष्ण, इस सृष्टि गी चलाने आला कृष्ण प्रेरणा सुम्ब बनी गेआ। 
इनें सच्चाइयें गी सामने रखदे होई इस गलला दा टकोदा पता लगदा ऐ जे 
सोहलमी सदी च बैष्णव भक्ति दा जोर हा। सतारमीं सदी च औरंगजेब दी कलायें बक्खी 
बेरूखी लेई इतिहास गवाह ऐ। इस समय च चित्रकार पत्थरें दा कम्म करने आले 
बटैड़े (मूर्तिकार) ते होर दृए कलाकारें कला दी कोई कदर नेईं हुन्दी दिक्खी प्हाड़ी 
रियास्‍्ती बक्खी टुरी आये। इक अन्दाजे मुजब इससे समें च रास धरियें प्हाड़ी रियास्तीं 
बक्खी आये न। बाकी कलाकरें इनें प्हाड़ी रियास्‍्तीं दी शरण लेई ते .इत्थों दे गै 
बसनीक होई गे पर रास धारियें दा कम्म इक थाहर दा दूई थाहूर रास लीला करियै 
गुजारा करना हुन्दा हा। इस लेई ए इक थाहर पर नेईं टिकी सके | इग्नै कारण हा जे 

ए लोक इनें प्हाड़ी रियास्तीं दे बसनीक नेई बनी संके। अज्ज इक धाहर कल दूई 


 धाहर अपनी कला गी पेश करदे। इस चाल्ली रासधारियें दा औन - जान शुरू होओ 
ते फ्ही लगातार औंदे रेह। 


. बसोहली च अगमन : पैहले - पैहले बसोहली विंद्राबन दे रस धारिये औँदें 


रेहं। किश धनी लोक पैसे देइयै अपने ग्रां च सद्दी लैंदे, ते किश ग्रां दे लोकें हा पैसे 
जां रस्त प्राई लैंदे ते अपने ग्रां च रासलीला करोआंदे। किश थाहरें ए आपूं बी दिक्खी 
लैंदे जे पिंड रसदा - बसदा ऐ चार पैसे थहोई जांगन उत्थें अपनी मर्जी कन्नै रासलीलां 
करदे। लोकें च प्रेमभाव हा, समोध हा, ओ इनें रासधारियें दी बड़ी कदर करदे। जित्यें 
बी चली जन्दे सारा ग्रां इन्दा आदरमान करदा हा। लौकें कोल पैसे मते घट्ट होने 
करियै पैसे दे थाहर रस्त गै दिंदे। ए रस्त शभुकारें गी बेचियै पैसे लेई लैंदे। इस 
चाल्ली रासधारिये खूब पैसे बटोरी लैंदे ते छे - छे म्हीनें परैन्त अपने मुल्खे गी' 
परतोंदे । 
रासधारिये टोल्लियें च औंदे । इन्दी 5-20 आदमियें दी टोल्ली हुन्दी। हर ब'रे 
औने करियै इंदी ग्रायें दे लोकें कननै जान - पन्‍्छान होन लगी पेई। ग्रां दे किश गबरू 
इंदे समपर्क च आई इंदा लोहका - मुट्टा कम्म करी ओड़दे। किश जिदें च रासलीला 
करने दी ललक हुन्दी इंदे कन्‍नै जुडी गे। ए लोक ब्सोहली दे माहशे ते पत्थरें दा कम्म 
करने आले सरैरे हे। इनें अपनियां टोल्लियां बनाइयां रासलीला करनी शुरू कित्ती। 
. पैहलें रासलीला च डंडारस खेड़दे हे। इक दूये दे हत्थ पकडी नाच नचदे ते 
कृष्णा दे जीवन चा किश चुने दे अंशे गी दस्सदे, कृष्ण दे जीवन पर गै भगती संगीत 
दा कार्यक्रम हुन्दा । बललें - बल्लें कवितायें दे थाहर हिन्दी च समझाना होई गेआ, इस 
कन्‍नै कृष्ण दे जीवन दे चुने दे अंशे गी दस्सने लेई ड्रामें दा रूप जन लेई लैता। इनें 
ड्रामें लेई कोई स्टेज नेई हुन्दी ना गै कुसै पर्दे दी लोड़ ही। खुल्ले मंदाना च हुन्दी ही। 


कला गी मार : बसोहली दा खीरला राजा कल्याण पाल होआ, इससे समय चे . 


मैंहले च होने आली उत्थल - पुत्थल ते राजा दे स्वर्गवासं होने करियै बसोहली दी 


कलायें गी बड़ी भारी मार लग्गी ते फ्ही ए कला बल्लें - बल्लें लोप हुन्दियां गेंइयां।. द 


रास मण्डलियें दा किश ब'”रें लेई औना बन्द होई गेआ ते स्थानीय मण्डलियें दा कम्म 
बी ठप्प होई गेआ। 

.._दुई बारी उनब्भरना : रासलीला फ्ही दूई बारी वीर भान ते मेया राम दे समय 

च होन लगी। वीर भान ते मेयाराम जेहके डफ्फर वाल पंजाब दे रौहने आले हे, उनें 

गुरू पण्डत जगत राम भगतिया हा। मेया राम दे अग्गैं मते चेले होए। रासधारियें 
रासलीला शुरू करने थमां पैहलें श्री कृष्ण दी पूजा बड़ी बिधी कन्‍ने करदे, धूफ 
दीयावत्ति धुखाई जन्दी, परसाद दा भोग लुआया जन्दा। इस मौके कोई तमाकू पीना जा 
शराब पीऐ औना सख्त मनाही ही। रासलीला दी शुरूआत इनें बोल्लें कन्नै रासधारियें 
दा मुखिया करदा :- 
हरि ओ --- म 
नंद जी के मुकन्द 
काटो हमारे फन्द 
कैसे तोहे ध्याई है 
ना जानू ज्ञान बैद' 
मुझे समझाई है। 
सुनो ब्रज वासी लोगो 
मैं तुम्हें यह बात सुनाई है 
डफ्फर बाल होली होती अनूप, 
धन - धन मेया राम भक्त, 
जिस ने दिखायो हमें हरि का रूप 
बोल कृष्ण जी महाराज की जय ।” 
इसदे परैन्त रासधारियें किट्ठे होइमै गंदे न ते फ्ही श्री कृष्ण दे जीवन दे किश 
चुने दे अंशे गी लेइयै रासलीला रातीं 9 बजे शुरू करदे. ते सवेरे पैहर मुकांदे। 
भगतां : रासलीला कोला इक होर शाख निकली 'भगतां” रासलीला श्री कृष्ण 
दे जीवन कन्‍नै सम्बधित हुंदियां ते भगतां अपने लाके दे सूद खोर शाह, पखंडी पुजारी, 
मुल्लां ते कपटी लोकें दा स्वांग लांदें गीत, गजल, मजाइया स्पक, मखौल मशकरियां 
कनन्‍्नै परोची दियां हुदियां, इस कन्नै धार्मिक ते समाजिक ड्रामें बी शामल हुन्दे गे, जियां. 
राजा हरिश चंद, तारामति, पूर्णभक्त, राजा सलवान, कौलां शाहनी, सस्सी पुन्नू, हीर 
रांझा, सोहनी महीवाल, लैला मजनू, हकिकत राय बगैरा - बगैरा | 
पांडब पूजा : भगतें दी इक होर शाख निकली पांडव पूजा, ए प्रथा अक्सर प्हाड़ी 
ग्रायें पिंडे च मति जोर पकडी गेई। जिस घरा च बच्चा नेईं होऐ या हुन्दे गै मरी जा, 
घर च कलाह बस्नैद होए आमदन घट्ट ते खर्चा मता होए घर च बरकत नेईं होए ते 
व्याह शादियें दी समंस्यां दा पार तुआरी करने लेई पांडवे दे सुक्वन सुखदे न ते पूरियां 

होने पर पांडवां दी पूजा करबांदे न। बकरे दी वली दिंदे न। द 
रासलीला कोला पैहले पांडवें दी पूजा कित्ती जंदी ऐ। पंज पांडव चार जागत, मूंह 
पर मुडद सैंख, गल्लें पर लाली, अक्खीं च कजला, सिरे पर मुकुट, लक्क धोती शैल 
शंगार कित्ते दा हुन्दा ऐ। इक आदमी ने स'नु दी बुनी दी खट्ट पुद्दी करियै ओहदे 
बशकार मुंडी कड्ढी दी हुन्दी ऐ.। उन्‍न बी पूरा शंगार कित्ते दा हुन्दा ऐं। चौनी पावें 
पर त्यार कित्ते दे जागतें गी बाहलदे न। चौनी पावें पर चार जागत होई गे ते पजमां 
खट्टा बशकार आला आदमी, इस चाल्ली पंज पांडब बनाये जन्दे न। बशकारला आदमी 
मंजा (खट्ट) चुक्की लैंदा ऐ। इस मौके इन्दी पूजा कित्ती जंदी ऐ। मुखिया बोलदा ऐ - 
द माता कुनता दी जै हो, 
पञजे पाडवे दी जै हो, 
छटो नरौैन दी जै हो। | 
धूफवत्ती धखाई जंदी ऐ। गुड़े दियां रोडियां, शक्कर धाने दियां भुज्जिदियां 
खिल्लां, मखाने बगैरा दा प्रसाद चड़ांदे। आले - दुआले चफिरदे लोक गोलदारे .च 
खंड़ोते दे हुन्दे न, बशकारली थ्हार खुल्ली छोड़ी दी हुन्दी ऐ। इस मौके कोई बी 
मखौल - मशकरी नेईं करी सकदा। गलांदे न मखौल - मशकरी करने कन्‍ने चुक्की 
दी खट्ट' भारी होई जन्दी ऐ ते खट्ट चुक्कने आला भारे कन्‍ने मरी सकदा ऐ। इसे लेई 
दिखने आले हत्थ जोड़ियै खड़ोते दे हुन्दे न, पांडवें दे जयकारे लांदे न, साज बजाने 
आले बजैंत्री अपना - अपना साज बजांदे न, बशकारला आदमी जिन्‍न खट्ट चुंक्कीं दी 
हुन्दी ऐ लोकें दे अग्गें सत्त चक्कर लांदा ऐ ते फ्ही गोल दायरे दे बशंकार खड़ोई जंदा 
ऐ। दूई बक्खी इक बकरा बली लेई त्यार कित्ते दा हुन्दा ऐ। चार आदमी चौन्नी बच्चें 
गी खट्टा उप्परा तुआरने लेई हत्थ अगड़ा करदे गै न ते सुक्खे दे बकरे दी ब”ली देई 
दिंदे न। उसदा लऊ दा टिक्का पजें पांडवें गी लुआया जन्दा ऐ। बकरा भगतियें लेई 
जन्दे न। किश लोकें बकरा बकशाई लैते दा हुन्दा ऐ। ओ.मारदे नेई अपने कंन्‍्नै लैई 
जंदे न। लोक विश्बास ऐ जे पांडवें दे बकरा देने कनने पांडव खुश हुन्दे न ते घरा 
दे सब्ब दुक्व दलिददर दूर करदे न। अज्जकल -मंगाई दे जमाने च मतेहारे कंडाहू दां 
प्रसाद गै चडांदे न। 
राजे महाराजे खास मौंकें पर रास धारियें ते भगतियें गी साद्दे भेजी सद्दी लैंदे हे 
ते दिकक्‍्खने परैन्त इनाम - कराम देइयै टोरदे। 
चम्बे दे राजे शर्त रखी जे “जो मिझों हसाये तिस जो मन्‍ना।” दूरा-दूरा दा 

भगतियें दी टोल्लियां आई चम्बे डेरा लाया। भगतियें अपनी बक्खी दा बत्थेरे हरवे 
बरते पर राजा हस्सने दा नां नेई लै। खीर च इक टोल्ली आई जेहकी सुलियाली दी 
ही। इस टोल्ली दा डेरेदार (मुखिया) बड़ा नकलची हा। उन्‍न अपना पूरा जोर लाया 
पर राजा हस्सने दा नां नेई लै। खीर च उन्‍न ऐसा हरवा बरतेआ जे राजा हस्सने 
बगैर नेईं रेही सकेया, हस्सदे - हस्सदे बक्खिआ पीडां होई गेइयां। राजे ने गडाका 
मारियै पुच्छेआ “तिजो ए हुडंड कुत्थु सुझेआ।” राजे ने खुश होइयै उस भगतिये गी 
दस रपे म्हीना ता$ जिन्दगी लाई दित्ता हा। इस टोल्ली च बस़ोहली दा जगतू बटोआल 
जशञामल हा। 

बोल्ली : बसोहली दे इनें भगतियें दी अपनी बोल्ली हुन्दी ऐ। जिस गी लोकां 
कोला छपैल रखने लेई बोल्ली जन्दी ऐ। 

मजाकिया कम्म करने आले गी, नारद (जोकर) आखदे न, जनेऊ गी बी नारद 
आक्खदे न, पानी गी नीरका, पीने गी गुडी लौ, पानी पी लैयो - नीरका गुडी लौ, घ्यो 
गी रूआलका, दाल गी फालकी, टोडे या फूलके गी पासती, भत्त गी चोखा, जाने 
गी - जीगेआ अन्दर जा - अन्दर जी गेआ, बाहर जा - बाहर जी गेआ, सुआल पुछने 
आले गी पोछा जां रंगा गलांदे न, बांस दे डंडे गी बशकारे दा इक बक्खी दा चिरिये 
बनाये दा हुन्दा ऐ जिसी मारने कनन्‍ने लगदी घट्ट ते आबाज मति हुन्दी ऐ, इसगी ठाहूरा 
आखदे न। नाद बजाने आले गी नादी बोलदे न। 

साज़ : भगतां च बरतोने आले साज़ इस चाल्ली न सरगीयां, खडतालां, तबला, 
नाद, कैसियां, हारमोनियम, बंसरी घुंघरू, चिमटा बगैरा - बगैरा । 

इदें कोल जनाने मर्दाने, मीर, गरीब, राजे महाराजें आला लेखा देवी देवतायें 
लेई मुकूट, धोतियां साड़ियां पैरें लाने तिलेदार जूत्तियां हा लेइयै खडामें तगर हुनिदयां 
न राजा भगतां साहड़े डुग्गर 

साहड़े डुग्गर दे अनमोल ख़जाने च रासां भगतां नेह्‌ केई पराने हीरे मुकी जा 
करदे न ते अस खाल्ली तमाशबीन बनी दिक्खा करने आं। उनेंगी साम्भने दा जतन 
नेईं होआ करदा। सरकार गी बेनती ऐ जे डुग्गर दे इस खजाने गी मुक्कने कोला 
बचाने दा जतन कित्ता जा। 

४ बसोहली (कठुआ» 

कंडी दी हरी घाटी सुचानी 








त्थें इक पासै जंगल मुनकखें दी अवस दा शकार हुंदे जा करदे न, उत्तें घाटी 

गी घने जंगल च बदलना इक बड़ा औखा जनेहा कम्म लब्भदा ऐ। पर इयै 
नेहा किश होया ऐ_। जम्मू कोला कोई 26 किलोमीटर दूर शिवालिक रेंज दे उप्परले 
पासै सुचानी दी इक गहरी संकीर्ण घाटी इक घने जंगल दे रूपा च बदलोई गेई ऐ। 
इत्थे हरे भरे बूहटे मती भांती दे जीव जन्तु दिक्‍्खने गी औंदे न । जेहड़े हून लुप्त होंदे 
जा करदे न । 


शिक्षा ते सूचना विभाग दे अफ्सरें दी इक टीम गी इस खेतर च लैता गेआ। इस 
शिक्षा आले टूर दा सरीसता [/7४ आस्सेया कीता गेदा हा। इत्थैं इने अफ्सरें दी इक 














हफ्तै दी प्रथागंगड्ठ 0०90 557८ उप्पर चला करदी ही। 

“५५५२४ दे प्रधान मेजर जनरल (रिटार्यड) जे० एस० जम्वाल ने अफ्सरें गी 
दस्सदे होई आखेया किन्‍नी लगन ते मैहन्त कन्ने इत्थुं दे लोकें इस कंडी ग्रां गी बनाया 
ते सुआरेया ऐ। एह॒दा रकबा हेकटिर च फैले दा ऐ। इत्थें बूहूटे उगाने दा कम्म इत्यूं 
दे लोकें 499-92 च कीता | साहड़ी सरकार ने इत्थें बूहटे उगाने आस्तै बूह॒टे दित्ते . 
कन्‍ने इस सारे ४7८8 गी बनाने आस्तै माली मदाद बी कीती | जंगल दी राखी दा कम्म 
इत्थुं दे लोकें गै कीत | पिछले ब"रे च कुल इक-बारी गै इस जंगल च बूहूटे बड्डने दा 
कम्म सामने आंया। द 

जनरल जम्वाल ने आखेया जे बरसांतः च इक संकीर्ण घाटी च बरखा कन्‍नै 
सारी मिट्टी रूड़ी जंदी ऐ। पर इसी रोकने ताईं बांध बनबाए दे न। जम्वाल साहब ने 
खास तौर गर्वनर जी० सी० सकसैना हुंदा धन्यवाद कीता। जिनें इत्थुं दे लोकें दा साहस 
बधाया ते कन्‍ने 992 च अम्ब दे बूहूटे बी लाए। उनें दस्सेया ते अज्ज इस जंगल च 
हिरण मोर, बारासिंह बगैरा जातियां मिलदियों न। एहंदे कनने - कन्ने अम्ब ते दुए 
बूहटे बी मिलदे न। जेहदे उप्पर इत्थुं दे-लोक मान बुझदे न। 

दौरा करने आले अफ्सरें सुचानी गी इक विकासशील ते इक नमूने आला ग्रां दे 

रूप च दिक्खेया। इत्थें अज्ज अंग्रेजी माध्यम दा मिडल स्कूल ऐ। मच्छियें दा तलाड, 
कांफ्र सैंटर, इक शैल सड़क ऐ। प्रधान ने आखेया जे किश चाल्ली सैना दे जुआन इनें . 
चीजें गी साफ ते शैल बनाने आस्तै साहड़ी मद्‌द करदे न। &५/५४२४ स्कूल दे छात्रें 
दी गिनती 230 ऐ। ए स्कूल ग्रां दे कोल गै ऐ। इत्थें पढ़ाई दा माध्यम अंग्रेजी ऐ। छात्र 
बड़ी सांफ सुथरी बर्दी च रौंहदे न। अपने इम्तहान बी शैल ढंगै कनने दिंदे न। 
द श्री जम्वाल हारें आखेया जे »५/५॥२४ ने इत्थें इक सिलाई सैंटर बी खोल्लेया 

ऐ। इत्यैं जनानियें गी सिखलाई च निपुण कीता जंदा ऐ। ते 22 जनानियें दा इक दस्ता 
निपुण होई गेदा ऐ। जिंदी उम्र 30 कोला 45 साल तक दी ऐ। संस्था सिखलाई आली 
जनानियें गी अपना कम्म काज शुरू करने आस्तै माली मदाद बी दिंदी ऐ। 

._5 अफ्सरें दा शिक्षा आला प्रोग्राम इक हफ्ते दा हा। इनें 6 दिनें च मते प्रोफैसरें 
अनैक विषय उप्पर भाशन दित्ते जिन्‍्दे च जनानियें दी भूमका, समाजिक ब्यवस्था 
गैरंसरेंकारी संस्थाएं दी भूमका जनानियें दे अधिकार बगैरा हे। 

द ; प्र पैर कु० विजय गंडोत्रा 

हस्तशिल्पी साहड़ी शान 


चेतन कुमार धीमान 


हस्तशिल्पी साहड़ी शान 
दौड़ों धरती उड़ो समान, उच्चे पर्वत पधरे मदान। 
सुना चांदी नीलम कान, गांदे पखरू मिट्ठटे गान। 
साहड़ा देस स्वर्ग समान। 
हस्तशिल्पी साहड़ी शान। 


हिन्दू, मुस्लिम, सिक्‍्ख, इसाई, भारत माता सबदी माई। 

रखो हिरख सुलाह सफाई, गाओ गीत देओ बधाई। 
जुग-जुग जिऐ हुनरी महान। 
हस्तशिल्पी साहड़ी शान। 


साहड़े मुल्खे कम्म बहुतेरे उट्डों सवेला मुंह न्हेरे। 

दिखो ढूंढो चार चफेरे जडियां बूटियाँ जंगली गनेरे। 
बनाओ रसाईन बनो गुणवान । 
हस्तशिल्पी साहड़ी शान। 


शिल्पकारी उच्चा धंदा जिथुआं निकला गोरख धंदा। 

सन्‍नी, थोड़ा, ऐरन सनन्‍्दा आरी, तेसा, गुनियां रंद। 
मारो बदान, कस्सो जान। 
हस्तशिल्पी साहड़ी शान। 


लोहा, लकड़ी, टाइप, जुलाई इऐ कसब बडे शाही। 

कनन्‍ने होर रलाई मलाई सिखो हुनर पढ़ो पढ़ाई। 
टैकनीकल साहड़ी जान। 
हस्तशिल्पी साहड़ी शान। 

दिए] ध्राााककापकत 


पैहलें खेती पिछआं व्योपार, .नवें ट्रैकरैं हलें बहार। 

गाओ कनकां. लाओ अम्बार, भरो गडियां पेजो बाहिर। 
करो करसानी रज्जी खान। 
हस्तशिल्पी साहड़ी शान। 


एच्चे पहाड़ैं बगदे छम्ब, कशमीरा डल जम्मुआं डुम्ब। 

कड्डो नेहरां बागें सुम्ब, खाओ सेऊ चूपो अम्ब। 
बुड्डे होन नमें जवान। 
हस्तशिल्पी साहड़ी शान। 


बनाओ कोठे उच्चे पक्के, हवाई जहाज बिजली पकक्‍्खे। 

दड़ाओ साईकल- मोटर यकक्‍के, दूरें पैंडें अक्ख चमाके | 
दस्सो आना ज्ञान -िज्ञान। 
हस्तशिल्पी साहड़ी शान। 


ओ ! जमाने गए तोआईं, खीसे हत्थ पैंटे तेई। 
पालो गोआँ, रखो मेईं, खाओ मक्खन रिड़को देई। 
कड्डी डण्ड बनो पहलवान । 
हस्तशिल्पी साहड़ी शान। 
तरंगा झंडा फर-फर झुल्ले, बनांदा पैसे कलाकार खुल्ले। 
बनाओ सड़कां कोई न पुल्ले, मनाओं खुशियां बसाओ कुल्ले। 
बदे चलो बनो गुणवान। 
हस्तशिल्पी साहड़ी शान | 


४ अध्यापक नागर बार्ड नं: 
पावन धरती रामनगर; जिला उधमपुर 

डोगरी भाशा ते इसदे गद्य दा विकास 


धर्मचन्द्र प्रशान्त 


क सै बी देश, समाज जां जाति दी भाशा उन्दे पिछले इतिहास दे गौरव दी नशानी 
_2 ऐ, उन्दे चरित्र ते संस्कृति दी प्रतीक ऐ। जदूं दी सृष्टि .बनी दी ऐ मनुक्खेै गी 
असभ्यतें ते युगें चा कड्डने दा कम्म भाशा नै गै कीता दा ऐ। मनुक्‍खै दा ध्यान भाशा 
पासै घटट गै गेआ ऐ। इसदे जानने आले ते इसदे भाशा - विज्ञान गी परखने आले 
संसारैं च घटूट गै मिलदे न, पर ए विषय बड़ा जरूरी बी ऐ। 


बड़ी - बड़ी भाशें च विद्वान ते मिलदे न ते उनें भाशें च मती खोज बी होई ऐ 
पर साहड़ी डोगरी भाशा च जिस च साहित्य लखोने दा कम्म कोई पंजाह ब'रे पहले 
शुरू होआ हा, भाशा - विज्ञान च मती गै पिच्छें ऐ। 


डोगरी भाशा उप्पर अज्जै कोला 95 ब' रे पैहले अंग्रेज स्याहडयू होरें पैहलो - पैहल 
ध्यान दित्ता। उनें इसदे व्याकरण उप्पर बी अपने बिचार प्रगट कीते हे ते पिच्छे 
सर - जार्ज ग्रियर्सन होरें लिंग्वस्टिक सर्वे आफ इण्डिया च डोगरी उप्पर नोट लिखेया, 
जिस च इनें इसगी पंजाबी दी उपभाशा दस्सेया। इक बड़े भारे विद्वान ते माहिर दे शब्द 
पत्थर लकीर समझोन लेई पे। डोगरी भाशा होरने दी नजरें च ते उपभाशा बनी, पर 
अस आपूं बी इसी उपभाशा समझन लगी पे हे। हीनता दी भावना ते साहड़े अन्दर अग्ैं 
गै ही, पर इसदे परैन्त असेंगी भलेआं गै दबाइमै रखी उड़ेया गेआ। अजब हालत ए ऐ 
असें लोकें दी। कोई 63 ब'रे पहले प्रोफैसर गौरी शंकर होरें डोगरी उप्पर इक लेख 
(पेपर) त्यार कीता हा। जिस दी भूमिका पंजाब यूनिवर्सिटी दे बाईस चांसलर डॉ० 
बुल्लर होरें लिखी ही। उनें मुण्डे च गै डोगरी गी पंजाबी दी उपभाशा गै समझदे होई 
लिखेया हा। उसदे कई ब”रे बाद डॉ० सिद्धेश्वर वर्मा होरें दस्सेया जे डोगरी उपभाशा 
नेईं, फ्रण्टियर भाशा उप्पर गै नेईं, डोगरी जाति उप्पर बी बड़ा भारी उपकार हा। 

पर हरानगी औंदी ऐ डाक्टर ग्रियर्सन उन्दे उप्पर, जिनें बिना कुसै दलीलै दे 
डोगरी गी पंजाबी दा रुप बनाई दित्ता | डॉ० सर गियर्सन जम्मू च कुल त्रै दिन गै ठहरे 
हे उबी सरकारी महमान बनिये। ओ डोगरी भाशा दी जानकारी रखने आले किन्नें 

ऑन, सभिशनन्‍न्‍मन-नावधलनमा लिन. 











डोगरें कन्‍ने मिले हे, इसदा असेंगी ठीक ठीक पता नेईं लग्गी सकेया, पर डोगरें दे इक 
प्रमुख नेता लाला हंसराज होरें उनेंगी मिलने आस्तै चिट्ठी भेजी, पर साहब ने उनेंगी 
मिलने कछा इन्कार करी उड़ेया। सर ग्रियर्सन होरें गी जेके मिले उन्हेंगी डोगरी भाषा 
कन्‍ने कोई दिलचस्पी नेंई ही। उन्दे कन्‍ने ओ आदमी मिले जेके अधपक्की खिचड़ी जन 
डोगरी बोलदे हे, जिस करिये साहब बहादुर गी डोगरी ते पंजाबी च किछ फरक नेंई 
लब्भा। उनें डोगरी गी पंजाबी दी डायलैक्ट समझेया हा। पर जे ओ उधमपुर जाइये 
सुनदे तां उनें गी दौनें दा भेत लब्दा। डाक्टर गियर्सन होरें डोगरी उप्पर बड़ा भारी 
अघात कीता दे ऐ। डोगरा जाति दे सीने उप्पर बड़ी भारी जरब लाई दी ऐ। पर इब्बी 
नेईं ऐ जे साहब बहादुर दा मत कोई अंतम निर्णय जां ब्रहमवाक्‌ हा। उन्दे मत प्रकट 
करने दै परैन्त अपभ्रश भाशें उप्पर बड़ी जानकारी मिली ऐ। जिन्दे करिये उन्दे मत 


. -खण्डत हुन्दे गे। उनें कुनकनी गी मराठी दी उपभाशा लिखे दा ऐ पर अज्जै दा विद्वान 


कुनकनी गी स्वतन्त्र भाशा समझदा ऐ। अज्ज मैथिील, कनन्‍नौजी, भौजपुरी, अब्धि आले 
बी सर ग्रियर्सन दे मता गी फटकारा दे न। मार्च 962 च लाहौरा दे पाकिस्तान 
टाईम्ज च इक दिद्वान प्रोफैसर सजाद हुसैन ने मुल्तानी गी पंजाबी कछा बखरी ते 
आजाद भाशा मन्नेया ऐ। उन्ने ग्रियर्सन हुन्दे मता दा खण्डन कीता जे मुल्तानी पंजाबी 
दी उप भाशा ऐ ते इसदी अपनी परम्परा ऐ। डोगरी दा उयै इतिहास ऐ जेका अस्सें 
गी पंजाबी, हिन्दी, आसांमी, उड़ीसा भांशें दी उत्पत्ति दे बारे च जानकारी प्राप्त करनी 
जरुरी ऐ, की जे डोगरी बी बाकी भाशें आंगर गै बद्धी ते फली फल्ली ऐ। 


कुस बी भाशा दा जन्म ते उसदा परसार उत्धुं दियें ऐतिहासिक परिस्थितिएं 
उप्पर कायम रौंहदा ऐ। हमेशा हर मुल्खै च दो भाशा चलदियां न। इक्क ओ जिसगी 
पढ़े लिखे लोक लिखने आस्तै बरतद्वे न ते उसगी साहित्यिक भाशा मन्‍नेया जंदा ऐ। 
दूई ओ जेकी छड़ी बोलने च बरतोंदी ऐ, जिसदा कोई कोश य व्याकरण नेंई लिखेदा। 
सस्कृत ते प्राकृत इस दियां मशालां न साढ़े आस्तै। साड़ियें देसी भाशें दा जन्म इनें गै 
प्राकृत्तें चा मन्‍नेया जन्दा ऐ, जिन्दे च शोरसेनी, मागधी, महाराष्ट्री, अर्धमागदी मुख न । 
डाक्टर ग्रियर्सन होरें शौरसेनी गी पश्चिमी हिन्दी ते पंजाबी दी मां आक्खै दा ऐ ते उनें 
लिखेया जे शौरसेनी, प्राकृत उत्तर प्रदेश, पूर्वी पंजाब, राजस्थान, मध्य प्रदेश ते 
गुजरात तोड़ी फैली दी ही ते कनने उनें इब्बी मन्नेया जे पूर्वी पंजाबी, पश्चिमी हिन्दी 
राजस्थानी ते गुजराती दा जन्म इससे चा होआ। पर हिस्द्री ऑफ संस्कत लिट्रेचर दे 
लेखक ए० बी० कीथ होरें इब्बी दस्सेया जे भारत च केईं भाशां कबीलें ते जातियें च 

बी जन्म लैंदियां रेइयां ते जिस समाज ते कबीलें ते जातियें च गै फसे रेह, उनि्दियां भाषा 
चुकोइयां नेईं, कुक्खी च गै फसियां रेइयां। सारे उत्तरी भारत च संस्कृत शिष्ट समाज 
दी भाषा ही, इस आस्तै इक मत इब्बी ऐ जे संस्कृत बोल चाल दी बी भाशा ही पर 
उप्परले तबके दी। इस आस्तै शिष्ट समाज इससे उप्पर अपना दारोमदार रखदा आया 
ऐ। इक मत इब्बी ऐ ते ओ ए डाक्टर सुनीती कुमार चैटरजी दा, जे संस्कृत देसे दे 
कुसे बी हिस्से च कुसै दी घरेलू भाशा नेईं। शुरू च आर्य लोकें च कलात्मक प्रयोगें 
आस्तै इक साहित्यक भाशा दा विकास होया जिस च कवियें अपने देवतें दियां स्तुतियां 
रचियां ते जेकियां ईसा कोला 000 ब'रे पैहलें वेदें दे रूप च सामने आई ही (इन्डो 
आर्यन एण्ड हिन्दी)। इस सबालै दा इस लेखा कन्‍ने सरबन्ध घट्ट ऐ, पर अस इस 
गल्लै गी सुट्‌टी नेई पाई सकदे जे डोगरी दी उत्तपत्ति कुसै प्राकृत च गै होई होग ते 
ओ संस्कृत दे आसरमें च पली ते बद्धी । शुद्ध महादेव दा लोक लोहस्तम्भ लेख इसदा 
सबूत दिन्दा ए जे भारत दे होरनें थाहरें बांगर संस्कृत इत्थें साहित्यिक ते राजभाशा 
ही । शुद्ध महादेव दा लेख बाहरमी लिपी च चौथी पंजमी सदी दा ऐ। ए संस्कृत च ऐ | 
जिस कोला पता चलदा ए जे चनैनी दे पहाड़ी लाकें च संस्कृत दा प्रभाव हा, पर इसदे 
कन्‍नै गै अम्बारां दा शिला लेख बी ऐ, साहड़े सामनै जिस दी लिपी ब्राहमी नेईं, कोई 
देसी ऐ। उसदी भाशा बी संस्कृत नेईं ऐ कोई देसी गै ऐ। ए शिला लेख जे पढ़ेया गेआ 
ऐ डोगरी दी कूसै प्राकृत जां कुमै उपभाशा चा निकली दी ऐ। ओ प्राकृत कोकी ऐ 
उसदा उनभ्रंश रूप के हा ? इस उप्पर खोज करनी जरूरी ऐ। अस शोरसेनी गी 
डोगरी दा जन्म देने आली समझचै बी, पर इस कोला पहले सोधना ए जे इस एहाड़ी 
इलाके च कोकी प्राकृत बोल्ली जंदी ही ? साहड़े कोल इस बेल्लै कोई प्रतक्‍्ख प्रमाण 
नेई ऐ। इत्थें कोई मंख या कल्हण कवि नेईं होऐ जिनें लिखेया होऐ जे संस्कृत ते 
राजभाशा ही पर घरेलु बोल्ली होर ही। शौरसैनी गी अज्जै दे पंजाबी विद्वान, पंजाबी 
दी उत्तपत्ति भाशा मन्‍नने कछा कतरान्दे न। पटियाले च पंजाबी उप्पर जेकी खोज 
होई ही उस कोला पता चलदा ए जे विद्वान पंजाबी दा जन्म कुसै होर गै प्रकृत चा 
दिखने दा जतन करा करदे न। 





डोगरी दा जन्म कूस प्राकृत जां अपभ्रृंश कछा होआ होग, इसगी जानने दें पहले 
जरूरी ए जे डोगरी ते इसदी नेड़योआं बोल्लियें गी परखचै जे उन्दा थां कृत्थे रखेया 
जाई सकदा ऐ | जम्मू दे दक्षिण - पश्चिम पासै चवाल लाका ऐ, जिसदी बोल्ली चवाली 
ऐ। जिसगी अस डोगरी दा गै रूप आखगे। अगेों भिम्बर, मीरपुर, कोटली, राजौरी, 

पुन्छ ते होर बी निक्‍के - निक्‍के थाहर न, जित्थें प्हाड़ी बोल्लियां बोलली जन्दियां न। 
इस इलाके च बगने आली तवी दे पार पठोहारी चलदी ऐ। जिस उप्पर डोगरी दा प्रभाव 
ऐ। राजौरी आली तवी दे रोआर डोगरी बोल्ली जंदी ऐ जेकी ठण्डा पानी सयालसुई तक 
चलदी ऐ। अग्गें प्हाड़ी रूप धारण करी लैंदी ऐ। प्हाड़ी बोल्लीयें उप्पर डोगरी दा 
प्रभाव ऐ। उसदे अगेों उत्तर पूर्वा पासै रियासी दे कसाली प्हाड़ियां न, जित्थें ठककरें 
दियां बोल्लियां भाशा दे विद्वानें आस्तै बड़ी दिलचस्पी रखदियां न। ए वोल्लियां इक दो 
नेईं मतियां न, ग्रां ग्रां दी अपनी बोल्ली ऐ। इन्दे उप्पर द्रबिड़ वोल्लियें दे अंश मिलदे 
न पर ए सब्बै डोगरी दे ग्रभावा कोला बची नेईं सकियां न। अग्गें राम बनी ऐ. जिस 
उप्पर दर्दिक प्रभाव ऐ पर रामबनी दी डोगरी कोलां बक्ख नेई करी सकदे। रामबन 
ते डोडा दे प्हाड़ा उप्पर सराजी बोल्ली ऐ। ए प्हाड़ी बोलली ऐ, इसदा भद्रवाही कन्‍ने 
बी सरबन्ध ऐ। खलैयानी च डोगरी ते भद्रवाही दा बडा गै शैल संगम मिलदा ऐ। इसदें 
: अगें डुडु, रामनगर, बलौर ते बसोहली दी प्हाड़ियें उप्पर बी प्हाड़ी बोल्लियें दा रूप 
थ्होंदा ऐ जिसदे उप्पर डोगरी दा प्रभाव ऐ। डोगरी ने खलके लाके उप्पर यानी 
स्यालकोट दे उत्तरी इलाके च बी डोगरी दा प्रभाव पेदा हा। इस पासे जेकी बोल्ली 
बोल्ली जंदी ही ओ. पंजाबी नेईं ही। 
इस करी जरूर कोई बक्खरी गै प्राकृत भाशा बोल्ली जंदी होग, जिस चा डोगरी 
ते प्हाड़ी बोल्लियें दा जन्म होआ होग। श्री किशोरी लाल शास्त्री जेके हिन्दी भाशा ते 
भाश - विज्ञान दे बड़े विद्वान हे छड़ी इक पोथी त्रिवेणी गी पढ़िये इस नतीजे उप्पर 
पुज्जी गे जे डोगरी कुसै खास प्राकृत बिचा निकली दी ऐ। 
डाक्टर विटने हुन्दे आखे मताबक. भाशा दा दुई भाशें ते उपभाशें उप्पर प्रभाव 
सुटदियां न, उपभाशा नेईं। उपभाशा अपने - अपने थाहर बनकी रौंदियां ते उन्हे 
उप्पर होरनें भाशें दा प्रभाव पौंदा ऐ तां ओ अपना रूप बदलदियां चलदियां न। डोगरी 
भाशा उप्पर पंजाबी दा कोई प्रभाव नेईं पेई सकेया। जम्मू शैहरा च डोगरी ने पंजाबी 
दे केई शब्द अपनाये न, पर लेहजा अख्तयार नेईं कीता | डोगरी दे स्वतन्त्र भाशा होने 
दा इक बड्डा सबूत ए जे दो सो ब'रें दा रौहने आला पंजाबी अज्ज बी डोगरी गी 
बोलने च कठिनाई मसूस करदा ऐ। 
डोगरी भाशा दी अपनी लिपी ही। अज्जै कशा 800 ब'रे पहलें दी गै ए लखोंदी 
चली आबा दी ऐ। पंजाबी लिपी ते भाशा केई सदियां पिछुआं आइयां | किछ पंजाबी दे 
विद्वानें [2बीं सदी च पंजाबी दा जन्म तुप्पने दा जतन कीता ऐ, (पंजाबी बोल्ली दा 

इतिहास - प्यारा सिंह पदम) पर 3बीं सदी दे पंजाब दी बोत्लियें उप्पंर नज़र पाने 
कनने पता चलदा ए जे उस बेल्लै मसां परिस्थितियां त़््यार होआ दियां हियां, जिनें 
पंजाबी गी जन्म दित्ता। 2बीं सदी च अमीर खुसरो ने अपने नुहपैहर च लाहौरी ते 
मुलतानी दा जिकर कीता दा ऐ., पंजाबी दा नेईं। पंजें दरयायें दे देया गी पंचनद आखेया 
गेआ ऐ, पंजाब नेई शुरू च सिक्‍ख गुरुयें कुसै प्रमाणिक पंजाबी च नेई लिखदे होई 
हिन्दी च ग्रन्थ लिखे। गुरु गोविन्द सिंह होरें ब्रज भाशा च रचना कीती। जगनामा दे 
लिखने आले ते सूफी कवियें पंजाबे दियें बोल्लियें जां आले - दुआले दिएं बोल्लियें दे 
मिलने कनन्‍ने बनी दी भाशा च रचना कीती। 

दिल्‍ली, आगरा कछा काबुल तोड़ी सारा बपार मुलतान बिचां हुदां हा पर पिच्छें 
बपारा दा रस्ता लहौर बनेआ ते मुगल बादशाहें बी लहौर गी बड़ा महत्त्व दित्ता जिस 
करियै ए बड़ा केन्द्र बनी गेया। टामस मूर ने अपनी मशहूर कविता लाला रूख च 
लाहौर दी प्रसिद्धि दा जिकर कीता दा ऐ। ]7बीं सदी च पंजाब दियां निक्कियां - निक्कियां 
बोल्लियां लाहौर च किटिटठयां होइयां, जिस करियै इक पंजाबी टकसाली भाशा दा जन्म 
होआ ते ओ फलन - फललन लेई पेई। 


(पंजाबी साहित्य दा इतिहास - सुरेन्द्र सिंह नरूला) इसदा जिकर मोहसान 
पगनी ने अपनी दबिस्तान-ए-मुजाहिब 645 ई० च जुबाने “जाटां - ए- पंजाब दे 
रूपै च कीता दा ऐ। 


(जारी रोहग.........) 


# जदो तोड़ी दुनियां दे कुसै भी हिस्से च गरीबी ते अभाब बने दा रौग 
दुनियां च खतरा भी बनेया रोग। 


>ै अगर अस सच्च गी थोड़ा आरा भी समझी लैचे ते अपनी जिन्दगी च उदै _ 
उप्पर अमल करचै ते चन्गा ऐ बजाय इदे के अस जीबन दें रहस्य गी 


समझने दी कौशिश च भटकदे रौचे। 

















कहानी 


केहर 


शिवदेव सिंह सुशील' 


अञ म्बरे तारे लट-लट करदे चमकै र दे हे। कोई त्रिये दिन एह्‌ बादा होआ हा। 
त्रै दिन लगातार बरखा होंदी रेही ही । जम्मुआं ते चम्बा दे पिछले प्हाड़ चिट्टे 
होई गेदे हे। 
. ए सयाले दी पैहली झड़ी ही। इस कनन्‍नै जक दम ठंड बदी गेई ही। 
सुषमा पिछलै बरांडे खड़ोइयै अम्बरै गी दिक्खी जा र दी ही। तारे गिनने की 
कोशश करै र दी ही। नजर इक पासै दा दिक्खना शुरू करदी ते दुऐ कंडै तकर चली 
जंदी। प्ही मुड़ियै पैहले सिरै औंदी। 
ओ जानदी तारें गी गिनेआ नेई जाई सकदा। ए जानी मुनी दी कोशश ऐ। 
पर जानदे होई बी उदी कोशश जारी रौंहदी। किश चिरे थमां ओ बेरथ चीजें 
गी मता म्हतब दै र दी ऐ। बेरथ गल्लैं पिच्छें दौड़ै र दी ऐ। 
ओ बुझदी बेरथ चीजां बेरथ होंदीआं किछ बी हासल नीं होंदा इंदे चा। बा प्ही 
बी - जानदे होई बी ओ अप्यूं गी काबू च नेईं रक्खी सकदी। 
प्हाड़ले पासै दी निक्‍्की-निक्की ठंडी हबा बी झुल्लै र दी ही। उप्पर लितदा 
छाल ठंडू गी रोकने च-पूरी चालली नकाम होऐ र-दा हा। . द 
पिछले बरांडे च खड़ोइयै, बाहरै गी दिक्‍्वना उदी रोजै दी आदत बनी गेदी ही। 
इक साल च शौ दई कोई देआ दिन होग जंदू ओ उत्यैं नेईं खड़ोती होग। इत्वैं खड़ोना 
उदा रोजे दा कम्म बनी गेदा हा। इस बिजन उस्सी चैन बी नेईं हा औंदा | 
.. उदे कन्‍ने च इक बाज सनोची। बाज खासी डरोनी ही। उन्‍न भिक्त बंद कित्ते 
तें बशैने च लेटी गेई। बीने गी अपनी बाहीं च घेरी तित्ता हा। 
पैहलें ओ बड़ी घट डरदी ही। बा हुन उस्सी हर चीजा थमां त्राह्‌ औंदा। हर 
कुसै गी शक्‍क कनन्‍ने दिखदी। दिनै बी त्राह्‌ च चिरदी रौहंदी। 


>> 


पिछलै बरांडे पैहली बारी ओ सुनील कननै खड़ोती ही ठीक व्याह्‌ दी दूई रांतीं | 
किन्‍ना चिर दोऐ जने खड़ोते रेह्‌ हे - अम्बरै र चन्ने भी घूरदे रेह हे। 
. हुन उत््ें खड़ोइयै ओ छड़ा उनें मिठलड़े पलें गी चेत्ता करी लैंदी' ही।-ओआं इस 
कन्‍ने बी घोट सगुआं बद्दे-ई. हे। बा प्ही बी ओ इस बिजन रेही नेई ही सकदी। 
घर सब सेई गेदे हे। 
“इस घर सौने गी-सब क्हाले न। अटठ नेईं बज्जन दिंदे। सय्माले दियां रातीं 
इन्नियां होंदियां न बा इंदी निंदर पूरी नीं होंदी। 
. - उस्सी ए गल्ल बड़ी अक्खरदी। ओ सब सबेल्ला सती रूट्टी खाइयै अपनै-अपनै 
अंदर दड़ी जंदे। भला इन्नी ठंडू च कुन बेही रौहऐ -?- ः 
पर सुषमा बौंदी ही। 
इत्यैं ई नेईं, प्योके बी ओ मता चिर तकर डिठीआ र.बेही रौंहदे हे ते फुलानीआं 
पदि हे। जम्मुआं दियें कंडियें च एह्‌ रबाज-ऐ। लोक मता चिर तकर अग्ग तपंदे 
फुलानियां पांदे ते कत्थं सुनांदे । 
बा अत्थै देआ बातार्बन नेईं हा। रूट्टी खाइयै अपने-अपने अंदर चंली जंदे। 
पैहलैं ते इस गल्ला दा ख्याल नेईं हा औंदा। 
. बा हुन - हुन जिंदगी बदली गेयी ही। हुन उस्सी मंता किश बच्चींदा हा। हुन 
ते मता किश दर्द बनी गेदा हा। हास्से अत्थरू ऐं च बदलोंई गेदे है। 
. कड़माई होई तां बड्डा भ्राड बड़ी मुश्कलां ने मन्‍्नेआं हां। उंदा आक्खना हा - 


'सब किश ठीक ऐ - जागत जगह, खानदान | बां प्ही बीं साहड़े रैहन-सैहन च फक 
ऐ। 








बा उदे बापू जी कात्यैं हें मनने आले ? उनैं सांफ अक्खी छुड़ेआ हा जे हुन हां 
: करी बैठदे। रिश्तेदार बिच पेदे न । जुआब देई देचै तां लोक के आखडन नातें गी कुका 
मुहं दसगे। 
भ्राप गी मनने पेआ हा। ' 
ब्याह होई गेआ। सब खुश हे। दौन्ने पासै रिश्ता छैल होई गेदा हा। इस्सै हांस्सै 
खुशी च इक साले लंगी गेआ। इस्से दुरान ई इक.जागंत बी होआ। .... द 
ते इस दे बाहद दुखें दा सिलसिला शुरू होई गेआ। लुहतनै च ई उस्सी ताप आई 











गेआ हा ते उंस करी इक म्हीना हस्पताल कटूटनै पेआ हा। असें पूरी चाल्ली ओ 
मानगिया (मांदगी) करी समलोहदी नेईं ही। दुआई चलै र दी ही। हफ्ते दे दौं बारी 
हस्पताल चेकअप लेई जाना पौंदा हा। 

उस दिन बी ओ हस्पताल गेदी ही। 

सुनील ने अप्पूं कन्‍नै जाइयै उस्सी चेकअप कराया हा। प्ही उनेंगी घर छड़िये 
ई ओ नौकरी उप्पर गेआ हा। 

बस ओई सुषमा ने उदी खीरली झलक दिक्‍्खी ही। उदी खीरली हांसी उदे ओठें 
उप्पर दिक्खी ही। ते सुनील चली गेआ हा। ओ घरै दे कम्में काजे च लग्गी गेई ही। 

संजों लै, जेललै सब अपने घरे गी प्रतोएं र दे हे - आदमी, पछ, पंछी। उंद्धी 
ड्योडी कुसै ठोह्री ही। 

: सुषमा दे देरै भित्त खोल्ले हे। सामने पुल्सा दे दौं सपाई हे। उनेैं सुनाया जे 
सुनील दा एक्सीडैंट होई गेदा ते ओ हस्पताल ऐ। ओ चाहंदे हे जे घरै दा आदमी उदै 
ने चलै। 

उंदी गल्ल सुनी ऐ सरै घर चुप्पी छाई गेई ही। सब इक दुएऐ दा मुंह दिक्खन 
लगे हे। इयां बच्चोंदा हा अशके कुसै दे मुंह जीब रेदी ई नेईं ऐ। 

सुषमा कंधा दे ढासने खड़ोई गेई ही। उस्सी अपना दिल ढोंदा बझ्चोन लगा हा। 
ढासने बी उस हा खड़ोन नेईं हा होएऐं र दा। इक बारी ते ओ ढोंदी-ढोंदी सम्लोई ही । 
उद्दे दमाकै च केई तस्बीरां बनन बिगड़न लगीयां। चाहन चक्‍क केई क्हानियैं उस्सी 
आइयै घेरी लित्ता हा। ओ कहानियां जेड़ियां हर रोज सुननै च औंदियां हियां। अखबारें 
दे पैंहलैं सफे च जिंदी जगह होंदी ही। 

सुषमा दा सौरा जेठ ते देर, त्रै जने उनें सपाइयैं कन्नै हस्पताल गे है। त्रैबै चुप्प 
चाप झून-मझूने होइयै बैठदे हे। पुल्सीऐं गी पुच्छने उप्पर उनेंगी साफ साफ परता 
नेईं थ्होने करी, उंदा शक्क बदी जा रदा हा। 

म्हल्लै च आसै-पासै घरैं पता लग्गी गेआ हा। जनानियां उद्दे घर औआ र दियां 
हियां। क्‍ 

सुषमा ने बी हस्पताल जाने लेई अक्खेआ हा, बा सारै नेईं हा जान दित्ता। ओ 
चुप्प चाप॑ बेई रेई ही ते उनेंगी ड्योडियै बाहर जंदे गी दिखदी रेई ही। 

उद्दा मने इस गलला उप्पर जकीन करने तांई नेईं हा मन्‍नै र दा जे उद्दा 











ऐक्सीडैंट होदा ऐ। उस्सी बञ्मोआ हा - एह्‌ झूठ ऐ, पुल्सीये किश छपालै र दे न। 
उदे मुंह हिस्सलदे हे ते उनेंगी दिक्खी उद्दा मुंह बी हिस्सली गेदा हा। पर ओ ए गल्ल 
मनैं हा बाहर नेई ही कड्डै रदी। 

प्ही अप्पूं गी हौंसला देना शुरू कित्ता ओ सोचन लगी, कुशबां निक्‍का देआ 
ऐक्सीडैंट ई होऐ ते उनें गी आनने तांई इनेंगी लेइयै होन । 

बा नेई ए सोच बी मता चिर तकर नेईं रेई सकी - उसदा शकक्‍्क दूर नेई ही 
करी सकी। उद्दे दमाकै च जेहड़ी तस्बीर बनी गेदी ही, ओ फिकी नेई ही पौएऐ र दी 
- सगुआं गाड़ी होंदी जा रदी ही। 

जनानियां औएऐ र दियां - जारदियां हियां। हर कोई किश नीं किश आखदी ते 
सुषमा गी दलासा दिंदी। बा ओ उस्से चाल्ली बैठदी रौंदी। उस कछ ई उद्दी सस्स, 
जठानी ते ननान बैठदियां हियां। 

बच्चा सुषमा दी गोदा च हा उसी घोट चढ़दा तां ओ बच्चे गी घोटदी। उद्दी 

सस्स अबें जनानियैं कन्‍नै गल्लां करै र दी ही बा जठानी ते ननानू हा इक बी बोल 
नेई हा निकलै र दा। 

संज घरोन लगी पेदी ही। सूरज घरोंदे पासै छपी गेदा हा। घर सुप्रमा दे आसे 
पास सारा माहोल चुप्प, अशांत ते घौट भरेचा हा। 

गली च कूसै निक्‍की गड्डी दी छेड़ होई घर सब जने सतरक होई गे। 

छेड़ बद्‌दी गेई - गड्ढी कच्छ औऐ र दी ही | सुषमा दा दिल जौरें -जौरैं धड़कन 
लगा । 

इक एम्बूलैंस ड्योडिया दे बाहरैं खड़ोती। 

दुआरी खुल्ली । सौरा उत्रेआ प्ही जेठ ते देर। सुषमा दा देर अप्पूं गी रोकी नेई 
हा सकेआ - उन्‍न जोरे दी इक ढाऊ सुट्टी। 

बस प्ही केह हा - ? 

सारा घर रड़ाई उट्ठेआ हा। म्हल्लै आले दौड़ी पे हे। ऐम्बूलैंस चा लोथ उनें 
ई बाहर कड्डी ही। 

पसारिया लोथ टकांदे ई सुषमा उस कन्‍नै लपटोई गेई ही ते गश खाइयी ही। 


लोकैं उस्सी लोथा उप्परा चुक्की अंदर लटाया हा। मतै चिरैं परैंत उस्सी होश आई 
ही। 

जनानियां लोथा दे अग्गें पिच्छें बैठदियां हियां। 
सुषमा हुन चुप्प ही - भलेआं चुप्प। कोई बोल उद्दे मुंहएँ चा नेईं हा निकलै 
रदा।. द 
दुऐ दिन दपैरी सैंस्कार करी दित्ता गेआ हा। 
सुषमा दिनैं रातीं चुप्प चाप सोचैं च डुब्बी दी रौंहदी। ओ सोचदी - जेल्लै गोली 
लग्गी होग तां ओ केह सोचदे होडन ? 
बंदूख उंदे उप्पर तनोंदे बेल्लै उदे में च केह्‌ आया ओग ...... ै 
किन्‍ने तड़फे होडन ..... 
' पर बेन्यांइयैं गी कोई तरस नेईं आया। 
ओ तड़फी उठदी। एह कैहर कदूं तकर बरदा रौहग ? 
सोचें दियां तंदा लम्मियां होंदियां जंदियां। ओ हर बेल्लै उदै च पलचोदी रौंहदी । 
जांगंतें गी पलै तांई बी ओ अपने हा बक्ख नेई ही करदी। 
समां अग्गें गी खिस्की जा र दां हा। 
. इससे दरान उस्सी रिश्तैदारैं। देरै कन्‍ने चादर-अंदाजी करने लेई अक्खेआ। 
सस्स सौरा बी राजी हे। उद्दे प्योकियें बी हाम्मी भरी छड़ी ही। 
पर ... पर उस दा मन ? ओ इक ठकानै उप्पर नेईं हा रौंहदा । इक सोच उस्सी 
इस गला तांईं नर्म बनाई छुड़दी बा दुएऐं पल मन फिरकी जंदा। जागते दी सुरत 
सामने औंदे ई ओ अपने बारै भुल्ली जंदी ते उस बारै सोचन लगी पौंदी। 


खीर सारियां सोचें गी इक पास रक्खियै जागतै दै सहारै जीबन कटटनै दा 
निरनां करी तित्ता हा। रिश्ते बदलोई नेईं हे सके। 


अर प्र अर 


घ्प््ल्य शान्ति दा मतलब छड़ी लड़ाई. ्म्न्स्् करना गै नेईं ऐ बल्कि इदे आस्तै 
दुनियां च तनाव घट्ट करना ते शान्ति दा वातावरण कायम करना ऐ। 


है धर्म दा सम्बन्ध नैतिक ते सदाचार द्री गल्लै क़नन्‍ने ऐ जै” धर्म दा दखल 


राजनीति च होई जाऐ ते इदे च:अनैतिकता पैदा होग। 





[77 एगरछााएातख खाक एएा 


किश लाहकारी बूहटे ते बूटियां 


डॉ० कृष्णा कुमारी 





डोए भाशी खेतर डुग्गर खुआंदा ऐ। कश्मीर धरती गी स्वर्ग मन्‍ने गेदा ऐ, ते 

डुग्गर बी किश घट्ट नेई। इत्थुं दा मता सारा इलाका कंडी होने दे बावजूद 
बी प्राकृति ने इत्थें अपना छलैपा खुल्ले हत्थें खलारे दा ऐ। इत्थें भांत - सभांते 
निक्‍्के - मुट्टे रुक्ख - बूहटे पाए जन्दे न, जेहड़े सदिएं थमां लोक प्रयोगें च दुआइऐं 
दे तौरा उप्पर बरतोंदे आबा करदे न। साहड़े आदि ग्रन्थें च इनें रुक्ख - बूहटें, जड़ी 
बूटिएं दा जिकर माहनू मात्र दी भलाई आस्तै कीते गेदा ऐ। साहड़े घरें च तकरीबन 
असें सारें गै अपनी दादिएं - नानिएं ते होर हल्ले - महल्ले दिएं बजुर्ग माएं - भैनें गी 

ही तो के नल -लललन नल लक. 


लौहके जागतें गी काली खांसी लग्गने उप्पर बरैंहकड़ दे पत्तरें दी स्बाहू बनाइयै मखीर 
कन्नै जट्टादें जा फ्ही जागतें गी खु'ल्लियां टॉटेट्यां लग्गने उप्पर वड़ुन्नी दे सिककड़ें 
दा चूर्ण जां टिड्ढा च मलप्प - कीड़ें आस्तै बरेयां दी चूंडी दिन्दे ते दिक्‍्खे दा गै। इयां 
गै लोहकी - मुट््‌टी बमारिएं पर केईं होर जड़ी - बूटिएं दी बरतून दुआइएं दे रूपा च 
आदि थमां होंदी आबा दी ऐ। द 
इन्हें जड़ी बूटिएऐं दे गुणें गी बांदा करेदे होई किश खुआंन बी कोई अज्जा दी नेई, 
बड़ी गै परानी कत्थ सुनादे न। माहनू दे निरोग जीन जीनें आस्तै मरहमः भरोचा 
द खुआन॑ इस चाल्ली ऐ, :- 
जित्थें बनां, बरैंहकड़, बरेयां, 
 उत्थें माहनू किया मरेया। 
इस खुआन. दा अर्थ ए जे जित्यें बनां, बरैंहकड़, बरेयां ए त्रै बूटियां होन, उत्यें 
कोई बमार नेईं होई सकदा। जेकर कोई बमार होई जा तां ए त्रैबै बूटियें दी बरतून 
माहनूं गी मरने थमां बचांदी ऐ। 
' डुग्गर च ते अन्नगिन्त रुक्ख - बूहूटे .ते जड़ी - बूटियां न, जेहड़े मती सारी 
गिन्तरी च्‌ इंत्यें अस्ेंगी बड़ी असानी कन्‍ने मिली सकदे न.। 
.  दुआइएं दें रूपै च बरतोनें आले किश डुग्गर आंचल च.आंद कदीमी बूहूटें दे गुणें 
दां बखान अस इस लेख च करा करनेआं। द क्‍ 
: बरैंहकड़ :- बरैंहकड़ जिदा बनस्पति नां (&0॥8004 ५४४०७ ०८४) ए सारे 
भारत च. तकरीबन समुन्दरी सतहा थमां कोई 4,000 फुट दी ऊचाई तक पाई जन्दी 
ऐ, साहड़े डुग्गंर दे कंडी इलाके च मती मंकदार च होंदी ऐ। बरैंहकड़ दी तसीर ठंडी 
पित्त तें कंफ दोष गी झ्ञान्ते करने आली, बलगम कंड्ढने आली, खून बगना बन्द 
करने आली ते बखार त्रौड़ने आली हुन्दी ऐ। खंग, दमा, बवासीर, उल्टिएं ते खूनी 
मरोड़े च दुँआई दे तौर पर बरतने च बड़ी लाहकारी हुन्दी ऐ। इसगी लग्गने आले 
'चिंटूटे फुल्लें दो रस चूंसने आले बच्चें गी सॉरी उमर भर उप्पर लिखी गेदी बमारियां 
नेड़े नेई फड़की संकदियों ओ इंनें बमारिएँ शां सदा नरोग रौंहदा ऐ। 
बना :- बनस्पेतिक नां (५४७६]४०४०७१७ ।77) ए साहड़े डुग्गर च ते होंदा गै 
पर सारे भारत च खांस करियै गर्म इलाके च होंदा ऐ। द 
गुण ते बरतून बनां, तंसीर च गरम, कंफे ते बात दोष गी शान्त करने आला, 


| 





पीड़ा ते सोजा दूर करने आला, बखार तरोड़ने आला, जख्म भरने आला, खंग ठीक 
करने आला ते नज़र बधाने आला हुन्दा ऐ। जोड़ें च पीड़ां, रीह्‌ दी पीड़ ते सूतक च 
आम तौर उप्पर दुआई दे रूपा च बरतेआ जन्दा ऐ। 


बरेयां :- बनस्पति नां (2९०० प$ (भाप 7) ए जित्थें सारे भारत च 
तलाएं दे चिक्कड़ा च हुन्दी ऐ उत्थें डुग्गर च अपना टकोहदा थाह्र रखदी ऐ। 


बरेयां, ततीर च गरम पीड़ ते सोजा दूर करने आली, दमाकी ताकत बदाने 
-आली, भुक्ख बधाने आली, टिड्ढै दे कीड़े मारने आली, टिड्ढा दी हबा खारज करने 
आली, खंग ते दमें च फैदेमन्द हुन्दी ऐ। ए शरीर दा बेथवा बजन घटांहदी ऐ। जेहड़े 
बच्चे तौले बोलना नेईं शुरू करदे जां थथ्थे बोलदे न, बरेयां दी बरतून कन्‍ने उन्हें 
गी बड़ा लाह्‌ होनदा ऐ। (मती मिकदार च खराक खानें कन्‍ने उल्टियां हुन्दियां न)। 


इट्ट सिट्ट ७ इटट-सिट्ट बनस्पतिक नां (800॥90५9 054 ,॥॥) ऐ। 
सारे भारत च होंदी ऐ पर डुग्गर च एदा आद कदीमी जरम सिद्ध स्थान ऐ। एदा साग 
बी बनाया ते सुआदा नै खाद्दा जन्दा ऐ। एदी तसीर गरम, सोजा दूर करने आली भुक्ख 
बधाने आली, टिड्ढा दी हबा खारज करने आली, ढाहल करने आली, भार घटाने 
आली, बखार तरोड़ने आली ते ताकतबर होंदी ऐ। 


भकक्‍्खड़े :- भक्‍्खड़े दा बनस्पतिक नां (70प्राप5 प्‌ ७ा८श॥5 । गा) ऐ। भक्खड़े 
तसीर च ठंडे खु'ल्लियै पशाव आनने आले, सोजा दूर करने आले, गुरदे दी पत्थरी दूर 
करने आले ताकतबर ते नाडिएं दी कमजोरी दूर करने आले हुन्दे न। 


काया कोठी :- काया कोठी दा बनस्पतिक नां ($50]वापा7 ऐशंट्रापरा॥ ।॥7) ऐ्‌ 
एदी तसीर न गरम ते ना गै ठंडी। बात, पित्त ते कफ त्रौन्ने दोषें गी शान्त करने 
आली, सोजा ते पीड़ां दूर करने आली, बल्‍ड प्रैशर घट्ट करने आली ते बखार 
तरोड़ने आली होंदी ऐ। 

गड़ोड :- एदा बनस्पतिक नां ([77०5908 0००४ 7०॥8 ५/॥॥०) गड़ोड, तसीर 
च गरम। बात पित्त ते कफ त्रौन्ने दोषें गी शान्‍्त करने आली, भुक्ख बधाने आली, 


रुट्टी पच्चाने आली, खून साफ करने आली, खून बधाने आली ते ताकतबर होंदी ऐ,। 
जोड़ें पीड़ां, कमजोरी ते दिक्‍्कताप च बड़ी लाह्‌ आली हुन्दी ऐ। 


पित्त पापड़ा :- पित्त पापड़ा, दा बनस्पतिक नां (णगरा4 स्थ्वाशा04 
[,05८)) एदी पैदाबार जम्मू, पंजाब, उत्तर प्रदेश, बिहार, राजस्थान ते होर मते सारे 

भारत दे इलाकें च पैदा होंदा ऐ। इसदे गुण पित्त पापड़ा, तसीर च ठंडा ते कफ दोष 
गी शान्त करने आला, त्रेह्‌ शान्‍्त करने आला, भुक्ख बधाने आला, टटिटयां रोकने 
आला, खून साफ करने आला ते खून बंद करने आला, खु'ल्लियै पशाव आनने आला, 
बखार तरोड़ने आला हुन्दा ऐ ते बखार बातरक्त, पीलिआ ते जिगर दी खराबी च बड़ा 
लाहकारी होंदा ऐ। 


: ब्रहम्मी :- एदा बनस्पत्तिक नां (2क्लाल३ 48&ं20०9 [477) ऐ | ए बूटी इक्क 
डुग्गर दे लाके च गै नेईं सारे भारत च॑ नालें दे कंडै होंदी ऐ। इंदे गुण न ब्रहम्मी 
तसीर च ठंडी कफ, पित्त दोष गी शान्त करने आली, दमाकी शक्ति बधाने आली, 
दमाक पर शान्त प्रभाव रक्‍्खने आली, ते ज्याणें गी दुद्ध पलाने आली माएं दा दुद्ध 
बधाने आली हुन्दी ऐ। एदी मती बरतून दमाकी कमजोरी, पागलपन, ते मिरगी बगैरा 
: मानकिस बमारियें च कीती जन्दी ऐ। . 


शताबरी :- इस बूटी दा बनस्पतिक नां (280भ932705 7२३०९॥050घ५5 ५॥0) ५ 
बूटी सारे भारत च गै होंदी ऐ, बात ते पित्त दोष शान्त करने आली, टटिटयां रोकने 
आली, दिला गी ताकतबर बनाने आली, बल्‍्ड प्रैशर घट्ट करने आली, खु'ल्लियै 
पशाव आनने आली, व्याणें गी दुद्ध पलाने आली माएं दा दुद्ध बधाने आली ते ताकतबर 
होंदी ऐ। बवासीर रक्‍तपित्त ते कमजोरी च बड़ी लाहकारी होंदी ऐ। 


भांगड़ा :- भांगड़ा दा बनस्पतिक नां (४८॥७४४४७३ 995४/0) एदी पैदाबार सारे 
भारत च सिल्लिएं थाहरें पानिएं दे कंडे होंदी ऐ। भांगड़ा बूटी तसीर च गरम, सोजा 
ते पीड़ दूर करने आली जख्म साफ करने ते भरने आली, नज़र बधाने आली, भुक्ख 
बधाने आली, रुट्टी पचाने आली ते जिगर दी गरमी गी दूर करने आली ते ताकतबर 
होंदी ऐ।.. | 

रीहड़ :- बनस्पतिक नां ([८यंधधा (४००० २८८०) एदी पैदाबार जम्मू दे 
इलाबा पंजाब दे जंगलें च उत्तर प्रदेश, बंगाल, महाराष्ट्र ते कर्नाटक दे मदानी एहाड़ी' 
इलाकें च हुन्दी ऐ। इंदे गुण इस चाल्ली न रीहड़ बात पित्त ते कफ त्रौन्‍्ने दोषें गी 
शान्त करने आली, भुक्ख बधाने आली, रुट्टी पचाने आली, टिड्ढ दी हबा खारज 
करने आली, ढाहल करने ते रुटूटी पचाने आली, टिड्ढा दे कीड़े मारने आली, दिल. 
गी ताकत देने आली ते ताकतबर हुन्दी ऐ। रीहड़ दमाकी ताकत बधाने ते अक्खिएं दी 
लो बधाने आली हुन्दी ऐ। रीहड़ जख्म साफ करने ते जख्म भरने दा गुण बी रखदी 
ऐ। एंदे इलाबा खंग जकाम, गुड्कनी, बखार ते ग्रहणी रोग च बी बड़ी लाहकारी हुन्दी 


क्‍ 


क्‍ 


ऐ। आखदे बी हैन जे जिस जागतै दी मां नेईं उदी मां रीहड़ ऐ। रीहड़ दी मंती बरतून 
आमले ते बेहड़ें कन्‍नै त्रिफलें दे रूपा च कीती जन्दी ऐ। हक 





बेहड़ा :- बपस्पतिक नां (थ८ग्रधाा३ 3९0॥6॥08 7२०१४) बेहड़ा प्हाडी ते | 


जंगली इलाके च होंदा ऐ। बेहड़े दी तसीर गरम, बात पित्त ते कफं त्रौन्ने दोषें गी 


शान्त करने आला, भुक्ख बधाने आला, टिड्ढा दी हबा खारज करने आला, ते टिड्डा .. 
: दे कीड़े मारने आला हुन्दा ऐ बेहड़ा खंगं जकान ते आबांज गी ठीक करने आला हुन्दा . 


ऐ ते इनें रोगें च बेहड़े दा सिक्‍्कड़ चूसने कन्नै बड़ा लाह्‌ हुन्दा ऐ। बेहड़े दे अद्ध 
' पक्के फल ढाहल करने आले ते पक्के दे सुक्‍के बेहड़े-टटिटयां रोकने आले हुन्दे. न । 
बेहड़ा अक्खिएं दी लो बधाने आला ते ताकतबर होंदा ऐ। 


आमला :- आमले. दा बनस्पतिक नां (छगणांट8 0ग्रिल्ाशीड$ 62477) ऐंः। 
आमला तकरीबन सारे भारत च लाया जन्दा ऐ ते जंगलें च बी होंदा ऐ। आमला तसीर 
च ठंडा होंदा ऐ। बात पित्त के कफ त्रौनने दाषें गी शान्त करने आला खास करिस्ै पित्त 
शान्त करदा ऐ। ए दमाकी ताकत बधाने आला, नाड़िऐ गी ताकत देने आला, भुक्ख 
खोलने आला, रुट्टी पच्चाने आला, टिड्ढा दी हब्रा खारज-करने आला, मेदे दी सड़न 
ठीक करने आला, हाजमा दरुस्त करने आला, दिल गी ताक़त देने आला, खून बगना 
बन्द करने आला हुन्दा ऐ। आमला नजर गी बधाने आला, बालें गी बधाने आला ते 
ताकतबर होंदा ऐ। आमला खंग, दमा, दिक्‍्कताप बवासीर, दिल दें रोग ते टिडढा दियें 
बमारिएं च बड़ा लाहकारी होंदा ऐ। 


द्रेहँक :- द्रैहँंक दा बनस्पतिक नां (४०४७ 42०१००४०॥ 7.ए॥) ऐ द्रैहँक जम्मू 
समेत सारे हिमाचल प्रदेश च 2,3 हजार फट दी ऊंचाई उप्पर होंदी ऐ। ए. तसीर च 
गरम बात पित्त ते कफ दोष शान्त करने आली, टिड्ढा दी हब्ा खार॒ज करने आली 
टिड्ढा के कीड़े मारने आली, खून साफ करने आली, बखार तरोड़ने आली, पीड़ दूर 
करने आली, चमड़ी दियां बमारियां दूर करनें आलीं, जुख्म साफ करने ते भरने आली 
हुन्दी ऐ। फोड़े फिम्मनिएं ते सिर दिएं जुएं च द्रैहंक दे फुल्लें दा लेप करदे न। 


बिल्ल :- बिल्ल दा बनस्पतिक नां (&७६६]४शगम००३ 0०7) ए जम्मू ते सारे 
च हुन्दी ऐ। बिलल तसीर च गरम होंदा ऐ, ए बात ते कफ दोष-गी शान्त करने आला 
होंदा ऐ। कच्चा बिलल भुक्ख बधाने आला, रुटंटीं पचाने आला, टिडंढा दे कीड़े कारने 
आला ते टटिटियां रोकने आला हुन्ंदा ऐ। पक्‍्कें दा बिलल बिन्द ढांहूंल करने आला 

होंदा ऐ। बिलल दिलै गी ताकत देने आला, ताकतवर ते खून बगना बन्द करने आला 
हुन्दा ऐ। बिल्ल दे पत्तर खून च शुगर घटूट करने आले ते बखर तरोड़ने आले होंदे 
न। एदी जड़ बी बखार तरोड़ने दा गुण रखदी ऐ। 


किक्कर :- किक्कर दा बनस्पतिक नां (8०४०३ /900० ५४॥॥0) ए किक्कर 
सारे भारत च खास करियै डुग्गर दे.खुश्क प्हाड़ी इलाके च हुन्दा ऐ साहड़े डुग्गर दे 
कंडी इलाके च एदी भरमाहल ऐ।। 

किककर तसीर च ठंडा कफ ते पित्त शान्त करने आला एदे सिक्‍कड़े ते फलियां 
टटिटआं रोकने आलियां, टिड्ढा दे कीड़े मारने आलियां, चमड़ी दे रोग ते कोड़ दूर 
करने आलियां हुन्दियां न । इदा गुन्द खु"ल्लिये पशाव आनने आला ठंडा बात पित्त दोष 
गी शान्‍्त करने आला ते-ताकतबर होंदा ऐ। . 

_ क्रोंगंल :- क्रोगंल दा बन॑स्पतिक नां (04528 एंडए8 ।॥ग) ऐ । क्रोगंल सारे 

भोरत.च होंदा ऐ। क्रोगंल तसीर च ठंडा बात ते पित्त दोष गी शान्त करने आला ढाहल 
करने आला, पीड़ दूर करने आल, टिड्ढा दी हबा खारज करने आला, खून साफ 
करने आला, खून बगना रोकने आला, दिलै गी ताकत देने आला बलगम कड्ढने आला 
ते चमड़ी दियां बमारियां दूर करने आला हुन्दा ऐ। 


ढल्लन :- ढललन दा बनस्पतिक नां (3५2प४ंणा 0णांगं गण) ऐ । इस दी 
पैदाबार सारे भारत च हुन्दी ऐ। इस बूहूटे दा फल जिसी ढल्ले आखंदे न, ढल्ले तसीर 
च ठंडे हुन्दे न। ए पित्त शान्त करने आले बात दोष गी बधाने आले, भुक्ख बधाने 
आले, रुट्टी पचाने आले, जिंगर ठीक करने आले हुन्दे न। ढल्‍्लें दी गुली खून च 
शूगर घट्ट करने आली हुन्दी ऐ। ढल्लन दे पत्तर उल्टियां रोकने आले, गुलियां ते 
सिक्‍कड़ टंट्टियां रोकने आले हुन्दे. न। | 
ऐड़मां :- ऐड़मां दा बनस्पतिक नां (28६४४/००७ 7) ऐ। इदी पैदाबार कंडी 
लाके च रक्‍्कड़ खेतरें च.होंदी ऐ ख़ास करिए जम्मू दे कंडी इलाके च पाया ज़ंन्दा ऐ। 
 ऐड़मां-तसीर च गरम टिड्ढा दी हबा खारज-करने आला, टिड्ढा दे कीड़े मारने आला 
ढाहल करने आला, बलगम कड्‌ंढने आला शरीर दा भार घटाने आला ते चमड़ी दिएं 
बमारिऐं च बड़ा लाहकारी होंदा ऐ।. 
बड़्डी ऐड़मां :-. बंड्डी ऐड़मां दा. बनस्पतिक नां (085४3 0०८ंतशा(था5 
[/॥) ऐ। बड्डी ऐड़मां सारे भारत च होंदी ऐ। बड्डी ऐड़मां दी तसीर गरम हुन्दी 


ऐ। पीड़ां दूर करने, रुट्टी पचाने, टिड्ढा दी हेबा खारज करने, बखार तरोड़ंने खंग 


ते दमा ठीक करने ते दद्दर बगैरा चमड़ी दे रोग ठीक करने आले गुण इदे च होंदे न । 

कमीला :- कमीला, (सोनकटारु) एदा बनस्पंतिक नां (४]०७४ ?॥गफएए॥०४5) 
ऐ। कमीला जम्मू दे प्हाड़ी इलाके च ते हिमाचल दे इलाके पूर्वी खेतरें च बंगाल असाम 
बगैरा च हुन्दा ऐ। कमीले दे फलें दा धूड़ा दुआइयें च बरतोंदा ऐ। तसीर च॑ गरम 
टिड्ढा दे कीड़े मारने आला, टट्टयां लाने आला, खून साफ करने आला ते खुरक 
चम्बल बगैरा चमड़ी दे रोगें गी ठीक करने आला हुन्दा ऐ। 

सरीहूं :- सरीहूं दा बनस्पतिक नां (&एंथ्टं8 ,60००८ 870) ऐ। सरीहूं 
सारे भारत च पैदा होंदा ऐ। ए तसीर च ना गरम ते ना ठंडा हुन्दा ऐ। बात, पित्त 
ते कफ त्रौन्नै दोषें गी शान्त करने आला, खंग-जकाम ते देमें च लाहकारी ते चमड़ी 
दे जख्म ठीक करने आला हुन्दा ऐ। 


क्डेयारी :- कंडेयारी दा बनस्पतिक ना (80[क्षाप्रा $ए2आ8॥5 80प्रा)) ऐ | 


कंडेयारी तसीर च गरम हुन्दी ऐ। कफ ते वात दोष गी शान्त करने आली, भुक्ख _ 


बधाने आली, रुट्टी पचाने आली, टिड्ढा दे कीड़े मारने आली, ढाहल करने आली 
खून साफ करने आली बलल्‍ड प्रैशर घटट करने आली ते खंग-जकॉम, काली खंग ते 
दमै च बड़ी लाहकारी होंदी ऐ। ' 


एरन :- एरन दा बनस्पतिक नां (एरालागए३ (ए्राए्रा5 [,॥॥) ऐज एरन सारे 
भारत च होंदा ऐ मते सारे इलाकें च जियां बंगाल, महाराष्ट्र तें तामिलनाडू बगैरा च 
एरन दी बाकायदा राही-बाही होंदी ऐ। एरन तसीर च गहुँसे बात ते कफ दोष शान्त 
करने आला, भुक्ख बधाने आला टिड्ढा दे कीड़े मारने आलोां,. ढाहल क्ररंने आला 
 बखार तरोड़ने आला, ते दरंग, रीह्‌ दी पीड़ जोड़ें दी पीड़ां ते काम्बें दी लाहकारी 
औषधी ऐ। 

इस लौहके हारे लेख च में किश गै बूहंटें ते बूटिएं दा जिकर करी सकी आं। 
: उंयां पृथ्वी पर उग्गने आली बनस्पतिएं दा क॒से न कंस रूंपा च माहनूं दी भंलाई आस्ते 


औषधिएं च इस्तेमाल होंदा ऐ ते उंयां सब माहनूं आस्तै ल। 
छड़ा इन्दे गुणें कनने माहनूं दी पंछान होनी लोड़दी ऐ। 





# सहायक अनुसंधान अधिकारी, 
.. क्षेत्रिय अनुसंधान केन्द्र, जम्म्‌ 

इतिहासक 


रघुनाथ मन्दर - सूई 


केवल कृष्ण शाकिर' 





ज म्मू कश्मीर दी पवि: धरती गी कुदरत ने सुन्दरता दी दौलत कन्‍्ने माला माल 
कीता दा ऐ। उच्चे - उच्चे प्हाड़ें पर दूरा - दूरा तगर फैले दे हरे भरे जंगल, 
झरने ते कल - कल 
करदियां नदियां इदी 
सुन्दरता गी चार हे 
चनन लांदियां न।[ 
ऋषियें मुनियें दी ए। 
घरती सदियें थमां।. ७४. 
धर्मनिर्षे क्षता ते। हक 









सतें ते पीरें फकीरें। » 
अपने उपदेशें च इत्युं >अ 
दे लोकें गी सच्चाई 
ते इमानदारी दै रस्ते 
पर चलने दी प्रेरणा 
दित्ती। थां थां मन्दर, 
मसीतां, गुरुद्वारे ते 
गिरजे पीरें फकीरें 
दियां दरगाहां इस 
गलला दा सबूत न जे सब्भनें धर्में दे लोक इत्थें रलियै रौंहदे ते अपने अपने ढंगै कन्‍्ने 
ईएवर दी अराधना करदे न। 


एन जाए फककजएए। 64 एलादापतकएक्ात्एमएकापका 











जम्मू खित्ते च बने दे मन्दरें च इतिहासक रघुनाथ मन्दर सूई दा टकोदा थाहूर 
ऐ। प्राकृतिक वातावरण च बने दा ए मन्दर दिक्खने आस्तै दूरा - दूरा लोक इत्यें 
औदि न। सूई ग्रां जम्मू थमां लगभग 22 किलो मीटर दूर स्थित ऐ। इंयां ते ग्रां दे 
आसे - पासे हरे - भरे खेतर सब्भनें दा दिल मोही लैंदे न पर उत्थूं दा रघुनाथ मन्दर 
लोकें आस्तै खास कशश दा कारण ऐ। इस मन्दरा च भगबान राम, माता सीता, 
लक्षमण ते हनुमान जी दियां अष्टधातु दियां मूर्तियां स्थापत न ! ए मन्दर अज्जा 
थमां कोई 200 बरे पहलें जम्मू कश्मीर दे महाराजा गलाब सिंह जी ने अपने रूहानी 
गुरु बावा प्रेम दास जी दी आज्ञा दा पालन करदे होई बनोआया हा। 

अपने बचपन च महाराजा गलाब सिंह कुसा रिए्तेदारा दे ब्याह पर सरूईसर 
गे। उत्थें उन्दी झत्त बावा प्रेमदास जी कन्‍ने होई जेहड़े अमर नाथ जी दी जातरा 
करने दे बाद सरूईंसर झरला दे कढ़े धूनी लाइयै बैठे दे हे। उनें गै राजा गलाब सिंह 
जी गी प्रेरत कीता जे ओ क़ोई/ब्हादरी दा कम्म करियै नां कमान । किश समय मगरा 
बावा प्रेमदास जी सरूईसरा सूई उठी आऐ। इत्थें बी राजा गलाब सिंह जी लगातार 
उन्दी सेबा च हाजरी दिन्दे रेह। इक्‍्क दिन बावा प्रेम दास जी ने उनें गी 
आखेआ, “जा ते अदूं तगर मेरे कश नेई आमेयां जदूं तगर तूं किश बनी नेई जाएं।” 

राजा गलाब सिंह दे पूर्वज पहलें गै महाराजा रंजीत सिंह दे दरबारा च 
उच्चे - उच्चे औहदे पर लग्गे दे हे, इस करियै राजा गलाब सिंह गी बी रंजीत सिंह 
दी फोजा च नौकरी मिली गेई | राजा गलाब सिंह दी ब्हादरी दे कारनामें पर महाराजा 
रंजीत सिंह इन्ने प्रभावत होऐ ते उनें गलाब सिंह गी चनाब नदी दे कढ़े मियां पोता 
घाट पर 6 जून 822 ई० गी अपने हत्थें राजतिलक करिये जम्मू दा राजा घोशत 
कीता । महाराजा गलाब सिंह होरें पैहुला दरबार चनाब नदी दे कढ़े हर मन्दर थड़े पर 
अखनूर गै लाया। एह्दे मगरा उनें अपने साथियें ते ऐहलकारें गी जम्मू भेजी दित्ता ते 
आपूं अपने गुरु बावा प्रेमदास जी गी मिलन सूई उठी गे। उत्थें पुज्जियै बावा प्रेम 
दास जी गी झुकिए प्रणाम कीता ते गलाया, “गुरु जी तुन्दे आशीबाद कनन्‍्ने में इक्क 
सधारण माहनू थमां राजा बनी गेआं। में बाहरें बरें परैन्त तुन्दे कश आयां। दस्सो 
मेरे लेई के हुक्म ऐ। बावा प्रेम दास जी ने जवाब दित्ता ! मिगी किश नई चाहीदा, 
हां जे होई सकदा ए तां मेरी कुटिया आली थाहर मन्दर बनोआई देओ तां जे अपनी 

बाकी बची दी उमर भगवान दी अराधना च गजारी देआं।” 


राजा गलाब सिंह ने गुरु दी आज्ञा दा पालन करदे होई सूई च इक्क मन्दर 
बनीआया ते ओहदे कन्‍्नें कई ऐकड़ जमीन लाई दित्ती । मन्दर परिसर च पुज्जने आस्तै 
दो मंजला ड्योढी चा लंगना पौंदा ऐ जिंदे दौनें बक्खियै कमरे बने दे न। मन्दर 
परिसर च लोहका जनेआ इक्क बगीचा ते कनन्‍ने गै साधुएऐं ते यात्रियें दे रौहने लेई 
गोलघर बने दा ऐ। गोलघर दे सामने मंदरा दी चारदबारी च बने दे गेटा दी दौनें 
बक्खियें शेरा दी मृर्ती बनी दी ऐ। जिंदे बिल्कुल सामने बावा प्रेम दास हुन्दी समाधी, 
ओहदे कन्‍्ने गै हनुमान जी दा मन्दर ते तुलसी थड़ा बी बनेदा ऐ। 


उआं ते मन्दरा दी बनावट आम मन्दरें आला लेखा ऐ, पर एहदे अन्दर बनी 
दियां देवी देवतें दियां तस्वीरां ते फुलकारी दा कम्म दिक्खने आला ऐ। इनें चित्तरें च 
रमायण, महाभारत ते -दुऐ धारमक ग्रन्थें, महापुरखें, अवतारें ऋषियें मुनिएँ ते तपस्वीयें 
दे चित्तर शामल न। रंगें दा इस्तेमाल एसी तरतीब कन्‍्ने कीता गेदा ऐ जे कुतै बी कोई 
कमी, मसूस नेई हुन्दी। बेशक मन्दरा दे सामने बने दे बरांडे दियें कंधें पर सफेदी 
करने करिये उत्यूं दे सारे चित्तर दिक्खियै, उनें बेनाम चित्तरकारें दी दाद देनी पौंदी 
ऐ। इनें चित्तरकारें दा बड़प्पन इस गल्ला थमां साफ जाह्र हुन्दा ऐ जे उनें इनें चित्तरें 
पर कुतै बी अपना नां नेई लिखे दा। गर्भद्धार दी बाहरली कंधा पर खब्बी भेठा 
महाराजा गलाब सिंह दा इक्क बड्डा चित्तर बने दा ऐ। एह्दे उप्पर इक्क लोहका 
चित्तर ऐ जिंदे च महाराजा गलाब सिंह गी अपनी किश दरबारियें ते बावा प्रेम दास जी 
गी अपने चेलें कन्ने दसेआ गेदा ऐ। हर 


परिक्रमा दी खब्बी भेठा कंधें पर फुलकारी दे अलावा रमायण, महाभारत, गुरु 
गोबिन्द सिंह, कृष्ण जरासन्द, राजा भरतरी हरी, गुरु गोरख नाथ ते गुरु नानक जी 
दे चित्तर बने दे न। इक्क चित्तरा च गुरु गोरख नाथ जी गुरु नानक देव जी गी अपना 
चमत्कार दस्सा दे न, उन्दे कोल गै बाला ते मरदाना खड़ोते दे न। इक्क चित्तरा च 
भगवान विष्णु नाग शैया पर बराज॑मान न ते लक्ष्मी जी उन्दे पैर दबा दियां न, उठे 
कन्ने गै बीर हकीकत राय ते संत कबीर जी दे चिंत्तर न। भगवान श्री कृष्ण ने काली 
नाग गी फड़े दा ते नागन उसी छड़ाने आस्तै कृष्ण जी अग्ें प्रार्थना करा दी ऐ। इक्क 





चित्तरा च शिला बनी दी आहिलेया गी भगवान राम अपना चरणस्पर्श कराइये उसी 
जीबन देआ दे न। 


परिक्रमा दी पिछली कंधा पर धर्मराज लोकें दे चंगे मंदे कर्मे दा लेखा लिखा 
दे न, ते इब्बी दस्सेया गेदा ऐ जे केहड़े कर्मा दा के फल भोगना पौन्दा ऐ। राम-रावण 
युद्ध, राम दी सैना दा समुदरा पर पुल बनाना, भबीषण गी लैंका दा राजा बनाना, 


नारद मुनि, भगवान परशुराम, श्रनण कुमार ते रामदरबार दे बड़े गै छैल चितर बने 
दे न। 


गर्भगृह च भगवान राम, माता सीता, लक्षमण ते हनुमान जी दियां मूर्तियां न ते 
उन्दे कच्छ गै पित्तल दे पत्तरे पर महालक्षमी जैंतर बने दा ऐ। जिदी देआली ते लोहड़ी 
दे पर्वे पर पूजा कीती जन्दी ऐ। कच्छ गै इक्क चौरस ढ़कन ऐ जिंदे खल्‍ल इक्क 
साधना कक्ष बने दा ऐ। मन्दरा दी पिछली भेठा बावा प्रेम दास जी दी धूनी ऐं । जिदे 
चफेरै लोहे दा जंगला लाइयै सुरक्षित कीता गेदा ऐ। मन्दरा दे समाने बावा प्रेम दास 
जी दी समाधी ऐ जिदे च उन्दियां किश चीजां जियां चिमटा, गड़बी, खडामां रक्खी दियां 
न। समाधी दियें कंधें पर बी फुलकारी ते छैल चित्तर बने दे न। 


लोड़ इस गल्‍ला दी ऐ ' जे इनें चित्तरें दी सांभ-संभाल कीती जा तां जे नमें 
चित्तरकारें गी इत्थें आइऐ उस बेल्लै दे चित्तरकारें दे ढंग तरीके अपनाने दी प्रेरणा 
मिलै। कनन्‍ने गै उत्थें जाने आलें लोकें लेई रौहने ते खाने पीने दा प्रबन्ध भी करना 
लोड़चदा ऐ.। धर्मार्थ ट्रस्ट ते सरकार दी तरफा मनासब र्हूलतां दित्तियां जान तां मती 
गिन्‍्तरी च लोक इत्थें आई सकदे न। 

हु सदा हंसमुक्ख र'बौ, मुहांदरे गी कदें मलीन नेई करो, एह्‌ निश्चय करी 
लैयो जे दुक्‍्खा ने तुंदे आस्तै संसारे च जन्म गै नेई लैत्ता। 


- स्वामी विवेकानंद 














(क्हानी ) 
चमत्कारी साधु 


डॉ० शिवदेव मन्हास 





मे रा दोस्त ओमी अक्सर मेरे कोल उठी औंदा हा ते मिगी किश-ना-किश नमां 
सनान लगी पौंदा हा। उस दिन बी ओ मेरे कोल आया ते बोल्लेआ, यार, अज्ज 
तेरे आस्तै इक खास खबर ऐ। 
उनें दिनें जम्मू च लाटरी दा बड़ा जोर हा ते मेरे उप्पर बी दिन-रात लाटरी 
: दा गै भूत सुआर रौंहदा हा। दिन होऐ जां रात मेरी सोचें दा घेरा लाटरी दे नम्बरें 
तगर गै सीमत होइयै रेही गेदा हा। लाटरी बारै चर्चा, लाटरी दे गै सुखने । मेरा बजूद 
. गै अशकें लाटरी होई गेदा हा। में अपनी सारी जमां पूंजी गी लाटरी दे नमित्त लाई चुके 
दा हा ते लगातार हारा करदा हा। परं मिगी अजें बी अपने जित्तने दी मेद बनी दी ही। 
एसी घड़ी च मेरा ए.दोस्त ओमी गै मेरा समर्थक, गाइड, सलाहकार ते सूचक होंदा हा । 
में झट गै ताड़ी गेआं जे ए अज्ज बी मेरे लेई कोई लक्की नम्बर लेइयै आया ऐ। होर 
इस कोल के खास खबर होई सकदी ऐ ? 
में झट पुच्छने गी होआ पर मेरे पुच्छने कशा पैहलें गै ओ बोल्ली पेआ, “यार 
समझी लै, अज्ज कोला साढ़े दिन फुरी गे न। अज्ज दे बाद अस, अस नेईं बल्के ओ 
होगे, जिसदे सुखने लैंदे होंदे हे। 
मिगी अपने दोस्त ओमी कनन्‍ने इयै शकैत ऐ जे ओ हर गल्ला गी इनना लमकाई 
दिंदा ऐ जे गल्ला दा कोई सुर-सुआद गै नेईं रौंहदा। हर गल्ला गी रहैस्स भरोचा 
बनाइये पेश करने दी उसदी आदत उप्पर मिगी अक्सर खिंज चढ़दी ऐ। में अपनी 
खिंज प्रगट करन गै लग्गना जे ओ रहैस्स गी त्रोड़दे होई बोलदा ऐ, “बक्शी नगर च 
इक साधु आए दा ऐ। बड़ा कणी आंहला साधु ऐ। सिर्फ शारें कनने गल्लां करदा ऐ। 
बोलदा-चालदा किश नेईं। जिस उप्परं ओहदी मेहर होई जा, ओ तरी जंदा ऐ। 
अल्लें-पल्लें अल्ल ते नज़र बी नेईं सुट्टददा। बड़ा चमत्कारी साधु ऐ”। 





ओमी दी कूसे गल्लै गी बधाई चढ़ाइयै आखने दी बी आदत ऐ.ते में इसदा आदूदी 
होई चुके दा आं। ए बड़ी तौले प्रभाबत होई जंदा ऐ। होना कोई ठग्ग जां फही साढ़े 
आंगर सब किश लाटरी दे सट्टे च हारने परैन्त हून इस नमें धंधे च पेदा कई, चुट्ट ।- 
में अपने बिचार ओमी अग्ौं बी रक्खना। ओमी बड़े बीबे बच्चे आंगर मेरियें ग़ल्लें गी 
सुनदा ऐ ते मेरे लम्मे भाशण दे बाद ओ सिर्फ इन्‍ना गै उच्चरदा ऐ, “यरा, ओ सच्चा 
' ऐ जां झूठा, बगैर दिक्खे-परखे कियां आखेआ जाई सकदा ऐ ? जित्थें इनना हारे आं 
उत्थें चल उसी बी अजमाई लैन्ने आं।” 


अगले अद्घे चैंटे च अस बक्शी-नगर दीं इक तंग गली च खड़ोते दे होन्नेआं। 
ओमी कुसै कोला इक मकान दा नम्बर पुछदा ऐ ते ओ बुजुर्ग आदमी किश अनमने मनै 
कन्‍ने बंद गली दे खीरले मकान आहली बक्खी सारत कराई दिंदा ऐ। 

में मकान दे अन्दरा दा दरऊं लोकें गी औंदे दिक्खना ते ताड़ी जन्‍्ना जे सांहड़ी . 
मंजल आई पुज्जी ऐ। 

. अस दोऐ इक डयोढ़ी ते इक कमरा टप्पने परैन्त इक हाल दे अन्दर जाई 
पुज्जनेआं। अन्दर बड़ा साफ ते शांत ऐ। झुस-मुसी लो ऐ। अंगरबत्ती दा धूंआ ते 
त्रिक्‍्ले सैंट दी खुश्बू बी बातारण गी रहैस्स-भरोचा बना5 करंदे न ।.अंटंठ-दस लोक 
इक लम्मी दाढ़ी आहले तिलका धारी माहनू दे सामने बैठे दे न। तिलकाधारी माहनू 

' ने भखमी रंगा दे कपड़े लाए दे न ते गले च दो मालां बी पाई दियां न। सारे सेवक _ 
तिलकाधारी माहनू गी पक्खी झोला करदे न ते ओ तिलकाध्वारी चापी मारियै.छत्ता 
आहली भेठा अक्खां ताड़ै लाइयै दिक्खा करदा ऐ। 

अस दोऐ बी लोकें पिच्छे जाई बौहनेआं। दस मिनट दे बाद तिलकाधारी माहनू 
अक्खां खोलदा ऐ ते अपने सामने बैठे दे इक आदमी गी शारे कनन्‍ने अपने कोल सदूंदा 
ऐ ते अपने कोल पेदी अगरबत्तियें दी सुआह्‌ गी उस आदमी दे कुंते उप्पर अपने पोटे 
कन्‍्ने मली ओड़दा ऐ। कुर्ते उप्पर सुआह्‌ कन्ने त्रऊं औंगलियें दे नशान बनी जंदे न। 

: ओ आदमी तिलकाधारी साधू गी मत्था टेकदा ऐ ते बोझे चा 20 रपे5 आहला इक नोट 
कंड्डिये तिलकाधारी अग्गें चाढ़न लगदा ऐ जे पक्खी झीलने आहला सेवक बड़ी मिट्ठी 
आवाज च आखदा ऐ, “ए नेईं, इक नीला नोट म्हाराज।” 

सौ दा नीला नोट पर्स चा बाहर निकलियै तिलकाधारी दे चरणें च जाई चढ़दा 
ऐ। तिलकाधारी साधु होर फ्ही अक्खां ताड़ै लाई लैंदा ऐ अएकें कुसै गोता-खोर आंगर 
भविक्ख दी डबरी च सटटे दे नम्बर आहली मच्छी फड़न लगी पेआ होऐ। 


किश चिरै परैन्त तिलकाधारी साधु अक्खां झपकाइयै सब्भने भगतें गी कोल 
औने दा शारा करदा ऐ ते नवेधे आहली थाली च सौंगी दे दाने देना शुरू करी दिंदा 
ऐ। में दाने लेई ते लैन्ना पर मिगी होर किश समझ नेईं औंदा। मैं तुत्त-बुत्त होऐ 
दा खड़ोते दा रौहन्ना तां मेरे अग्गें खड़ोते दा गंजा आदमी आखदा ऐ, “तुसेंगी सौंगी 
दे जिन्‍ने दाने मिले न, तुंदा उन्‍ना गै नम्बर ऐ। जाओ टिकटां खरीदो ते मौज 
मनाओ।” 


सारे लोक सौ-सौ दा नोट चाढ़दे न ते बाहरा गी उठी जंदे न। ओमी बी खीसे 
चा सौ आहला नोट कट्डियै चाढ़ी ओड़दा ऐ। पर में अपने हत्थें गी रोकी लैन्ना। मेरी 
अक्खें दे सामने केइयें नावलें ते फिल्में दे फराडडी साधु तैरी जंदे न। में बगैर किश 
चाढ़े दे ते बगैर मत्था टेके दे बाहरा गी उठी औनना। ओमी गी मेरा ए रबेइया खरा 
नेई लगदा। ओहदे मूहां उप्पर आए दे किश ऐसे गै भाव में पढ़ी लैन्ना। हून साहड़ी 
लम्मी बैहस होनी ऐ - कुसै गे-गुजरे दे 'टी-स्टाल” उप्पर जित्थें लोकें दी मती 
आओ-जाई नेईं होऐ ते जित्थें दकानदार गी साहड़े मता चिर बौहने उप्पर कोई तराज 
नेईं होऐ। 

पर में अज्ज बैहस दे मूड़ च नेईं आं। में सिर-पीड़ दा ब्हान्ना लाइयै ओमी शा 
घर जाने दी इजाजत लैन्नां ते ओमी बी बगैर कुसै बैहस दे पैहले बारी मेरी गल्ल 
मन्‍नी जंदा ऐ। 


मिगी चार दाने सौंगी दे थ्होए दे न ते ओमी गी दो। स्वभावक ऐ जे ओमी कल्ल 
सिर्फ दुक्का खरीदग। में घर आइयै सट्टे दा नम्बर (पावर) बनाना। मेरे रहाबें 
'पंजा” बनदा ऐ। मत पंज पांडव गै मेरी मदद करन। 


अगले दिन में जिसलै घरा दा बाहर निकलना तां सामनै आड़ी उप्पर पंज 
गटारियां बैठी दियां मिलदियां न । करदें-कदें में जिसलै दुविधा च होआं तां ए गटारियां 

बी मेरी मदद करदियां न - मिगी सट्टे दा नम्बर चुनने आंस्तै मेरा मन॑ पक्का 
करदियां न। 


में जैहर आइय्ै 'पंजा” गै खरीदना ते बड़ी बे-सबरी कन्‍ने तरकालें आहले 


रजल्ट दा इन्तजार करन लगी पौन्ना। 
तरकालें ओमी मेरे कोल औंदा ऐ। अस दोऐ रजल्ट दा पता करन जनन्‍नेआं। 


ओमी दा दुक्‍्का” लग्गी गेदा ऐ। ओमी खुशी कन्‍ने नच्चन लगी पौंदा ऐ। ओ अपनियें 


टिकटें दे थब्बे गी चुम्मी-चुम्मियै “साधु-महात्मा दी जब” बोलला करदा ऐ। उसदे 
लगभग दस ज्हार रपेड निकले न । पंजें पांडवें मिगी इस बारी बी धोखा दित्ता.ऐं। मेरी 
लाटरी दा सच्चें गै 'चौक्का” निकलेआं ऐ। क्‍या तिलकाधारी म्हात्मा सच्चें गै कोई 
कणी आहला ऐ ? क्‍या उसने कोई सिद्धी कीती दी ऐ। जां कोई जोगन बस्स कीती 
दी ऐ, जेहड़ी निकलने आहले नम्बर दी पैहलें गै इसी सूंचना देई दिंदी ऐ। 

मेरा जकीन साधु उप्पर पक्का होंदा जा करदा ऐ। मिगी अपनी मूर्खता उप्पर 
बड़ी चप्प चढ़ा करदी ऐ। जेकर में बी चमत्कारी साधु दी गल्ल मन्‍नी दी होंदी तां मेरे 
बी अज्ज बारे-न्यारे होए दे होने हे। में ओमी शा मती रकम दाऊई उप्पर लाने आहंला 
खढारी आं। मिगी लाह्‌ बी मता होना हा। पर हून के; होई सकदा ऐ ? में झट ओमी 
गी चमत्कारी साधु दी शरणी च लेई चलने लेई आखना। 

देर आए, दुरुस्त आए।” आखिये ओमी त्यार होई जंदा ऐ। अस बक्शी नगर 

आहली मैटाडोर च बौहन्नेआं ते साधु म्हात्मा जी दे चरणें दा ध्यान करियै चली पौन्ने 
आं। 

बक्शी नगर दे खीरले मोड़ उप्पर भीड़ दिक्खियै में ओमी गी शारा करनां अस 


. दोऐ मैटाडोर थमां ख'ल्ल उतरियै दिक्‍्खने आं तां साहड़े पैरे हेठा धरत निकली जंदी _ 


ऐ। साहड़े सामने पुलसियें कोला मार खाइयै, रोने-टटेआने दी मुद्रा च खड़ोते दा 
आदमी कोई होर नेईं, उयै चमत्कारी साधु होंदा ऐ, जिंस कोल अस लाटरी दा नम्बर 
लैन जा करदे हे। 


. # डोगरी विभाग, जम्मू त्रिश्व विद्यालय, द 

की, मनुक्खा अज्ज बदनाम होई 
दिकक्‍खी धरत भी अज्ज हरान होई। 


हन लोथे ने धरती बसदी ऐ,ढ, 
दिक्‍खी मोत तमाशा दसदी ऐ, 
नेई बस कसे दा चलदा. ऐ, 
खबरे के रब्ब दी मरजी ऐ, 
की, . बगीचा हून शमशान होई |-------- 


कुंन ताडव नाच नचा करदा, 
कून आपसी फूटट, पवा करदा, 
हून झीले दे रंग बदलोबै दे, 
हून विक्खी चनार भी रोबै दे, 
की धरती सूरग बिरान होई।-------- 


ए धरती डुग्गर बीरे दी, 
गबरू बांके रणबीरें दी, 
जो सब दुनिया गी भाक्खे हे, 
की लोप ओहकी  पन्छान होई। 


की मनुक्खा अज्ज बदनाम होई, 
दिक्खी धरत भी अज्ज हरान होई। 








४ रमेश राही 
22 काली जननी, जम्मू । 

